
MOTTO: 

Istorie se cheamă 

ceea ce s-a întâmplat cu adevărat, 

nu ceea ce am vrea să se fi întâmplat. 

Nicolae Iorga 
{Cugetări, 1911) 



Winston Churchill spunea, pe bună dreptate, 
că "istoria este scrisă de învingători". 
In strategia perfidă a falsificărilor, 
în afara interpretărilor vădit partizane ale măsluitorilor, 
aceştia distrug şi documente şi artefacte, 
incomode pentru "adevărul" lor. 
Conform principiului că nici o crimă nu este perfectă, 
întotdeauna rămâne însă ceva care îi demască, 
mai devreme sau mai târziu. 
Şi, atunci, 
se scrie ediţia definitivă (ne varietur) 
a istoriei. 




VASILE MAIEREAN 



DAN DULCIU 



COINCIDENTE BLESTEMATE 

9 

(august 1877 - august 1944) 



- August 1877 - 

In contextul războaielor moderne conţinutul telegramelor cifrate influenţează 
semnificativ derularea evenimentelor: decriptarea "telegramei Zimmerman" a 
grăbit intrarea S.U.A. în Primul Război Mondial, atacul de la Pearl Harbor, din 
decembrie 1941, a avut ca motivaţie de urgenţă conţinutul unei telegrame 
japoneze decriptate de americani etc. 

Pentru România, câteva telegrame cifrate care au circulat, trei în august 
1877 şi una în august 1944, au marcat esenţial evoluţiile pe teatrele de război, în 
momente cruciale pentru existenţa statului. 

Astfel, la 19/31 iulie 1877, după respingerea repetată a armatelor ruse de 
către turci, marele duce Nikolai al Imperiului Rus, a trimis o telegramă în limba 
franceză, cifrată, solicitând principelui Carol I ajutor militar: 

"Urgent Boucarest 

Prince Charles de Roumanie 

Ou a l'endroit ou il est 

Les turcs ayant 

4688 8941 2339 

amasse les plus grandes masses a PI 
1893 5695 6927 1301 8998 

ma abimer prie de fair fussion 
1033 7331 7512 8208 3686 5130 5514 
demonstration et si possible 

2589 4831 0118 8364 

passage du Danube que tu deşire faire 
8914 4420 3676 8986 2930 3991 5130 
entre Car et Ji Cette 

4723 4831 6753 4500 2496 4500 2912 
demonstration est indispensable pour 

3814 5824 6143 8396 

faciliter mes mouvements 
5116 7050 7306 

Nicolas." 



Iată conţinutul în clar şi în limba română al telegramei, aşa cum a fost 
reprodus în diferite lucrări de specialitate: „Tîrnovo, marţi 19/31 iulie 1877, orele 
3,35 din noapte. Prinţului Carol al României la locul unde se găseşte. Cartierul 
General român. Turcii adunând cele mai mari mase de trupe la Plevna, ne 
zdrobesc. Rog să faci fuziunea, demonstraţiunea şi dacă se poate să treci Dunărea 
cu armata, după cum doreşti, între Jiu şi Corabia. Demonstraţiunea aceasta este 
neapărat necesară pentru înlesnirea mişcărilor mele. Nicolaie". (Const. C. Giurescu şi 
colectiv, România în războiul de independenţă, Editura Militară, Bucureşti, 1977, pag. 
163-164). 

Importanta telegramă a fost urmată, la 9/21 august 1877, de un alt mesaj 
asemănător ("Când poţi trece? Fă-o cât poţi de iute. Turcii se înverşunează la 
Şipca."), apoi de o întrevedere a principelui Carol I cu marele duce Nikolai şi ţarul 
Alexndru al II-lea, la 16/28 august 1877, în cursul căreia domnitorului român i-a 
fost oferită conducerea grupării trupelor române şi ruse care acţionau în zona 
Plevnei. 

Următorul strigăt de ajutor al ruşilor, transmis tot printr-o telegramă cifrată 
(„Imperios necesar ca armata română ori unde ar fi ea să treacă imediat Dunărea şi 
să meargă înainte asupra Plevnei pentru a ataca pe turci."), este primit la 19/31 
august 1877. Acestei ultime solicitări i se dă curs, ostaşii români primind ordin să 
intre în război, cu toate că între cele două state nu exista o convenţie oficială 
datorită refuzului categoric al ţarului de a semna un tratat militar. 

Faptul că într-o asemenea împrejurare oportună, Carol I s-a lăsat convins de 
asigurările verbale ale ţarului de sprijin după încheierea confruntărilor, fără a 
pretinde condiţii politice scrise, a costat scump România. 

Nicolae Iorga, analizând decizia românilor de a intra în război de partea 
ruşilor, precizează următoarele: "Atunci (imediat după primirea telegramei din 
19/31 august 1877 - n.n.) trecând peste opoziţia întregului stat-major, afară de 
maiorul Lahovary, cel mai tânăr, şi cu singură aprobarea lui Brătianu (Ion C. 
Brătianu-prim-ministru al României şi, din 20 august/01 septembrie 1877 şi 
ministru interimar de Război - n.n.), în acea zi chiar se dădu ordin ca, în condiţiile 
stabilite, toate trupele româneşti să treacă Dunărea. Era o hotărâre personală, 
sprijinită pe optimismul unui singur ministru, care crezuse că un cuvânt de împărat, 
cât de solemn, face cât o convenţie, cât de modestă" (Nicolae Iorga, Războiul pentru 
independenţa României, Editura Albatros, Bucureşti, 1998, pag. 167). 



Ion C. Brătianu 



Ca o consecinţă directă, după declararea încheierii păcii, la negocierile ruso- 
turce care au avut loc la San Stefano, reprezentantul României nu a fost admis, iar, 
în final, Basarabia a fost pierdută din nou. 

Nici originalele telegramelor cifrate, care atestau intrarea României în 
război, la solicitarea expresă a Imperiului Rus, nu au mai fost de găsit. Au apărut 
abia după 100 de ani, când conjuncturi şi strategii politice au permis scoaterea la 
lumină a acestor importante probe, utile pentru susţinerea intereselor naţionale 
îndreptăţite ale românilor. 



- August 1944 - 



Necesitatea funcţionării ireproşabile a cifrului oficial al unui stat se 
probează prin fapte concrete, în momente politice semnificative. 




Mareşalul Antonescu şi regele Mihaipe frontul din Basarabia 



Evenimentele istorice derulate în România în ziua de 23 august 1944 au fost 
substanţial influenţate şi de maniera de exploatare a mesajelor secrete care au 
circulat prin intermediul Serviciului de Cifru al Ministerului Afacerilor Străine. 

Conform datelor prezentate de unii istorici (Larry Watts, în serviciul 
Mareşalului, Editura Ion Dumitru, Miinchen, 1985, Vol.2, pag. 89- 97), în 
dimineaţa acelei zile, Grigore Niculescu-Buzeşti, şef al Serviciului de Cifru şi 
director al Cabinetului ministrului Afacerilor Străine, a primit de la Moscova via 
Stockholm, prin telegramă cifrată, informaţia că sovieticii ar fi dispuşi să accepte 
propunerile româneşti de armistiţiu iniţiate de mareşalul Ion Antonescu. 

In loc să comunice acest mesaj de maximă importanţă pentru România lui 
Mihai Antonescu (şeful său direct), care l-ar fi înaintat imediat lui Ion Antonescu, 
Niculescu - Buzeşti a prezentat textul telegramei numai lui Iuliu Maniu şi regelui 
Mihai. 



Monarhul a adus la cunoştinţă lui Iuliu Maniu şi lui Ion Bratianu că doreşte 
să acţioneze fără Antonescu pentru încheierea conflictului cu ruşii. 

Ţinând cont şi de apariţia unei alte situaţii ce nu fusesese prevăzută (intenţia 
mareşalului de a se deplasa pe linia frontului în aceea după-amiază), devansând 
data preconizată iniţial, regele Mihai a trecut la arestarea lui Ion Antonescu pe baza 
planurilor întocmite de fruntaşii comunişti Emil Bodnăraş şi Lucreţiu Pătrăşcanu, 
la a căror elaborare participase din partea regelui şi Niculescu-Buzeşti. 




-Mihai l-Ion Antone scu-Iuliu Maniu- 
-Ctin I.C.Brătianu-Lucretiu Pătrăscanu-C.Titel Petrescu 

Următoarea acţiune politică a regelui Mihai, în ziua de 23 august 1944, a fost 
emiterea şi difuzarea Proclamaţiei către ţară, în care a comunicat „ieşirea 
României din alianţa cu Puterile Axei", "încetarea războiului cu Naţiunile Unite", 
acceptarea unui pretins armistiţiu oferit de Uniunea Sovietică, Marea Britanie şi 
Statele Unite ale Americii (care avea să fie semnat, în fapt, abia în noaptea de 
12/13 septembrie 1944) şi a ordonat armatei române "să înceteaze lupta şi orice act 
de ostilitate împotriva armatei sovietice, precum si starea de război cu Marea 
Britanie şi Statele Unite". In încheierea Proclamaţiei se ordona de către rege: 
"Oricine s-ar împotrivi hotărârii noastre libere luate si care nu atinge drepturile 
nimănui este un duşman al neamului nostru. Ordon armatei si chem poporul sa 
lupte prin orice mijloace si cu orice sacrificii împotriva lui". 

In lipsa unui document care să garanteze condiţii negociate, respectiv al unui 
armistiţiu încheiat cu Aliaţii, acest gest a constituit, în fapt, o capitulare 
necondiţionată. Presa timpului, relatând evenimentele care erau în desfăşurare pe 



teatrul de război, au folosit expresiile: "unconditional surrender" (The New York 
Times, 24 august, 1944) şi "capitulated"(77îe Washington Post, 25 august, 1944). 

Ulterior, negocierile cu ruşii au plecat de pe această poziţie, total 
dezavantajoasă pentru România din punct de vedere juridic, material şi moral. In 
plus, din cauza inexistenţei unui armistiţiu semnat, care să poată fi măcar invocat, 
dacă nu şi respectat, şi a capitulării necondiţionate, României i s-a refuzat statutul 
de ţară cobeligerantă, cu toate drepturile care ar fi decurs din această situaţie, deşi 
a fost recunoscută ca a patra putere militară care a contribuit la înfrângerea 
Germaniei naziste. România a suportat astfel un tratament de ţară învinsă şi a plătit 
imense daune de război Uniunii Sovietice. Capitularea necondiţionata a însemnat 
un adevărat dezastru naţional. Circa 175.000 de militari români au luat drumul 
lagărelor sovietice de prizonieri după 23 august 1944. Au mai fost deportaţi în 
URSS şi peste 20.000 de alţi români şi 72.000 de români de etnie germană. în 
decurs de două decenii, România a fost jefuită de către ruşi de peste trei miliarde 
de dolari, în locul celor 300 de milioane impuse prin „armistiţiu" dictat de 
Moscova. 

Ca o fatalitate istorică, s-a repetat astfel situaţia din 1877, când România, 
datorită lipsei unei convenţii militare scrise cu ruşii, a pierdut Basarabia, cu toate 
că îşi adusese o contribuţie esenţială la înfrângerea turcilor. 

Telegrama, care ar demonstra eroarea politico-militară comisă în acea zi, a 
dispărut. Regele, Iuliu Maniu şi ceilalţi conjuraţi au avut interesul să o distrugă, iar 
istoricii ruşi susţin, bineînţeles, că în arhivele lor „nu au putut-o depista". 

Dar cum nu există crimă perfectă, urme ale acestui document au rămas. 

O dovadă este oferită de conţinutul stenogramei şedinţei Consiliului de 
Miniştri, din 15-16 septembrie 1944, în care a fost consemnată declaraţia lui Iuliu 
Maniu privind existenţa unei zone neutre cerută în tratativele purtate separat de Ion 
Antonescu cu sovieticii şi acceptată de aceştia: 

„Domnul Iuliu Maniu: Acest armistiţiu se prezintă ca o capitulaţiune... A 
avut nişte tentacule şi dl. Mihai Antonescu, răspândite în mai multe părţi ale 

Europei. Prin aceste tentacule dânsul a prins câte ceva Intre altele a avut sugestia 

şi i s-a pus în vedere că daca va face armistiţiul se va asigura o zonă liberă, în 
care să nu poată intra Aliaţii (s.n.). Am văzut eu, dl Buzeşti are textul (s.n.) , şi 
vă puteţi închipui în ce situaţie ajungem noi, guvernul acesta, regimul acesta şi în 
special noi care am lucrat efectiv la pregătirea acestui armistiţiu, când ni se va pune 
în faţă mâine-poimâine faptul că lui Antonescu i s-a promis de către dl. Molotov o 



zona neutră (s.n.), pe care noi nu o avem. Vă puteţi închipui în ce situaţie 
rămânem noi. (Domnul ministru Buzeşti citeşte textul telegramei conţinând acest 
punct de vedere, privitor la recunoaşterea zonei libere (s.n.)."(D. G. A. S., Centrul 
de Studii şi Cercetări de Istorie şi Teorie Militară, 23 august - Documente -, voi. 
III, Editura Ştiinţifică şi Enciclopedică, Bucureşti, 1985, pag. 38-39). 

Deci telegrama prin care sovieticii comunicau că acceptă propunerile 
mareşalului Ion Antonescu pentru încheierea unui armistiţiu a existat. Ea era 
răspunsul la Nota predată de Frederic Nanu, ministrul României în Suedia, 
ambasadoarei sovietice de la Stockholm, Alexandra Kollontai, în iunie 1944, 
cuprinzând printre alte condiţii dorite de partea română ("perioada de 15 zile 
pentru a reglementa raporturile cu Germania, moderaţie în stabilirea cuantumului 
despăgubirilor de război" etc.) şi următoarele: „Un district ar trebui să fie rezervat 
ca sediu al Guvernului român, în care nici o forţă armată a Aliaţilor nu ar putea 
pătrunde." 

(Gheorghe Buzatu, România sub imperiul haosului (1939-1945), Editura RAO, 
Bucureşti, 2008, pag. 210). 

Şi dialogul dintre Mihai Antonescu şi Iuliu Maniu, cuprins într-o depoziţie a 
procesului intentat, în mai 1946, mareşalului Ion Antonescu şi lui Mihai 
Antonescu (sâmbătă, 11 mai 1946, ora 08.20), face referiri la aceeaşi telegramă 
trimisă de la Stockholm în data de 23 august 1944: 

Domnul Mihai Antonescu - „Dle. Preşedinte, dacă dl. Maniu işi aminteşte 
că a comunicat vreodată dlui. Mareşal Antonescu, mie sau oricărui membru al 
guvernului despre ceea ce domnia sa afirmă azi, anume că Uniunea Sovietică ar fi 
consimţit modificarea articolului unu din clauzele de armistiţiu şi anume 
neîntoarcerea armelor, drept condiţiune formală, în propriii termeni, a clauzelor 
de armistiţiu (s.n.)? " 

Domnul Iuliu Maniu - „Nu, nu mai puteam să fac lucrul acesta, fiindcă 
modificarea s-a întâmplat în ultima fază a tratativelor (s.n.) ". (Arh. M.I., dosar 
40010, voi. 2, fila 96). 

La 12 septembrie 1944, prezent la Moscova cu delegaţia româna pentru 
semnarea „armistiţiului", Lucreţiu Pătrăşcanu 1-a întrebat pe Molotov motivul 
pentru care clauzele impuse erau atât de dure, „când Antonescu obţinuse condiţii 
mult mai bune". Răspunsul cinic al oficialului sovietic nu mai lasă loc de nici un 
comentariu: "Antonescu reprezenta România; voi (nu reprezentaţi-n.n.) pe 
nimeni." 



Care ar fi fost evoluţia istoriei, în cazul în care activităţile desfăşurate în 
cadrul sistemului cifrului oficial al României nu ar fi fost sabotate, ca urmare 
a intrigilor, ambiţiilor şi orgoliilor politicienilor români şi acţiunilor 
diversioniste ale spionilor Moscovei? 
Ne putem imagina, putem scrie lucrări de ficţiune, dar nu vom şti niciodată 

indubitabil 
nimic din ceea ce ar fi putut să fie. 



SECĂTURILE LA ROMÂNI 



In noiembrie 1916, poetul Octavian Goga scria în jurnalul său personal cu 
profundă indignare, exprimată printr-o violenţă de limbaj justificată întru totul de 
rănile sângeroase pe care le îndura în acele momente istorice dramatice fiinţa 
naţională, următoarele: 

5 7 




"Ţară de secături, ţară minoră, căzută ruşinos la examenul de capacitate în 
faţa Europei... Aici ne-au adus politicianii ordinari, hoţii improvizaţi astăzi în 
moralişti, miniştrii cari s-au vândut o viaţă întreagă, deputaţii contrabandişti. . . (. . .) 
Nu ne prăbuşim nici de numărul duşmnului, nici de armamentului lui, boala o 



avem în suflet, o epidemie înfricoşată de meningită morală. Ţara în care un Morţun 
(Vasile G. - n.n.) e ministru de interne, un aşa-zis Porcu (Al. Constantinescu - 
n.n.) stâlp de partid (Partidul Naţional Liberal - n.n.), cu conducători simpli hoţi de 
drumul mare, trebuia să ajungă la marginea prăpastiei...(...) De-aceea, într-o 
asemenea configuraţie morală, nu mai e nimic de aşteptat. Conducătorii ţării au 
luat toate măsurile pentru funeraliile neamului." (Octavian Goga, Opere, voi. I, 
Editura Univers Enciclopedic, Bucureşti, 2001, pag. 931-933). 

La 16/29 august 1916, la două zile după ce România declarase război Austo-Ungariei, 
agenţi ai Siguranţei au sustras o servietă cu documente din automobilul ambasadorului Germaniei 
în România, baronul von dem Busche care, în situaţia creată, se grăbea să părăsească Bucureştii. 

în servietă a fost găsită o listă întinsă pe 200 (!) de pagini care cuprindea „numele ofiţerilor, 
oamenilor politici, gazetarilor şi negustorilor ce s-au lăsat corupţi şi plătiţi". 

întrucât era vorba de persoane cu fancţii mari în stat şi în armată, inclusiv şefi ai unor partide 
importante, lista a fost imediat prezentată, de către Iancu Panaitescu, directorul general al 
Siguranţei, regelui Ferdinand şi primului ministru Ionel LGBratianu. Deoarece operaţiile militare 
începuseră şi s-a considerat că înlocuirea imediată a generalilor şi ofiţerilor superiori trădători din 
conducerea armatei ar fi „demoralizat trupa", s-a hotărât doar urmărirea lor informativă (!?). 



Parada trupelor conduse de mareşalul August von Mackensen 
Bucureşti - 1916 - 



Culmea dispreţului, din partea clasei conducătoare, la adresa cauzei pentru care luptau 
românii, a constituit-o gestul prinţului Carol (viitorul rege Carol al H-lea al României), de a părăsi, 
în toiul operaţiunilor militare, regimentul pe care îl conducea şi de a fugi la Odessa, aflată sub 
ocupaţie germană. Căsătoria cu Zizi Lambrino (la 13 septembrie 1918), care a fost motivaţia 
acestui fapt dezonorant, apare de un ridicol nemărginit în împrejurările abisale ale unui război a 
cărui miză era însăşi fiinţa naţională, când soldaţii români aşteptau din partea celor care îi 
conduceau exemplul curajului şi al jertfei, nu pe cel al frivolităţii şi al trădării. Colonelul Balifţ 
administratorul domeniilor Coroanei, care a fost trimis de Casa Regală la Odessa pentru a-1 
determina pe prinţul dezertor să revină în ţară, a primit prin telegramă cifrată de la Regele 
Ferdinand următoarele instrucţiuni: "In interesul lui, chiar dacă este irevocabil hotărât să-şi pună 
planul în execuţie, arătaţi monstruozitatea ca mperea definitivă cu familia şi ţara să se facă pe 
pământ străin, sub paza unor baionete străine încă în luptă cu noi." (Neagu Cosma, Culisele 



palatului regal, Editura Globus, Bucureşti, 1998, pag. 23). Cu toate că fapta prinţului 
era dezertarea, care, conform legii penale militare în vigoare la acea dată, era pedepsită cu 
condamnarea la moarte, la întoarcerea "fiului rătăcitof , Ferdinand 1-a trimis pe Carol doar într-un 
„arest" de 75 de zile la Mănăstirea Horaiţa (!). 




Prinţul Carol si Ioana Zizi Lambrino 

In evenimentele care s-au derulat pe teatrul Primului Război Mondial, contextul acestor fapte 
explică dramatismul zguduitor pe care l-au trăit românii, pe fondul trădării uriaşe a conducătorilor 
din clasa politică şi din structurile militare. 

Aflate în mâinile inamicului, datele furnizate de aceşti ticăloşi au fost elemente esenţiale 
care au determinat imensele sacrificii ale armatei române: dintr-un efectiv de 750 000 de 
soldaţi, subofiţeri şi ofiţeri, totalul pierderilor s-a ridicat la 537 706 (adică 71,4% din efective), 
din care 335 706 morţi, 120 000 răniţi şi 80 000 dipăruţi ori prizonieri. (The World Almanack 
and Book ofFacts, Editura World Telegram and The Sun, New York, 1966). 

Faţă de situaţia catastrofală în care ajunsese România, ofiţerilor şi ostaşilor nu le-a mai 
rămas, în virtutea instinctului de supravieţuire naţională, decât opţiunea sacrificiului suprem, şi, 
ignorând planurile Marelui Cartier General, cunoscute de nemţi, au trecut la dezlănţuirea unor 
ofensive la baionetă, care i-au spulberat pe inamici pe toată linia frontului. 

Ulterior, din cauza jocurilor politice şi a unor mari şi veroase interese materiale, toate 
faptele de trădare şi spionaj comise în timpul războiului au fost amnistiate de rege prin Decretul 
nr. 2009/04.05.1920, "privind amnistia infracţiunilor comise de civili în timpul 
războiului" şi Decretul-lege nr. 1547/09.05.1920, "privind amnistia infracţiunilor 
comise de cei chemaţi sub arme în timpul războiului mondial". Printre altele, cu 
cinică perfidie, motivarea clemenţei era justificată prin faptul că: „pilda rea a celor 



îmbogăţiţi peste măsură în scurtă vreme şi prin orice mijloace, lipsa de priveghere 
a autorităţilor şi credinţa că multe fapte vor rămâne nedescoperite din cauza 
împrejurărilor, rătăcesc minţile multora, inspirând sufletele slabe. Suntem 
îndatoraţi să îndreptăm starea sufletească a mulţimii, să o aducem din nou pe calea 
muncii cinstite şi a solidarităţii de pe care au abătut-o timpurile tulburi prin care au 
trecut. Aceasta nu se poate face însă atâta timp cât pasiunile şi resentimentele vor 
găsi o pradă uşoară în cei vinovaţi sau presupuşi vinovaţi, atât timp cât nu vom fi 
făcut să domnească şi înăuntrul ţării, pacea". 

Au rămas, însă, ca urmare a comportării odioase a acestor mârşavi semeni ai naţiei, în 
cimitirele de eroi ai patriei, sute de mii de români, morţi îh bătălii pierdute înainte de a 

începe. 



PALATUL (POŞTELOR) BÂNTUIT DE TRĂDARE 




Palatul Poştelor este o clădire emblematică a Bucureştilor. Ca arhitectură 
reprezintă eclectismul târziu şi are trăsături comune cu Palatul Poştelor Federale 
din Geneva. începând din 1972, adăposteşte Muzeul Naţional de Istorie. 

Ridicat pe vechiul amplasament al Hanului Constantin Vodă, construit, între 
anii 1692-1694, de domnitorul Constantin Brâncoveanu. In anul 1847, hanul a fost 
distrus de un incendiu, iar între 1849-1862 au fost dărâmate si ruinele clădirii. Pe 
fostul amplasament al hanului, în 1871, a fost ridicată o construcţie masivă din 
lemn în care a funcţionat la început Circul Huttermann, iar mai apoi Circul Suhr. 
Construcţia, improvizată din lemn, modestă ca arhitectură, a fost dărâmată în anul 
1877, terenul viran rezultat prin dispariţia clădirii fiind cunoscut sub numele Piaţa 
Constantin Vodă. 

în 1 892 se elaborează legea pentru construirea Palatului Poştelor. Şi pentru 
că poşta ţinea de Ministerul de Interne, la vremea respectivă, este însărcinată 



această instituţie să aloce o sumă substanţială. De altfel, în lege se specifică: "Se 
deschide pe seama Ministerului de Interne un credit de 3.000.000 de lei aur, care se 
va acoperi printr-o emisiune de rentă sau prin orice alte mijloace va găsi guvernul 
mai nimerit". Ulterior s-a stabilit amplasamentul şi a fost însărcinat pentru 
realizarea planurilor un arhitect cunoscut şi cu o bună reputaţie în România, 
Alexandru Săvulescu. 

Piatra de temelie a palatului a fost pusă în data de 24 octombrie 1894 de 
regele Carol I, iar inaugurarea lui a avut loc în toamna anului 1900. 

Clădirile în care s-au desfăşurat activităţile specifice de poştă şi 
telecomunicaţii, până în anul 1900, au fost casele clucerului Bărcănescu din uliţa 
Bărcănescu (ulterior strada Doamnei), pe locul cărora s-a construit între 1907- 
1911 Palatul Bursei, în prezent clădirea respectivă adăpostind Biblioteca Naţională. 




Casele Bărcănescu 
Administraţia Poştei si Telecomunicaţiilor 
(1864-1900) 



In perioada Unirii Principatelor, România era una dintre cele mai avansate ţări din 
Europa în domeniul telecomunicaţiilor. Astfel, la numai câţiva ani de la inaugurarea liniei 
telegrafice Washington-Baltimore (1 ianuarie 1845), construită de Samuel Morse şi 
Joseph Henry, România a realizat primele sale linii de comunicaţii telegrafice: în 1 850, ele au 
apămt în Transilvania, extinzându-se, în anii următori, în Muntenia şi Moldova. In anul 
1854, erau date în exploatare două linii telegrafice: Cernăuţi, Suceava, Fălticeni, Iaşi, 
Vaslui, Bârlad, Tecuci, Focşani şi Galaţi, respectiv Iaşi, Tg. Frumos si Tg. Neamţ. In anul 
următor, a fost pusă în funcţiune linia Bucureşti-Giurgiu şi Bucureşti-Ploieşti- Predeal, cu 
legătură la Braşov şi, în continuare, cu reţeaua telegrafică din Transilvania. 



Pentru exploatarea acestor reţele au fost inaugurate, în luna noiembrie 1854, 
cursurile primei şcoli de telegrafie din România, cu o durată de 6 luni. Cursanţii, în 
număr de 7, au fost urmaţi, în anul 1855, de o nouă promoţie de 35 de absolvenţi, ceea ce 
demonstrează dezvoltarea reţelelor de comunicaţii telegrafice româneşti. 

Perioada poştei moderne a început în 1864, când domnitorul Alexandru Ioan 
Cuza a unit serviciul poştal cu cel telegrafic, la care, în 1893 s-a adăugat şi 
serviciul telefonic, luând naştere simbolul PTT. Această decizie a fost luată în 
şedinţa Consiliului de Miniştri, care a avut loc în ziua de 29 august 1864, şedinţă 
desfăşurată sub conducerea domnitorului Alexandru Ioan Cuza. 

In 1854, belgianul Cezar Leopold Iibrecht, având serioase cunoştinţe inginereşti, 
bun cunoscător al limbilor română, italiană, germană şi engleză, deţinea funcţia de şef 
al serviciului telegrafic la Galaţi, fiind transferat în anul următor la Iaşi. In oraşul de la 
Dunăre a avut posibilitatea să-1 cunoască pe Cuza, pe atunci preşedinte al Judecătoriei 
de Covurlui şi director în Ministerul de Interne, şi pe C. Negri, primar (pârcălab) al oraşului 
şi portului Galaţi. 

Ajuns domnitor, Cuza 1-a numit pe Iibrecht în funcţia de aghiotant domnesc (1860), cu 
gradul de locotenent. In 1864, a ajuns director general al Poştelor şi Telecomunicaţiilor. In 
această calitate, a înaintat domnitorului Al. I. Cuza proiectul primului act normativ, 
reglementând activitatea telegrafico-poştală din România, prin care „transmiterea 
comunicaţiilor prin fir electric" devenea monopol de stat. Legea a intrat în vigoare la 1 
ianuarie 1865. 

Bucurându-se de protecţia lui Cuza, Librecht a jucat un rol important în viaţa politică a 
ţării, în special după numirea sa în fruntea Inspectoratului General al Poştelor şi 
Telecomunicaţiilor. In această calitate, prin intermediul personalului din subordine, 
Librecht şi-a creat o eficientă reţea de informaţii şi contrainformaţii, având astfel posibilitatea 
de a-1 atenţiona pe domnitor asupra acţiunilor şi comportamentului unor înalţi demnitari 
ai statului (prim-ministru, miniştri, prefecţi etc). Librecht îi prezenta lui Cuza rapoarte privind 
atitudinea şi activitatea unor cadre de conducere din armată şi poliţie sau din administraţia 
ţării, însoţind de multe ori informaţiile cu aprecieri, propuneri sau soluţii pentru cazurile mai 
importante. Din această cauză, el era apreciat de Cuza, dar era detestat de întreaga opoziţie. 

După abdicarea lui Cuza la 1 1 februarie 1866, Librecht a fost arestat, judecat pentru 
delapidare de bani publici, trecut în rezervă (era maior în 1 864), iar averea personală i-a fost 
confiscată. A stat în închisoare până în 1868, când a fost achitat. A părăsit imediat 
România, stabilindu-se în Spania unde, datorită calităţilor sale, a devenit ofiţer de Stat 
Major, cu gradul de colonel. 



In anul 1870 s-a întors în România, pentru lichidarea averii. Printre alte proprietăţi 
deţinea şi imobilul situat în centrul Capitalei, pe locul unde în prezent se află sediul 
Universităţii. După o scurtă şedere în ţară, s-a înrolat în Legiunea Străină, sub conducerea 
lui Garibaldi. Mai târziu, stabilindu-se la Paris, Librecht s-a angrenat în numeroase afaceri 
care au dat faliment, murind în mizerie (1895). A publicat la Londra o interesantă lucrare, 
intitulată Les vues de la guerre moderne. 

In ianuarie 1915, în cadrul Poştei Centrale din Bucureşti a fost înfiinţat 
„Serviciul supravegherii ştirilor", care avea printre atribuţii şi interceptarea 
corespondenţei poştale, pentru a o reţine şi a o decripta pe cea criptografiată sau 
codificată şi pentru a opri telegramele cifrate ale ataşaţilor militari inamici. 
Activitatea acestui Serviciu acoperea întreaga corespondenţă poştală, telegrafică şi 
telefonică din România şi se desfăşura în sediul Palatului Poştei Centrale din Calea 
Victoriei. 

Din nefericire, tocmai la Poşta Centrală aveau să primească românii o 
lovitura mişelească, prin activitatea unui mare trădător de ţară, colonelul Victor 
Verzea, agent al spionajului german si austro-ungar. 

Colonelul de artilerie Victor Verzea a fost scos din armată în 1908, pentru 
divulgarea unor secrete militare ce fuseseră folosite împotriva ministrului de 
Război, generalul Averescu, de către preşedintele Partidului Conservator, Al. 
Marghiloman. In 1913, Partidul Conservator venind la putere, Victor Verzea a fost 
numit director general al Poştelor. Rămas în această funcţie, cu mici intermitenţe, 
până în noiembrie 1916, acest individ odios a desfăşurat o intensă activitate în 
favoarea Germaniei şi a Austro-Ungariei: 

- A cules şi a transmis spionajului acestor ţări informaţii cu caracter 
militar, pe care le obţinea intrând, prin natura funcţiei, în birourile Marelui Cartier 
General, având şi aprobarea de a obţine date despre orice operaţiune militară 
proiectată de strategii armatei române; 

- Toate telegramele cifrate ale armatei, Externelor şi serviciilor de 
informaţii erau citite zilnic de el, iar datele culese astfel le transmitea germanilor. 
In plus, le-a dezvăluit acestora şi sistemele de cifrare folosite; 

- A exceptat de la cenzură corespondenţa deschisă internă şi externă, 
precum şi coletele pentru străinătate, dând astfel posibilitatea spionilor să-şi 
transmită cu uşurinţă mesajele codificate sau cifrate; 



- Toate oficiile telegrafico-poştale aflate la comandamentele militare din 
teritoriu aveau dispoziţii să îi comunice operativ localităţile unde erau dislocate 
trupele şi deplasările acestora, date pe care le transmitea spionajului german; 

- A cenzurat corespondenţa şi a interceptat convorbirile telefonice ale 
celor mai importante personalităţi politice şi militare, inclusiv ale generalului 
Averescu, toate mişcările militare proiectate de Marele Cartier General ajungând să 
fie cunoscute de inamic; 

- In contextul retragerii spre Moldova, la sfârşitul lui noiembrie 1916, a 
primit ordin să distrugă instalaţiile telefonice şi telegrafice, să evacueze personalul 
în Moldova şi să transporte acolo cele opt milioane de lei aflate în seifurile Poştei. 
Victor Verzea nu a făcut nimic din toate acestea, ci a predat ocupanţilor instalaţiile 
şi o parte din bani, restul oprindu-1 pentru el. 




Parada trupelor de ocupaţie 
în faţa Cercului Militar Naţional 
Bucureşti -1916- 



Ca răsplată pentru toate aceste ticăloşii, nemţii l-au numit, în timpul 
ocupaţiei, primar al Bucureştilor. (C.Neagu, D. Marinescu, R. Georgescu, Fapte 
din umbră, Editura Politică, Bucureşti, 1977, vol.II, pag. 97-106). 

Autorităţile judecătoreşti române, aflate în Moldova, l-au condamnat pe 
Victor Verzea, pentru trădare, la moarte în contumacie, pedeapsă ce nu a fost 
executată niciodată, întrucât în 1920 toate actele de trădare şi spionaj, săvârşite în 
timpul războiului, au fost amnistiate (!) prin două decrete regale. 

In aria de acţiune şi în interiorul Poştei Centrale, instituţie cheie a statului 
român, s-au derulat, aşa cum era de aşteptat, şi în perioada interbelică, numeroase 
activităţi cu caracter informativ. 

Dintre afacerile de spionaj depistate, un succes aparte, prin amploarea şi 
specificul activităţilor, 1-a constituit căderea, în anul 1931, în mâinile Siguranţei, a 
unei agenturi sovietice compusă din peste 20 de persoane, al cărei şef era bulgarul 
Ivan Dimitriov Tevelkelev. 

Ancheta condusă de viitorul şef al S.S.I., Eugen Cristescu, în acele 
momente director în Ministerul de Interne, a dezvăluit faptul că reţeaua era 
operaţională din anul 1927 şi că majoritatea membrilor acesteia erau angajaţi ai 
Poştei Centrale, unii dintre ei având funcţii importante, alţii fiind doar oficianţi 
de telegraf sau operatori la telefoane. 

Conform rechizitoriului, principalul obiectiv al acestei reţele era „de a 
intercepta telegramele transmise de stat legaţiilor din străinătate, ordinele diverse 
privitoare la apărarea ţării şi comunicările dintre legaţiile din România şi statele 
respective". (Ziarul Universul, Bucureşti, 30 octombrie 1935). 

Imediat după instalarea sa ca rege al României, în iunie 1930, Carol al II- 
lea, împreună cu amanta sa Elena Lupescu (Magda Wolf), poreclită „Duduia", au 
organizat un sistem informativ clandestin, paralel cu cel al serviciilor de 
informaţii oficiale. 

Un rol de prim ordin în această structură 1-a avut Ion Pitulescu, directorul 
general al Poştelor. Acesta folosea posibilităţile de interceptare a corespondenţei 
şi a comunicărilor telefonice de care dispunea, pentru a-i informa pe cei doi cu 
privire la adversarii lor politici. 

Astfel, într-o notă informativă primită de Elena Lupescu de la Pitulescu la 
data de 1 decembrie 1934, pe lângă o mulţime de informaţii despre opiniile unor 



politicieni referitoare la legătura ei cu regele, la strategiile care se puneau la cale 
pentru îndepărtarea „Duduiei" de Carol al II-lea, se preciza că, din interceptarea 
convorbirilor telefonice ale lui Nicolae Titulescu, rezulta că cel care îi furniza 
acestuia informaţii din anturajul regal era chiar mareşalul Palatului. (C. Neagu, 
D. Marinescu, R. Georgescu, op. cit., voi. III, pag.76-77, 106). 




Carol al II-lea şi Elena Lupescu 



FRIVOLITĂŢI LA CURTEA REGALĂ 

9 



In 1882, viaţa politică a tânărului Regat al României, intrată în atenţia 
puternicilor Europei datorită complicatei probleme a naturalizării străinilor, dar 
mai ales prin delicata chestiune a Dunării, cunoştea convulsii din cele mai 
neaşteptate. 

în ceea ce priveşte conflictul cu Viena, politica Bucureştiului era limpede: 
România accepta orice fel de control la Dunărea de Jos, permitea libera circulaţie 
fluvială a navelor austro-ungare, dar fară limitarea sau îngrădirea comerţului 
românesc. 

Regele Carol I considera Dunărea o chestiune de orgoliu şi de onoare, 
amintindu-i lui Karl Anton von Hohenzollern, la data de 6 ianuarie 1882, 
următoarele: 

„Dunărea scaldă castelul care a adăpostit leagănul meu, pe cursul ei am 
întreprins periculoasa călătorie pentru a lua în stăpânire ţara ce m-a ales ca 
principe. De atunci i-am acordat cea mai vie atenţie, am studiat punctele pentru o 
trecere favorabilă, m-am ocupat de Chilia pentru a o face navigabilă şi cu un pod 
ferm peste Dunăre... La Calafat, Giurgiu, Olteniţa şi Brăila am stat în bătaia 
focului în repetate rânduri şi după toate acestea trebuie să mă lupt cu extrem de 
dificila chestiune a Dunării". (Sorin Cristescu, Carol I. Corespondenţa privată 
1878-1912, Editura Tritonic, Bucureşti, 2005, pag. 1 14-115). 

In aceste împrejurări, suveranul român miza pe întărirea capacităţii de 
apărare a ţării prin realizarea unui plan amplu de fortificaţii strategice, apelând la 
un cunoscut militar belgian: generalul Henry Alexis Brialmont (1821 -1903). In 
ciuda greutăţilor întâmpinate la Bruxelles chiar din partea ministrului belgian al 
Apărării, Brialmont vizitează România în câteva rânduri, având întâlniri cu Carol I. 
Celebrul strateg întocmeşte proiectul fortificaţiilor pentru linia de centură a 
Bucureştilor. Construcţia efectivă este demarată în 1884, cu un buget iniţial de 15 
milioane lei. In final, reţeaua formată din 18 forturi costă 111,5 milioane lei aur, 
adică triplul bugetului anual alocat armatei române. 

Prin sora sa, Măria de Flandra, inclusiv prin serviciile generalului Brialmont, 
suveranul român dorea să aibă în Regatul Belgiei un aliat de nădejde. Din 



nefericire, planurile sale au fost serios periclitate de un incident jenant, produs la 
Palatul din Sinaia de către ministrul legaţiei Belgiei la Bucureşti, Jooris, şi baronul 
Guillame (1856-1918), consilier al aceleaşi legaţii, devenit ulterior membru de 
onoare al Academiei Române (16 aprilie 1907), precum şi de tinerele doamne 
Grădişteanu, Romalo şi Ghica. 

Fiind găzduiţi o perioadă la reşedinţa regală din incinta Mănăstirii Sinaia, 
Castelul Peleş nefiind încă dat în folosinţă, diplomaţii belgieni au generat, prin 
comportamentul lor imoral, un imens scandal, copios reflectat atât de presa din 
ţară, cât şi de cea din străinătate. 

Nefericitul incident, petrecut în toamna anului 1882, a cărui amploare este 
greu de imaginat în zilele noastre, a tulburat serios apele politice la Bucureşti, fiind 
reflectat şi în două surse epistolare, intrate abia în ultimii ani în atenţia 
cercetătorilor: fondul de scrisori Eminescu - Veronica Miele şi corespondenţa 
privată a regelui Carol. 




Regele Carol I şi regina Elisabeta 



Atmosfera de la curtea regelui Carol I era un amestec de galanterie, artă, 
viaţă mondenă, dar şi de intrigi şi scandaluri. Iubitoare a muzicii şi poeziei, regina 
Elisabeta, cochetând ea însăşi cu literele, sub numele de Carmen Sylva, îşi 
alcătuise un select şi exclusivist salon al artelor, compus din cunoscuţi şi talentaţi 
scriitori şi artişti, printre care Alecsandri şi, mai târziu, George Enescu şi Veturia 
Triteanu - viitoarea soţie a lui Octavian Goga, agentă a spionajului german, 
începând din anul 1914, şi eminenţă cenuşie a lui Carol al II-lea şi apoi a lui Ion 
Antonescu (Mircea Goga, Veturia Goga-Privighetoarea lui Hitler, Editura RAO, 
Bucureşti, 2007). 



Dintre damele de onoare se remarcau: domnişoara Eufrosina Grădişteanu, 
principesa Bibescu, doamna Ghica, precum şi doamna Lahovary. 

Regina Elisabeta nu se ocupa decât de viaţa mondenă. Seara, citea din 
creaţiile proprii, în prezenţa damelor de companie. Alteori, cânta la pian piese alese 
din creaţia lui Beethoven, Schumann, Bach şi Mozart, acompaniată de violonişti 
aflaţi printre invitaţi. Subiectele favorite ale regelui Carol I erau pictura, artele 
frumoase, istoria sau geografia. 




în cele ce urmează prezentăm o reflectare a întâmplărilor care au declanşat 
scandalul, petrecute la Curtea Regală, aşa cum apar ele în epistola adresată 
Veronicăi Miele, de Mihai Eminescu, în toamna anului 1882: 

"Să-ţi povestesc ceva neauzit - ca semn de demoralizaţie adâncă, care a 
pătruns în societatea noastră greco-bulgară. Curtea regală e un adevărat... otel. 
Toată lumea se-ntreabă ce s-a-ntâmplat la Sinaia. Garda de acolo a prins pe 
secretarul legaţiunii belgice ieşind noaptea pe fereastră de la domnişoarele de... 
onoare. In sfârşit... Regele şi Regina... n-au aflat nimic. Radu Mehail depeşează 
însă Regelui o telegramă cifrată (s.n.) prin care-1 anunţă de tot ce se petrece la 
Curte. Adjutanţii M. Sale împreună cu domnişoarele trăiau toţi în concubinaj. 
Regele are însă obicei de-a pune tocmai pe aceste domnişoare să-i descifreze 
depeşele(l) (s.n.). Din nefericire pentru ele - toate plecaseră în pădure cu galanţii 
lor - nimeni nu era decât regina acasă. Regina se pune de descifrează însăşi 
depeşa (s.n.) şi-şi pune mânile-n cap. In sfârşit regele şi regina pleacă în pădure, la 
pavilionul de vânătoare, şi găsesc...? întreaga companie de domnişoare de onoare 
lucrată ca după comandă de întreaga companie de adjutanţi. Scandal! Se zice că 
toţi adjutanţii şi toate domnişoarele vor fi daţi afară... dar... Iată un scandal fără 
pereche în analele curţilor europene". (Dulcea mea Doamnă/Eminul meu iubit, 
Editura Polirom, Iaşi, 2000). 



După câteva luni de zbucium, scandalosul incident se stinge: eroii sunt 
reabilitaţi, iar presa uită acest eveniment. Baronul Guillaume se logodeşte cu 
Eufrosina Grădişteanu, regele acceptă numirea junelui diplomat în calitate de 
însărcinat cu afaceri, dar Ministerul belgian de Externe îl transferă la Madrid, unde 
soţia îi dăruie, la sfârşitul aceluiaşi an, un fiu, Gustave. în 1928, baronul Gustave 
Guillaume va deveni ambasador al Belgiei în România, ţara de origine a mamei 
sale. 

La rândul său, Jooris îşi repară imaginea, scriind o broşură intitulată La 
Roumanie devant la Conference de Londres, în care apără interesele regatului 
dunărean. 




PROTAGONIŞTI 
PE FRONTUL SECRETELOR 



Neacşu din Câmpulung 



7m 



Scrisoarea lui Neacşu din Câmpulung 



Mudromu I plemenitomu, I cistitomu I bogom darovanomu jupan Hanăş Bengner 
ot Braşov mnogo zdravie ot Necşu ot Dlăgopole. (Preaînţeleptului şi cinstitului, şi 
de Dumnezeu dăruitului jupân Hanăş Bengner din Braşov multă sănătate din partea 

lui Neacşu din Câmpulung, n.n.) 
I pak (şi iarăşi, n.n.) dau ştire domnie tale za ( despre,n.n) lucrul turcilor, cum am 
auzit eu că împăratul au eşit den Sofiia, şi aimintrea nu e, şi se-au dus în sus pre 

Dunăre. 

I pak să ştii domniia ta că au venit un om de la Nicopole de miie me-au spus că au 
văzut cu ochii lor că au trecut ciale corăbii ce ştii şi domniia ta pre Dunăre în sus. 

I pak să ştii că bagă den toate oraşele câte 50 de omin să fie de ajutor în corăbii. 

I pak să ştii cumu se-au prins neşte meşter(i) den Ţarigrad cum vor treace ceale 
corăbii la locul cela strimtul ce ştii şi domniia ta. 

I pak spui domniie tale de lucrul lui Mahamet beg, cum am auzit de boiari ce sunt 
megiiaş(i) şi de generemiiu Negre, cum i-au dat împăratul sloboziie lui Mahamet 
beg, pe io-i va fi voia, pren Ţeara Rumânească, iară el să treacă. 

I pak să ştii domniia ta că are frică mare şi Băsărab de acel lotru de Mahamet beg, 

mai vârtos de domniile voastre. 

I pak spui domniie tale ca mai marele miu, de ce am înţeles şi eu. Eu spui domniie 
tale iară domniia ta eşti înţelept şi aceste cuvinte să ţii domniia ta la tine, să nu ştie 
umin mulţi, şi domniile vostre să vă păziţi cum ştiţi mai bine. 

I bog te veselit. Amin. 
(Şi Dumnezeu să te bucure. Amin n.n.). 



Descoperită de Nicolae Iorga în arhivele braşovene, Scrisoarea lui Neacşu 
din Câmpulung a fost publicată în colecţia Hurmuzaki-Iorga (XI, 841), fiind 
considerată ca cel mai vechi document în limba română găsit până în prezent, 
asupra căruia nu există nici un fel de dubiu. Ea este evocată adesea drept o dovadă 
a folosirii în scris a limbii române. 

Judecând după alte evenimente petrecute în vremea aceea, scrisoarea se pare 
că a fost redactată în 29 sau 30 iunie 1521, de către boierul Neacşu Lupu, din 
Câmpulung, fiind adresată judelui (primarului) Braşovului, sasul Hans Benkner şi 
reprezentând, de fapt, cea mai veche „notă informativă" cunoscută, scrisă în limba 
română. 

Renunţând în mod voit la analizele de ordin lexical sau gramatical ale 
textului, pe larg şi amplu comentate de numeroşi specialişti, atenţia noastră s-a 
îndreptat spre o altă latură, mai puţin cercetată a documentului, şi anume: 
structura şi tipologia lui ca raport de informaţii, reuşind să punem astfel în 
evidenţă următoarele caracteristici: 

- folosirea cu obstinaţie a cuvintelor „i pak" (şi iarăşi) de către autor, nu 
reprezintă, aşa cum s-a spus, doar o relicvă a limbii slavone sau un automatism 
verbal, ci o dovadă a fluxului continuu de rapoarte de spionaj trimise de acest agent 
de informaţii, fapt ce ne determină să apreciem că scrisoarea este doar o filă dintr- 
un „dosar" conţinând materiale cu caracter informativ de acelaşi gen („ceale 
corăbii ce ştii şi dumnea ta" s.n., „cum vor trece ceale corăbii la locul acela 
strimtu ce ştii şi dumnea ta s.n".). Prin urmare, este destul de probabil ca acest 
document să fi fost precedat de altele, redactate tot în limba română; 

- scris cu litere slavone, dar trimis unui sas, raportul foloseşte, pentru partea 
de preambul şi cea de final, limba slavonă. In schimb, limba română este utilizată, 
dupa opinia noastră, ca o măsură suplimentară de precauţie, cu intenţia de a 
escamota informaţiile importante ale raportului. Cu alte cuvinte, raţiunea folosirii 
limbii române drept metodă de secretizare a informaţiilor confidenţiale dovedeşte 
spiritul precaut al boierului Neacşu care, conştientizând riscul că scrisoarea ar 
putea încăpea pe mâinile unor duşmani, făcea astfel mai greu de înţeles cele 
comunicate de el, pentru necunoscătorii acesteia; 

- din punct de vedere tehnic, raportul dezvăluie caracterul concis şi la obiect 
al datelor comunicate, inclusiv existenţa unei veritabile reţele de informaţii, la 
Dunăre, în zona de graniţă, dar şi în teritoriul inamic, la Ţarigrad şi la Sofia. 
Rezultă că aceasta era formată din iscoade („un om de la Nicopole"), dar şi din 



boieri megieşi, inclusiv o rudă apropiată, pe nume Negre, şi că exista o anumită 
ierarhie în structura ei, în care Beckner, „om înţelept", era doar o verigă 
importantă de legătură („I pak spui domniei tale ca mai marele meu"). Informaţiile 
sunt evaluate ca fiind sigure („şi altminterea nu e"); 

- dat fiind caracterul extrem de important al datelor cuprinse în scrisoare, 
care dezvăluie acţiunile şi atitudinea sultanului turc, a guvernatorului Mehmet şi a 
domnitorului Basarab al Ţării Româneşti („care are frică mare"), precum şi 
necesitatea protejării surselor, destinatarul, judele Braşovului, este avertizat să 
procedeze de asemenea manieră încât să asigure secretul informaţiilor respective şi 
al modului în care a intrat în posesia lor („aceste cuvinte să ţii domniia ta la tine, 
să nu ştie umin mulţi, şi domniile vostre să vă păziţi cum ştiţi mai bine"). 



Evstatie Putneanul 

Şcolii muzicale medievale de la Putna i se atribuie 1 1 manuscrise, denumite 
generic de muzicologi Antologhionul putnean, care cuprind cântări rituale de la 
vecernie, utrenie şi liturghie, organizate într-un model caracteristic unitar. 

Câte două dinte aceste manuscrise se află la Mănăstirea Putna, la Muzeul de Istorie din 
Moscova (fondul Şciukin şi fondul sinodal), la Biblioteca Academiei Române din Bucureşti 
şi câte unul la Mănăstirea Leimonos din insula Lemnos, la Mănăstirea Dragomirna, la 
Biblioteca Universitară din Iaşi, la Muzeul de istorie bisericească din Sofia şi la Biblioteca 
Universitară din Leipzig. 

Un interes aparte o reprezintă scrierea cifrată folosită în cele două manuscrise aflate în 
prezent la Moscova atribuite lui Evstatie Putneanul, datând din perioada 1511-1515 
{Antologhionul lui Evstatie). 

Primul care a semnalat prezenţa acestor valoroase documente medievale a fost 
savantul Emil Kaluzniacki (Beitrage zur alteren Geheimschrift der Sloven, Viena, 1883 ). El a 
descoperit în Biblioteca Mănăstirii Putna, printre alte manuscrise, un material conţinând 
reprezentarea criptografiată a unor cântări religioase, indicaţii tipiconale sau simple adnotări 



scrise cifrat, din care a transcris şi publicat, parţial, un număr de texte. Pentru restul 
criptogramelor a indicat pagina şi alfabetul secret folosit. 




Scrib medieval. 



Antologhionul lui Evstatie cuprinde cântări bisericeşti (177 în total), slavone şi 
greceşti, din rândul cărora specialiştii au identificat un număr de 49 de lucrări, considerate 
creaţii originale certe, aparţinând lui Evstatie. 

Scrierea, clară şi frumoasă, este semiuncială spre cursiv, având între 13-19 rânduri pe 
pagină. Caligraful a folosit cerneală neagră, pentru text şi semne fonetice, şi chinovar, pentru 
iniţiale şi alte semne ajutătoare. 

Manuscrisul conţine 20 de fascicule, de câte opt până la douăzeci şi patru de pagini 
fiecare, scrise de acelaşi autor, în epoci diferite. 

Din punct de vedere grafic, lucrarea prezintă particularitatea utilizării a cel puţin trei 
alfabete: chirilic, glagolitic şi grec. 



Textul este în greacă şi medio-bulgară. Notaţia muzicală este cea obişnuită, de tip 
medieval, dar prezentând anumite particularităţi demne de reţinut. Acest manuscris a fost 
studiat şi prezentat atenţiei cercetătorilor de către A. I. Iaţimirski care, asemenea lui 
Kaluzniacki, a fost atras în primul rând de scrierea cifrată folosită. 

In anul 1962, R. Pava a publicat un prim studiu important asupra 
criptogramelor lui Evstatie de la Putna, însă cercetări mai aprofundate cu privire la originea, 
conţinutul şi valoarea manuscriselor au fost întreprinse de slavista Arme E. Pennington, 
de la Universitatea din Oxford, autoarea unui număr de şase lucrări dedicate Antologhionului 
lui Evstatie, din care două se referă în totalitate la aspecte criptografice. 

Printre autorii români care au abordat în cercetările lor problema acestor 
documente, privită mai mult din punctul de vedere al istoriei muzicii româneşti, menţionăm 
pe Gh. Ciobanii, C.C.Ghenea, Gr. Panţiru şi Larisa Agapie. Lucrarea cea mai bine 
documentată este volumul V din seria Documente - Izvoare ale muzicii româneşti, 
conţinând facsimilul originalului, într-o ediţie critică îngrijită de Gh. Ciobanu şi Marin 
Ionescu şi editată în anul 1983. 

Antologhionul lui Evstatie este un document deosebit de valoros atât pentru slavişti, 
elenişti, istorici şi muzicieni, cât şi pentru aceia care cercetează istoria criptografiei 
româneşti. 

Pe ultima pagină a unuia dintre manuscrise se afla următorul text: 
"Protopsaltul Evstatie de la Mănăstirea Putna a scris această carte de cântări din 
creaţia sa... în anul 1511, luna iunie, ziua 11". 

Majoritatea cercetătorilor afirmă cu certitudine că autorul lucrării este român, deşi 
numele monahal Evstatie ar putea conduce la concluzia originii străine a protopsaltului 
putnean. Dar acesta, după cum just s-a demonstrat, nu este nici slav, căci s-ar fi numit Evstati, 
nici grec, pentru că s-ar fi numit Eustatios, nici sârb ori ceh. El este român, al cărui nume 
Evstatie nu se deosebeşte de Gheorghie, ori alte asemenea nume întâlnite în lumea 
monahală. Unii autori afirma că s-ar fi născut la Cristeşti şi ar fi murit în 1545-1546, fiind 
înmormântat la Mănăstirea Bistriţa. Rămâne o necunoscută, de asemenea, biografia 
anterioară a acestui călugăr cult, despre care nu se ştie dacă s-a pregătit la Athos sau la 
Mănăstirea Neamţul. 

Prima trăsătură particulară a manuscrisului lui Evstatie o reprezintă scrierea cifrată, 
de negăsit în nici un alt manuscris muzical de pe teritoriul românesc. în al doilea rând, 
notaţia muzicală întrebuinţată este de tip criptografic, cu alte cuvinte partiturile nu 
pot fi înţelese dacă nu se cunoaşte cheia cu ajutorul căreia s-a efectuat notaţia muzicală. 



Dar, pentru a înţelege mai bine aceste particularităţi criptografice, este necesar să 
explicăm, mai întâi, scopul întrebuinţării scrierii cifrate într-un document muzical. 
S-a observat, bunăoară, că Evstatie apelează la scrierea cifrată pentru a ascunde, cu 
bună ştiinţă, date şi indicaţii de tehnică interpretativă: a) paternitatea lucrării; b) „ehul" 
sau „glasul" (gama) în care este compusă cântarea; c) sărbătoarea la care urmează a fi 
cântată respectiva lucrare etc. 

Când Evstatie aminteşte de propria persoană, criptograma este amplă, căpătând 
forme ornamentale care ocupă o pagină întreagă, ceea ce indică faptul că însemnarea este 
mai importantă. 

Oare se justifică întrebuinţarea criptografiei pentru ascunderea unor date 
minore, banale? Răspunsul trebuie căutat în istoria muzicii medievale. Este ştiut faptul 
că, în Evul Mediu, cantorii păstrau anumite secrete privitoare la îmbinarea cântecelor, 
secrete ce trebuiau să rămână o taină nu numai pentru profani, dar chiar şi pentru proaspeţii 
„învăţăcei" (novici). 

La slavi, de pildă, maeştrii de cânt cereau sume mari acelora care voiau să înveţe 
muzica. Pentru a nu-şi trăda secretul, meditatorii foloseau manuscrise cu abateri 
intenţionate de la notaţia muzicală standard, manuscrisele corecte din punctul de vedere al 
notaţiei muzicale fiind arătate doar ca modele. Pentru a se pune capăt acestei situaţii, a 
fost nevoie de un Conciliu, ţinut în anul 1551, care a interzis folosirea manuscriselor 
greşite în şcolile de muzică. 

Nici manuscrisele putnene nu fac excepţie de la această manieră de notaţie 
criptografică. Consecinţa practicării acestui sistem a fost nefastă pentru perioada 
respectivă: creaţia muzicală a lui Evstatie şi a Şcolii de la Putna, în general, nu a putut 
fi preluată, îmbogăţită sau transmisă urmaşilor, deoarece aceştia nu cunoşteau sistemul de 
cifrare. Mai mult, transcrierea muzicii medievale comportă, în prezent, mari dificultăţi, dar 
se speră că, în curând, va fi descoperită şi metoda de scriere a melodiilor respective. 
Indicaţiile criptografiate notate de Evstatie pot fi repere preţioase în această acţiune 
temerară, la care pot contribui, în egală măsură, bizantiniştii, istoricii muzicii şi 
criptanaliştii. 

Pentru criptogramele mai lungi, Evstatie foloseşte concomitent două sau chiar trei 
sisteme de cifru. 

Din cele 87 de criptograme, un număr de 52 de criptograme sunt cifrate cu 
sisteme de substituţie inventate de însuşi Evstatie, şi anume cifrul numit de 
cercetători Pseudoglagolitic 1 şi Pseudoglagolitic 2. 



Trebuie reţinut faptul că Antologhionul lui Evstatie reprezintă un moment 
semnificativ pentru istoria criptologiei din ţara noastră deoarece: 

- Evstatie de la Putna este primul criptolog român autor al unor sisteme 
originale (proprii) de cifrare: Pseudoglagolitic 1 şi Pseudoglagolitic 2; 

- este cel mai vechi manuscris descoperit până în prezent în România, 
conţinând pasaje în întregime criptografiate, fiind anterior cu aproape 10 ani primului 
document redactat în limba română {Scrisoarea lui Neacşu din Câmpulung), datat 
1521. Cuvântul „filtele" care apare în cuprinsul Antologhionului, alături de alte noţiuni 
din terminologia muzicală bizantină, este primul cuvânt românesc ce desemnează un 
termen criptografic de specialitate; 

- spre deosebire de alte criptograme provenind din secolul al XVI-lea, 
cripturile manuscrisului lui Evstatie au un scop pragmatic bine precizat. Numeroase 
criptograme medievale, până la Istoria Ieroglifică a lui Dimitrie Cantemir, ascundeau 
doar nume de copişti ori alte date mai puţin semnificative; 

- din punctul de vedere al terminologiei criptologice, precizează pentru prima 
dată numele sistemelor de cifru utilizate, astfel: "Gramatikia" (în greceşte 
„alfabetul") desemnează un sistem de substituţie; "The Greek Key" este în realitate 
clasicul cifru taraberic, cu cele două variante ale sale: Litoreja Prostaja (cifrare doar a 
consoanelor) şi Litoreja Mudraja (substituirea doar a vocalelor). In terminologia folosită 
de Evstatie, sistemul se numeşte „Ritorija". 

Niccolo de Porta 

A 

In anul 1693, domnitorul Constantin Duca 1-a chemat din Grecia pe Niccolo de 
Porta, pentru a-1 implica în activităţi criptologice. 

Date de interes în legătură cu Niccolo de Porta ne sunt furnizate de Ştefan 
Ionescu, în lucrarea Epoca Brâncovenească, Editura Dacia, Cluj -Napoca, 1981. Autorul 
preia informaţiile din studiul lui Mărio Ruffini, intitulat Influenţa italiană în Valahia în 
epoca lui Constantin Vodă Brâncoveanu, 1688-1714, Monaco, 1970. 

Niccolo de Porta s-a născut la Hios, într-o familie veneţiană. A fost secretar 
personal al lui Jacob Colyer, ambasadorul Ţărilor de Jos la Constantinopol. Chemat de 
domnitorul C. Duca în Moldova, pentru a intercepta corespondenţa ambasadorului Franţei 
la Constantinopol, în tranzitul acesteia spre Polonia, Rusia sau Austria, Niccolo de 



Porta a fost remarcat de Ion Neculce ca fiind priceput a despecetlui cărţile. După o 
şedere de un an la Iaşi, în anul 1694, a fost angajat în calitate de secretar domnesc de 
către Constantin Brâncoveanu {Raport al contelui Luigi Marsigli către Leopold, 
privind interceptarea scrisorilor aflate în tranzit prin Muntenia, Doc. Hurmuzaki, V, 
1, CCLXIX). 

Cu acest prilej, a devenit confidentul Stolnicului Cantacuzino, căruia i-a întocmit 
un catalog al cărţilor aflate în biblioteca Cantacuzinilor, la moşia de la Mărgineni. A fost, 
împreună cu un oarecare M. Porphiropulo, de origine cipriot, organizatorul şi custodele 
Bibliotecii de la Sfântul Sava. După sfârşitul tragic al Brâncoveanului, Niccolo de 
Porta a rămas în Ţara Românească, unde îl întâlnim şi după domnia lui Ştefan 
Cantacuzino (1714-1716). 



Manuc Bei 




La sfârşitul secolului al XVTH-lea şi începutul secolului al XDC-lea, metodele criptologice 
nu mai constituiau un apanaj al diplomaţiei, o activitate rezervată doar organelor de stat 
specializate. Criptografia s-a situat tot mai des şi în panoplia armelor întrebuinţate de mişcările 
şi organizaţiile secrete, precum şi în arsenalul mijloacelor utilizate de agenţii serviciilor de 
informaţii. 

Pentru această ultimă categorie menţionată, este demnă de remarcat 
activitatea de spion dublu desfăşurată de prinţul Emanuel Mirzaian, armean născut 
la Rusciuk, cunoscut sub numele de Manuc Bei. 

Misteriosul prinţ şi-a făcut de tânăr ucenicia într-o organizaţie secretă, 
condusă de violentul paşă Mustafa Bairactar, devenit mai târziu mare vizir, numită 
„Prietenii din Rusciuc". Aici a deprins regulile activităţilor conspirative, tainele 
scrierii codificate şi multe altele. 

Apreciat de câţiva, iubit de puţini, temut de toţi, dublul agent secret (servind 
doi împăraţi: ai Turciei şi Rusiei), Manuc Bei a avut un destin spectaculos. 



A început prin a fi vistier şi colaborator intim al paşei din Rusciuc, în anul 
1794, apoi administrator al salinelor din Ţara Românească, în 1803. In perioada 
războiului ruso-turc (1806 - 1812), 1-a sprijinit băneşte pe sultanul Selim al III-lea 
şi pe Mustafa Bairactar, marele vizir al Imperiului Otoman, fiind, în acelaşi timp, şi 
agentul Curţii Imperiale de la Petersburg, căreia îi transmitea informaţii, prin 
scrisori cifrate, despre planurile şi evenimentele ce se derulau la înalta Poartă. In 
acest scop îşi crease o vastă reţea de agenţi plătiţi, condusă de un oarecare Tatos. 

Sistemul de cifru folosit de Manuc Bei, unul obişnuit pentru vremea sa, este 
asemănător celor utilizate de organizaţiile secrete ce se năşteau în acea vreme în 
ţările din jur. "ETERIA", este un exemplu. 

Cifrurile de corespondenţă ale lui Manuc Bei (1813 -1815) 



Dar să nu neglijăm faptul că prinţul era un redutabil spion dublu. O altă reţea a lui 
Manuc supraveghea şi operaţiunile militare ruseşti. Pentru astfel de informaţii, pe 
care le oferea turcilor, numai în ultimele 8 luni ale anului 1808, Manuc Bei a plătit 
agenţilor săi 1 220 024 piaştri, o sumă considerabilă pentru acea vreme (Măria 



Grigoruţă, Ionel Ioniţă, Elena Marcu, MANUC BEI, Editura Muzeului Municipiului 
Bucureşti, 2005, pag.7, 21,31, 45). 

Inteligent (vorbea 12 limbi străine), înalt, frumos, energic, abil, amabil, dar 
şi îndrăzneţ, Manuc Bei avea toate calităţile cerute unui diplomat, negustor şi 
spion, pe deasupra. In lucrarea Le Keroutza, voyage en Moldo-Valachie (Paris, 
1844), Stanislas Bellanger relata că uimise Parisul cu fastul şi opulenţa petrecerilor 
organizate. Desigur, adăugăm noi, şi cu scopul de a culege informaţii până şi din 
anturajul lui Napoleon Bonaparte. 




Hanul lui Manuc 



Cu banii strânşi din comerţ şi din traficul cu informaţii, Manuc şi -a construit 
un „caravanserai", un han (hotel) în inima Bucureştiului. Pe lângă spaţiile 
comerciale necesare, hanul a fost prevăzut şi cu un tunel secret, în care, în caz de 
nevoie, se puteau ascunde peste 500 de oameni. Să nu uităm că începutul secolului 
al XlX-lea era unul extrem de nesigur: incursiunile armatelor străine tulburau 
liniştea locuitorilor Ţării Româneşti, iar tâlhăriile unor comandanţi ca Pazvantoglu 
(Pazvante Chiorul, cum mai era cunoscut în popor), puşi pe jaf, trecând Dunărea, 
trezeau fiori de groază în sânul călătorilor şi bieţilor orăşeni. 

Tratativele dintre turci şi ruşi, când s-a hotărât alipirea Basarabiei la Rusia, 
s-au desfăşurat chiar în acest han. 

Ocrotitorul său, paşa Bairactar, 1-a răsplătit, în 1808, cu demnitatea de „Prinţ 
al Moldovei", iar ţarul Alexandru I 1-a ridicat, în 1814, în scaunul de consilier 
imperial, funcţie ce echivala cu gradul de general în armata rusă. 

Soarta 1-a doborât în 1817, când avea doar 48 de ani. Legendele spun că ar fi 
fost otrăvit de turci, dar adevărul este că moartea sa a fost una destul de banală: a 
căzut de pe cal la moşia sa din Hânceşti - Basarabia. 

Este înmormântat în pridvorul Bisericii armeneşti din Chişinău. 



Rigas Velestinlis Feraios 




Având în vedere implicaţiile importante ale prezenţei sale în istoria romanilor, aruncăm o 
privire asupra „ETERIEI", o organizaţie secretă străină care a activat şi pe teritoriul 
românesc. 

Originea să trebuie căutată la sfârşitul secolului al XVTH-lea, când scriitorul grec 
Rigas Velestinlis Feraios a întemeiat, pe la 1780, o societate secretă ce urmărea renaşterea 
Greciei sub chipul Marii Elade, cuprinzând, în viziunea membrilor ei, şi teritoriile 
europene ale Imperiului Otoman, inclusiv Ţările Române. Mişcarea avea un caracter 
internaţional, fiind o ramură şi, în acelaşi timp, o imitaţie a altor societăţi secrete europene. 
Reţeaua clandestină, condusă de Rigas, era deosebit de vastă, cu ramificaţii la Viena, Iaşi, 
Bucureşti, Odesa etc. (A. D. Xenopol, Istoria partidelor politice în România, Editura Albert 
Baer, 1910, pag. 212). 

Ea cuprindea greci sau cercuri filogreceşti influente, aflate în străinătate: francezul Emil 
Gaudin, reprezentantul Franţei revoluţionare, negustorul Hortolan, un iacobin notoriu, 
negustorul Turnavitul, un personaj deosebit de influent în societatea acelei vremi, fraţii 
Paulios (aromâni grecizaţi, asemenea lui Rigas) şi alţii. (M. Ardeleanu, Literatura şi societăţile 
secrete, Almanah Luceafărul, 1982, pag. 63). 



Din această mişcare vor lua naştere mai apoi (puţin după 1800 - an.) în Italia, organizaţiile 
revoluţionare ale "cărvunarilor" şi ramificaţiile lor, în timp ce mişcarea greacă - după asociaţiile 
masonice cu diferitele lor denumiri (Alexandros, Phoenix, Athena etc.) - va da naştere unei 
asociaţii secrete sau cu oarecare apartenenţă legală (invocându-se preocupări literare, educative, 
umanitare), care se va transforma într-o adevărată organizaţie patriotică secretă, care va 
pregăti lupta în anul 1821, binecunoscuta ,,FTLIKI ETERIA" - Asociaţia Prietenilor - sau 
„ETERIA", înfiinţată în anul 1814. (L. Varnoussis, Rigas, un revoluţionar grec din Principate, 
Editura Eminescu, Bucureşti, 1979). 

Rigas, pe numele real Antonios Kyrizias, aromân (vlah) de origine, a fost secretar 
particular la Constantinopol al Marelui Dragoman, fanariotul Alexandru Ipsilanti, apoi, în 
Ţara Românească, al prinţului Nicolaie Mavrogheni. Numit şi guvernator al Craiovei, 
cunoscându-1 pe Osman Pazvantoglu, viitorul rebel Paşă de Vidin, a avut ocazia şi 1-a salvat 
pe acesta de răzbunarea lui Mavrogheni. 

In 1798, aflat în Italia, Rigas a fost trădat de către Dimitrie Kozanites 
Oikonomos, un om de afaceri grec şi a fost arestat, împreună cu alţi revoluţionari, 
la Triest, de către autorităţile austriece. Austria era un aliat al Imperiului Otoman şi 
era sensibilă la orice pericol care ar fi putut provoca revolte similare cu Revoluţia 
Franceză pe teritoriul său. 

Rigas împreună cu complicii săi au fost predaţi guvernatorului otoman al 
Belgradului, care i-a închis şi i-a torturat. Din Belgrad, urmau să fie trimişi la 
Constantinopol pentru a fi condamnaţi de către sultanul Selim al III-lea. Dar, în 
noaptea de 24 spre 25 iunie 1798, Rigas împreună cu şapte alţi conspiratori au fost 
ucişi prin ştrangulare în turnul Nebojsa al fortăreţei Belgradului şi aruncaţi în 
Dunăre, de teamă că fiorosul Pazvante Chiorul, aflat la Vidin, va ataca convoiul şi 
îşi va elibera prietenul. 

„ETERIA" a servit ca model de organizare şi pentru societăţile secrete româneşti din 
preajma anului revoluţionar 1 848. 

Din păcate, Tudor Vladimirescu a plătit cu viaţa maşinaţiunile puse la cale de eterişti. 
Prezenţa, la începutul anului 1921, a lui Alexandru Ipsilanti la Bucureşti în fruntea 
unei armate nedisciplinate, pusă pe jafuri sângeroase, după ce acţiunea lui fusese 
dezavuată şi de către Rusia, l-au determinat pe Tudor să îi ceară conducătorului 
Eteriei să treacă Dunărea, aşa cum promisese iniţial, pentru ca Ţara Românească să 
nu fie transformată în teatru de război. Ca urmare, conducătorii eteriştilor au pus la 
cale un complot pentru a-1 îndepărta, finalizat prin uciderea sa, la Târgovişte, în 
noaptea de 27 spre 28 mai 1921. 



Arthur Baligot de Beyne 



Alexandru Ioan Cuza poate fi considerat şi creatorul serviciului criptologie 
modern al României, prin iniţierea unor măsuri de ordin administrativ şi organizatoric. 

Apreciind valoarea mijloacelor criptografice pentru apărarea secretelor statului, 
domnitorul a dat dispoziţii ca toate informaţiile având importanţă politică şi militară, trimise în 
străinătate sau primite de acolo, să fie cifrate în mod obligatoriu. 

Un rol important, în acest domeniu, 1-a avut activitatea depusă de diplomatul 
francez Arthur Baligot de Beyne ( 1 820- 1 884). 




C. Negri a fost coleg de studenţie, la Paris, cu Arthur Baligot de Beyne. De aceea 1-a 
recomandat lui Cuza, ca om de încredere şi sprijinitor al cauzei românilor. După 
terminarea studiilor, de Beyne a fost trimis la Constantinopol, ca secretar al consulului 
Franţei, dar şi cu misiunea de a fonda un cotidian de limbă franceză, La Presse d'Orient, prin 
care Europa să cunoască mai bine problemele acestei zone a lumii. în timpul şederii sale în 



capitala Turciei, de Beyne i-a cunoscut pe Ion Ghica şi Vasile Alecsandri. Cu acesta din urmă, 
s-a deplasat în anul 1855 în Crimeea, în calitate de corespondent de război. 

Venind în Principate, Arthur Baligot de Beyne a preluat de la Victor Place, 
consul al Franţei la Iaşi, funcţia de secretar domnesc, instruindu-1 pe domnitor în utilizarea 
mijloacelor criptografice. După abdicarea lui Cuza, de Beyne 1-a însoţit pe acesta în exil. 



Victor Rădulescu Pogoneanu 




Un episod semnificativ pentru viaţa politică din România primilor ani de 
după încheierea celui de al Doilea Război Mondial, dar şi pentru sublinierea 
importanţei şi sensibilităţii Cabinetului Cifrului din Ministerul Afacerilor Străine, 
a fost dezvăluit prin cercetările desfăşurate de istorici în ultimii ani (Petre Out, O 
pagină mai puţin cunoscută a rezistenţei anticomuniste-Cabinetul Negru, revista 
Magazin Istoric, nr. 12/dec. 2000). 

Este vorba despre activităţile desfăşurate de o organizaţie denumită în 
dosarele S.R.I. "CABINETUL NEGRU". Din datele obţinute de Siguranţă la 
sfârşitul anului 1946, această structură clandestină era condusă de Victor 



Rădulescu Pogoneanu (Piki Pogoneanu), director al Cabinetului şi Cifrului, în 
perioada august 1944-martie 1945 şi director al Direcţiei Presă şi Informaţii, până 
la începutul anului 1947. De la oamenii de încredere pe care îi avea în diferitele 
direcţii ale Ministerului Afacerilor Străine, dar mai ales de la cei care lucrau la 
compartimentul telegramelor cifrate, acesta primea documente de primă 
importanţă. Astfel, în mâinile sale ajungeau toate informaţiile confidenţiale, 
inclusiv buletinul secret al Agenţiei „RADOR", precum şi un exemplar al 
materialelor care aveau ca destinatar exclusiv pe Secretarul General al Preşedinţiei 
Consiliului de Miniştri, Emil Bodnăraş. 

Scopurile activităţii acestei organizaţii erau: 

-informarea Palatului Regal şi a opoziţiei despre proiectele Guvernului 
Groza, precum şi respre opiniile cancelariilor occidentale şi diplomaţilor străini, 
referitoare la problemele politice, sociale si economice româneşti. In acest sens, în 
afara informaţiilor confidenţiale punctuale oferite, erau întocmite, pe baza datelor 
obţinute din telegramele cifrate, sinteze ce erau apoi folosite de Palatul Regal ; 

-furnizarea de informaţii unor diplomaţi occidentali; 

- ţinerea la curent a grupului de politicieni români aflaţi în străinătate 
(Grigore Gafencu, Const. Vişoianu ş.a.) în legătură cu activităţile şi strategiile 
guvernului comunist de la Bucureşti. 

Pentru comunicarea în exterior a acestor informaţii era folosit Serviciul 
Cifrului din Ministerul Afacerilor Străine şi curierii diplomatici. 

La 14 iulie 1947, în cursul arestării fruntaşilor naţional-ţăranişti, a fost 
reţinut şi Piki Pogoneanu. Printre alte probe care au contribuit la condamnarea lui 
la 25 de ani de temniţă grea a fost şi un „proces-verbal de colaborare", găsit la 
percheziţia domiciliară, încheiat de Grigore Niculescu-Buzeşti şi Victor Rădulescu 
Pogoneanu cu doi ofiţeri americani de informaţii, precum şi documentele oficiale 
sustrase de la M.A.S., ascunse la conacul lui din comuna Potigrafu. In acelaşi 
proces penal, au fost condamnaţi la ani grei de închisoare şi unii dintre cei care l-au 
sprijinit în activitatea sa clandestină: Camil Demetrescu, Florin Roiu, Emil 
Oprişan, Emil Lăzărescu ş.a. 

Pericolul pentru autorităţile comuniste, constituit din zonele speciale în care 
se desfaşuraseră activităţile informative ale organizaţiei „Cabinetul Negru", a 
prilejuit şi pretextul măsurilor de epurare masivă, care au urmat în acel an la 
Ministerul Afacerilor Străine. 



CU CINE S-AU PUS ROMÂNII 
DE-A LUNGUL VREMURILOR 



- Germanii - 
(Primul Război Mondial) 



Rigurozitatea şi eficienţa cu care au folosit Puterile Centrale activităţile criptologice, 
în toată perioada Primului Război Mondial, se reflectă cu acurateţe în modul de organizare 
a activităţilor specifice de către serviciile de informaţii austro-ungare. 

Astfel, NACHRICHTENABTEILUNG avea în componenţa sa 5 servicii. Unul 
dintre ele, numit KRffiGSCHIFFRENGRUPE (Grupul Cifrul de Război), condus de 
Herman Pokorny, reuşise să decripteze o parte din cifiurile armatei ţariste. Sub comanda 
acestuia se aflau trei secţii: Secţia italiană, condusă de A. Figl, Secţia română, condusă de 
căpitanul. Comei Savu (Kornelius Savu) şi Secţia rusă, având în fruntea sa pe căpitanul 
Viktor Von Marchesetti. 





Gen. Maximilian Ronge, 
şeful Serviciului de Informaţii al Austro-Ungariei 



Cele trei secţii prelucrau, analizau şi descifrau telegramele transmise de centrele de 
interceptare, denumite codificat Penkala. Acestea erau: "Penkala Austro-Vest" (acoperea 



frontul italian), „Penkala Austro-Sud" (pentru frontul din România) şi „Penkala Austro- 
Nord" (pentru frontul rus). 

Grupul de criptanalişti, de sub comanda căpitanului Comei Savu, a început atacarea 
cifrurilor militare româneşti înainte de intrarea ţării noastre în război. 

Reţeaua de interceptare Penkala Austro-Sud, cu sediul la Sofia, era condusă de 
căpitanul Franz Jansa, având ca adjunct pe Constantin Maroşan (Moroşan ?). Volumul de 
muncă necesar decriptării telegramelor româneşti era atât de mare încât, pentru a le 
rezolva eficient, a fost detaşat un criptanalist din grupul lui Savu, care rezolva pe loc, la 
Marele Stat Major, criptogramele româneşti interceptate (David Kahn, The Codebreakers. 
The Story of Secret Writing, ed. II, Editura Scribner, New York, 1996, pag. 318). 

In anul 1918, grupul de criptanalişti care prelucra traficul de telegrame româneşti 
interceptate a fost trecut sub comanda lui Johann Băleanu, iar cel rusesc în subordinea lui 
Rudolf Lipmann. 

O întâmplare mai puţin cunoscută, petrecută în România, este redată de Oscar Ray, 
într-o lucrare despre tehnicile spionajului, publicată în traducere la Bucureşti, în 1938: 

„Unul dintre agenţii lui Nachrichten-Biiro lucra în România, ţară încă neutră la acea 
epocă, dar bântuită de spioni. Acest agent, cu preţul unui mare efort, reuşise să afle o 
noutate capitală: ruşii urmau să atace nu departe de Memel cu cinci brigăzi. Pentru a 
transmite aceste informaţii preţioase, spionul german s-a adresat Serviciului de Cifru al 
Legaţiei Germane de la Bucureşti, cerând Codul Galben N-l, Strict Confidenţial. Primind 
un răspuns negativ, el i-a cerut ataşatului militar permisiunea de a-1 folosi, deoarece 
informaţiile erau TOP SECRET şi nu puteau fi încredinţate nimănui. în acest caz, i-a 
spus ataşatul, este imposibil să vă dau Codul Galben. Orice argument folosit de agent a 
fost inutil în raport cu ordinele severe pe care le avea Biroul de Cifru al Legaţiei, însă 
dispoziţiile şefilor Serviciului Secret de Informaţii German erau la fel de drastice: nimeni, 
cu excepţia agentului şi a şefului său direct, nu avea voie să cunoască conţinutul unor 
informaţii atât de importante. Aflat în acest impas, spionul german a apelat la ajutorul 
prietenului său bun, colonelul Semenov, şeful Serviciului Secret Rusesc de la Bucureşti, 
cu care avea cele mai bune raporturi, căruia îi spuse: 

-Inchipuieşte-ţi că am obţinut o informaţie formidabilă de care depinde înaintarea 
mea... şi nici porcul de ministru, nici câinele de ataşat militar nu vor să-mi dea Codul 
Galben". 

-Cum, strigă Rusul, să-ţi facă asta, ţie, celui mai bun prieten al meu? Ai făcut bine 
că te-ai destăinuit vechiului tău amic Semenov. Vom aranja noi această chestiune ! . . .. 
Juriev, adu-mi imediat Codul Galben! 



Intr-un minut, un secretar i-a adus codul secret german iar agentul a început să-şi 
cifreze informaţiile. Câteva zile mai târziu, ruşii atacau, în adevăr, aproape de Memel, şi 
erau primiţi cum era de aşteptat, de armata Generalului Von Mesbaum. Trei corpuri de 
armată ruseşti au fost nimicite (Oscar Ray, Spionajul - Istoric/Tehnică/Spioni, Editura 
Universul, Bucureşti, 1938, pag. 177). 

Dintre cei care au semnalat deficienţele manifestate în Primul Război Mondial în 
domeniul transmisiunilor, de către toate eşaloanele armatei române, amintim pe Gh. Enciu, 
care a înfăţişat în mod sintetic câteva dintre acestea: 

„Nu poate fi înţeles astfel faptul de ce codurile de serviciu pe care le-au folosit 
radiotelegrafiştii în prima parte a războiului, erau vechi, elaborate chiar înainte de război; ba, 
mai mult, unele din aceste coduri, fie că nu au mai fost actualizate în tot anul 1916, fie că, 
ceea ce este mai grav, au fost pierdute, fără a se fi luat măsuri operative de înlocuire a lor cu 
altele noi. De asemenea, indicativele telefonice şi telegrafice ale staţiilor, precum şi lungimile 
de undă nu s-au schimbat timp de mai bine de patru luni, până la retragerea în Moldova, 
lucm care a constituit, desigur, o altă abatere, cu urmări dintre cele mai periculoase. 
Acelaşi autor subliniază că: folosirea mijloacelor cu fir sau radio de către armata noastră, 
în mod şablonist, precum şi realizarea în clar a majorităţii convorbirilor prin intemediul 
mijloacelor de transmisiuni, sau cu o criptare elementară, iar uneori numai a unei părţi din 
fonogramă sau audiogramă, au permis armatei germane să cunoască foarte bine date asupra 
intenţiilor comandamentelor noastre şi chiar să anihileze unele din acestea. în ceea ce priveşte 
tăria codurilor noastre, din diferitele materiale pe această temă, publicate după război în diferite 
ţări, rezultă că, în maximum 4-6 zile, folosind un anumit număr de mesaje interceptate, 
specialiştii germani erau în măsură să le decripteze şi să le afle cheia (Gh. Enciul, Poşta şi 
Telecomunicaţiile din România, Editura Ştiinţifică şi Enciclopedică, Bucureşti, 1984, 
pag.219-220). 

Cpt. Cartier, ofiţer al Serviciului de Informaţii şi Contrainformaţii francez (Biroul 
II), detaşat în România pentru inspectarea liniilor de apărare la graniţa cu Austro-Ungaria, 
a descoperit la Bucureşti un tunel, care traversa strada din faţa Legaţiei Franceze, dotat cu 
echipamente ce captau comunicaţiile diplomaţilor francezi efectuate prin telefon. La 
„capătul celălalt al firului" se afla o „inofensivă" firmă germană care se ocupa, oficial, cu 
achiziţia de cereale. Informat de urgenţă, prim-ministrul Ion I. C. Brătianu i-a declarat lui 
Saint Aulaire (ambasadorul Franţei la Bucureşti): „Nu ignor că acest serviciu, ca toate 
serviciile germane, este un cuib de spioni, mai mult sau mai puţin camuflaţi. Directorul 
meu de P.T.T - Constantin F. Robescu, n.a - este în solda lor." 



Ion I. C. Brătianu 



Brâtianu iniţiase măsuri drastice de securitate pentru a preveni orice scurgere de date care 
ar fi putut periclita acţiunile de viitor ale României. Este semnificativă, în acest sens, precauţia 
deosebită a primului ministru român în legătură cu apărarea secretelor, de care intuia că va 
depinde soarta României. Astfel, la data de 5/18 august 1916, PoWevski-Koziell Stanislav, 
reprezentantul guvernului rus la Bucureşti, a trimis la Moscova o telegramă secretă, prin care 
comunica semnarea, la data de 4/17 august, a tratatelor prin care România se alătura Antantei. 
El îl informa pe ţar că Brătianu ceruse, în scop preventiv, ca: „o singură ambasadă să 
telegrafieze din Bucureşti informaţia că România a semnat convenţia, pentru că primul 
ministru român se teme de faptul că trimiterea din partea tuturor ambasadelor de telegrame 
identice să nu trezească vre-o bănuială duşmanilor noştri şi să nu le înlesnească acestora descifrarea 
telegramelor noastre. Dat fiind faptul că armata de Salonic trebuie imediat informată de 
semnarea înţelegerii şi a convenţiei, am hotărât împreună ca singur ambasadorul Franţei să 
telegrafieze de aici, prin fir direct, iar ceilalţi vor trimite telegramele lor de la Ungheni, 
unde am trimis special pe unul din funcţionarii mei." 

In ciuda acestor măsuri, documentele dovedesc, totuşi, că inamicul fusese informat 
asupra semnării importantelor convenţii şi înţelegeri ale României. 

Duminică, 7/20 august 1916, Ottokar Czernin, ambasadorul Austro-Ungariei la 
Bucureşti, scria de la Sinaia următoarele: 

"După o ştire secretă, venită din străinătate (s. n.), domnul Brătianu ar fi semnat 
zilele acestea o convenţie politică cu Rusia Ceilalţi reprezentanţi ai Antantei, de aici, ar fi primit 
însărcinarea de a se asocia. In acelaşi timp, marţi, 9/22, von Busche (ambasadorul 
Germaniei la Bucureşti-n.n.), aflat în vizită la T. Maiorescu, îi spune că germanii au 



interceptat o depeşă a unui ministru antantist, din care au aflat că o convenţie s-a iscălit sau se va 
iscăli între Brătianu şi Poklewski." (I. Bulei, 7976 - Zile de Vară, Editura Eminescu, 
Bucureşti, 1978, pag. 159, 195 şi 206). 

Din exemplele de mai sus se observă că măsurile de precauţie adoptate de Brătianu 
aveau un temei real, bănuiala primului ministru român asupra acţiunilor de spionaj inamic, 
desfăşurate prin intermediul interceptării comunicaţiilor, dovedindu-se justă. 

Date semnificative privind atacarea cifrurilor armatei române de către inamici pot fi 
găsite în diverse lucrări de specialitate, tipărite în străinătate imediat după terminarea 
războiului (O sursă deosebit de valoroasă privind conţinutul telegramelor româneşti 
interceptate de inamic pe frontul răsăritean o constituie culegerea Reichsarchiv Der 
Weltkrieg, 1914-1918, Voi. II, V şi VI). 

Iată ce mărturiseşte Max Ronge: „La început, decriptarea radiogramelor româneşti 
ne-a dat multă bătaie de cap, dar, întrucât ordinele lor de operaţii erau transmise prin 
T.F.F., precum procedau ruşii, acestea ne-au dat rapid date precise asupra frontului sudic, 
bulgăresc. Pe această cale am avut cunoştinţă de dispozitivul de contraatac al armatei 
române din Dobrogea, întărită cu elemente aduse din Transilvania (14 septembrie). Pe 
acest din urmă front, serviciile noastre de informaţii au decriptat, începând cu 16 
septembrie, primele telegrame româneşti, pe care le-am comunicat Statului Major al 
Armatei a V-a, stabilit la Cluj. Din nou, pentru serviciile noastre de informaţii aceasta a 
fost o perioadă de strălucire. 

S-a creat o secţie, la Sofia, pentru a centraliza nu numai interceptările efectuate de 
bulgari, dar şi de toate posturile frontului din Transilvania, până în Sighet-Marmureş, şi 
pentru a asigura retransmiterea lor la Statul Major General, grupul de armate Mackensen 
şi statele Majore ale Armatelor I şi DC (Gen. Maximilian Ronge, Kriegs und Industrie 
Espionage, Zurich, Amalthea Verlag, 1930 pag. 170). 

Pe lângă aceste activităţi criptologice foarte bine organizate, armatele 
Puterilor Centrale au mai beneficiat uneori şi de neglijenţa, ca să nu spunem mai 
mult, manifestată de unii ofiţeri români. Astfel, după trecerea Dunării, la 13 
noiembrie 1916, de către generalul Mackensen, trupele româneşti se retraseseră pe 
aliniamentul Argeş-Lacul Greaca, unde planificaseră o ripostă cu multe elemente 
strategice menite să-i surprindă şi să-i anhileze pe atacatori. 

Pamfil Şeicaru descrie evenimentul care a determinat pierderea de către 
români a „bătăliei Argeşului" şi a pecetluit soarta atacului din 1 decembrie 1916 
asupra Bucureştilor, astfel: 



„în timpul manevrelor un automobil al Diviziei 8 române, în care se găseau 
doi ofiţeri de stat-major, a nimerit din cauza ceţii în mijlocul unui regiment 
bavarez. Faptul în sine n-ar fi avut importanţă dacă cei doi ofiţeri n-ar fi avut 
asupra lor întreaga corespondenţă a diviziei, precum şi ordinele de operaţiuni care 
ar fi trebuit să fie distribuite unităţilor. Era o captură de o importanţă excepţională, 
care a fost trimisă imediat la Cartierul generalului Falkenhayn. De îndată ce a fost 
descifrată, corespondenţa a produs o enormă senzaţie. 

In posesia secretului operaţiunilor, Falkenhayan a ordonat lui Kuhne să 
pătrundă cu diviziile sale în spaţiul gol creat între cele două armate române, să le 
răstoarne flancurile şi, în acelaşi timp, a ordonat Diviziei 41 să treacă Argeşul şi să 
cadă în spatele Armatei 1 române. In sud, a ordonat Diviziei 109 şi Diviziei 11 
bavareze să atace forţele române care operau împotriva generalului Kosch şi să le 
taie posibilitatea de retragere spre Bucureşti. 

Imprudenţa celor doi ofiţeri de stat-major a întors capcana întinsă inamicului 
împotriva propriei lor armate. 

Descifrarea planului operaţiunilor armatei române a facilitat 
comandamentului german să detecteze punctul nevralgic al dispozitivului tactic al 
românilor şi să-şi pună în valoare imensa superioritate tehnică şi numerică. 
(Pamfil Şeicaru, La Roumanie dans la Grand Guerre, pag. 335-337, Editura 
Minard, Paris, 1968). 

Episodul respectiv a fost consemnat pentru prima oară de Constantin 
Kiriţescu, care menţionează şi numele celor doi ofiţeri: căpitanul Epure şi căpitanul 
Barcan (Constantin Kiriţescu, Istoria războiului pentru întregirea României 1916- 
1918, Bucureşti, 1989, Editura Ştiinţifică, voi. II, pag. 216). 

Penkala Austro-Sud a exploatat şi un alt valoros canal de informaţii, prin 
interceptarea şi decriptarea telegramelor cifrate transmise de şeful misiunii militare italiene 
din România, generalul Romei. Acesta avea obiceiul de a comunica superiorilor săi din 
Italia importante informaţii privind situaţia armatelor române şi ruseşti, date extrem de 
valoroase pentru stalul italian, dar şi pentru Puterile Centrale. 



- Sovieticii - 
(Al Doilea Război Mondial) 



In luna iulie 1942, în urma capturării locotenentului Abdul Mubaracsin, 
operator la o staţie gonio a marinei sovietice, Serviciul Special de Informaţii a 
descoperit existenţa unei vaste reţele de interceptare a traficului radio, în clar şi 
cifrat, de pe cuprinsul teatrului de război din Europa. Prizonierul lucrase în cadrul 
Direcţiei de Informaţii de pe lângă Flota Mării Negre. Servicii similare existau şi la 
flotele sovietice din Marea Baltică, Oceanul îngheţat şi Oceanul Pacific, fiind 
subordonate Direcţiei Generale de Informaţii de pe lângă Marele Stat Major. 

In urma interogării lui Mubaracsin, Serviciul Special de Informaţii a obţinut 
o serie de date deosebit de importante. (Alexandru-Alin Spânu, Locotenentul 
Mubaracsin despre Serviciul de Informaţii al Flotei Mării Negre., revista Magazin 
Istoric, nr. 8/2001, pag. 38-41). 

Astfel, s-a stabilit că Direcţia de Informaţii de pe lângă Flota Mării Negre 
avea ca obiectiv stabilirea amplasamentului, deplasărilor şi concentrărilor trupelor 
şi forţelor maritime militare ale altor state, în componenţa acestei structuri aflându- 
se următoarele eşaloane: 

Direcţia de informaţii nr. 1 se ocupa cu descifrarea radiogramelor 
interceptate, citea fotografiile luate din avion şi asigura legătura cu agenţii trimişi 
în spatele inamicului; 

Detaşamentul de informaţii nr. 2 creat la 25 septembrie 1941, era o unitate 
de diversiune cu un efectiv de 100 oameni; 

Detaşamentul de ţărm nr. 3 format dintr-un Centru de Interceptare şi o 
Secţie Operativă. Toate informaţiile obţinute prin interceptare erau prelucrate de 
către specialiştii Secţiei Operative, care stabileau totodată şi poziţia staţiilor 
inamice de emisie. Dispunea de aparatură pentru înregistrarea transmisiunilor 
efectuate cu aparate automate de mare viteză şi de un „Bildaparat" care intercepta 
„transmisiunile de radio-fotografii". 

Se interceptau radiogramele din România, Turcia, Anglia, Germania şi 
Italia, dar exista o dotare tehnică capabilă să capteze şi comunicaţiile din Spania. 

Turcia era o ţintă prioritară. Fuseseră identificate indicativele navelor şi 
unităţilor militare, erau cunoscute semnele convenţionale. Nu rezulta dacă fuseseră 
descifrate şi codurile folosite. 



Flota Angliei din Mediterana era interceptată, în special transmisiunile dintre 
insula Malta, Gibraltar şi oraşul Alexandria. "Codul secret X" folosit de forţele 
navale britanice fusese descifrat. In mod permanent, era interceptată presa din 
Marea Britanie, orice ştire care interesa Direcţia de Informaţii fiind tradusă în 
limba rusă. 

a 

In legătură cu interceptarea transmisiunilor Germaniei, prizonierul sovietic 
declara că Detaşamentul nr. 3 supraveghea doar comunicaţiile din reţeaua militară 
aeriană. "Radiogramele cifrate interceptate sunt expediate din Secţia Operativă a 
Detaşamentului de ţărm nr. 3 la Direcţia de Informaţii de pe lângă Flota Marii 
Negre, unde acestea sunt descifrate. Interceptarea radiogramelor reţelei militare 
maritime a Germaniei revine Detaşamentului de radio nr. 2 din subordinea 
Direcţiei de Informaţii de pe lângă Flota Mării Baltice. De asemenea, urmărirea 
staţiilor de radio ale unităţilor din armata de uscat germană nu se execută, deoarece 
cifrul nu se poate descifra." Aceasta însemna, practic, că sovieticii nu decripaseră 
algoritmul de cifrare al maşinii "Enigma". In schimb, "cifrul de trei semne al 
aviaţiei germane este descifrat". 

Italiei îi erau interceptate radiogramele staţiilor de uscat, ale navelor şi 
submarinelor. în schimb, "interceptarea radiogramelor unităţilor din armata Italiei 
care se află pe frontul de Răsărit aproape nu se face, fiindcă au un cifru nou, care 
nu se poate descifra". 

Datele obţinute de la prizonierul sovietic au fost înaintate de Serviciul 
Special de Informaţii, mareşalui Ion Antonescu, într-un raport sintetic, în care au 
fost menţionate amănunţit informaţiile ce priveau direct armata română. 

România era monotorizată prin interceptarea traficului clar şi cifrat al reţelei 
de comunicaţii militare a forţelor trupelor de uscat, navale, aeriene şi ale poliţiei. 




Submarinul "NMS Delfinul" 



(NMS=Nava Maiestăţii Sale-n.a.) 

Erau interceptate schimburile de telegrame dintre navele de război 
româneşti din Marea Neagră şi din cadrul Diviziei de pe Dunăre, cât şi traficul 
dintre staţiile de ţărm, între ele şi cu garnizoanele din interiorul ţării. "Codul secret 
P, utilizat de flota maritmă militară română, a fost descifrat în întregime". 

Erau urmărite comunicaţiile dintre baza de hidroavioane de la Sutghiol şi 
aeronave, radiogramele aviaţiei civile, "şi mai ales a(le) aviaţiei terestre militare". 

Se supravegheau comunicările dintre staţiile CFR. Acestea transmiteau date 
importante, necifrate, privind numărul vagoanelor, numărul trenului, în ce consta 
încărcătura, denumirea unităţilor militare transportate etc. 

"Pe reţeaua poliţiei, schimbul de radiograme se face, în multe cazuri, deschis 
(necifrat), ceea ce se traduce foarte uşor, iar cuprinsul radiogramelor interceptate se 
prezintă foarte clar pentru comandament. 

In unele cazuri se folosesc de radiograme cu text deschis (necifrat). In alte 
cazuri se întâmplă ca radiotelegrafistul să transmită radiograma cifrată şi apoi 
necifrată. Cifrurile folosite de staţiile de radio ale armatei sunt descifrate foarte 
uşor şi repede. Denumirile secrete ale unităţilor, cum ar fi: Avântul, Victoria, sunt 
descifrate şi identitatea stabilită. Adresele radiogramelor se descoperă foarte uşor, 
iar deseori, fiind necifrate, se arată în ele numele comandanţilor regimentelor şi 
brigăzilor. " 

Locotenentul Mubaracsin a oferit şi date privind episoade relevante. De 
exemplu, la 27 decembrie 1941, în timpul operaţiunilor militare de la Kerci şi 



Feodosia, o grupă de staţii radio a armatei române a lucrat permanent cu telegrame 
având textele în clar. Toate ordinele au fost transmise necifrat, astfel încât 
sovieticii au avut acces nelimitat la acestea. 

La data de 7 august 1942, conducătorul statului, mareşalul Ion Antonescu, a 
pus pe Raportul Serviciului Special de Informaţii următoarea rezoluţie, pe care o 
reproducem aproape integral, în primul rând pentru pertinenţa concluziilor, ce 
acoperă în mod vizionar perioada care urma în istoria României: 

"Din vina Secţiei II a Marelui Stat Major, care nu lucrează serios. 

Din aceleaşi cauze am avut în campania din 1916 (prima parte) pierderile pe 
care le-am avut. Inamicii de atunci descifrau totul. 

Vasele noastre scufundate şi vieţile pierdute se datoresc la Marină acestei 
uşurinţe, de care sunt vinovaţi, de la amiralul Păiş până la ultimul radiofonist, toţi. 
Dar marii vinovaţi sunt şefii, care nu-i pregătesc şi nu-i controlează continuu şi nu 
iau măsuri drastice pentru organizarea celei mai severe discipline a convorbirilor. 

De la începutul războiului am atras atenţia, am dat directive generalului 
Ioaniţiu (generalul Şteflea trebuie să le ştie), cum să pregătească pentru război şi 
cum să execute această problemă. Cum trebuie să se facă controlul cu acei cari 
întrebuinţează comunicările radio, telefon, telegraf în interioarele serviciilor, între 
servicii, pe câmpul de luptă, în străinătate (acordul cu Externele şi controlul va 
trebui făcut şi acolo fiindcă pot fi şi acolo oameni fără conştiinţă, fără răspundere). 

Ce s-a făcut din toată această preocupare a mea? 

Nimic. Rezultatul de faţă face dovada. 

Mâhnirea mea este cu atât mai mare, cu cât constat că se mulţumeşte să mi 
se semnaleze faptul, fără ca să mi se arate reacţiunea şi acţiunea la crimă, fiindcă 
este o crimă. Să înceteze. 

Nu văd la Marele Stat Major suflu nou de energie cum era acela care se 
creiase în 1916, la Marele Cartier General şi la Armata de Nord, şi în 1933, la 
Marele Stat Major. 

... Aşa s-au distrus toate energiile, toate iniţiativele, tot curajul, tot focul 
sacru. Dar nu am fost înţeles nici la Şcoala de Război, nici la Marele Stat Major. 
Toată opera de înnoire totală ce am vrut să fac nu a reuşit. Toţi au înţeles foarte 
bine, chiar cu dragoste şi cu pasiune, când au lucrat sub ordinele mele direct; toţi 
însă au abandonat sistemul şi chiar treaba, după plecarea mea, din capul unităţilor, 
instituţiilor, serviciilor. 



Toţi vor abandona, după moartea mea, eforturile care se fac astăzi pentru 
salvarea patriei. Mâhnirea mea cea mai mare este că nu am reuşit să creiez în 40 de 
ani de muncă şi de exemplu nici un element care să facă dovada că va duce mai 
departe munca mea ... Acum ca şi în toate ocaziile dau directive continuie, dau 
impuls la toate şi tuturora, trebuie să mă preocup să se facă, deşi sunt ajutat de cele 
mai mari bunăvoinţe. 

Care este misterul? 

Mergeţi aşa, 
un nou 1940 va veni în 1950, 1960, 
nu ştiu când, 
dar va veni. 




Mareşalul Ion Antonescu 



SCRIERILE CRIPTICE 



MOTTO: 

Iar tu, Daniile, astupă aceste cuvinte 
şi pecetluieşte cartea până la vremea sfârşirei, 
până se vor învăţa mulţi şi se va înmulţi mintea; 
...şi nici unul din cei fără de lege nu va pricepe, 
ci numai cei înţelepţi vor înţelege. 
DANUL 
12: 4, 10 

Creaţiile spirituale ale unui popor îmbracă mai întâi forma orală şi mai târziu pe cea 
scrisă. Istoria scrisului este o aventură colosală a geniului uman, prezentând treptele evoluţiei 
sale de la stadiul de fiinţă gânditoare, la acela de fiinţă care păstrează şi transmite 
rezultatele reflecţiei raţionalului. în urma descoperirilor arheologice realizate, unii 
cercetători sunt de părere că acest salt formidabil, de la exprimarea orală la cea scrisă, s-a 
petrecut, pentru prima dată, pe teritoriul de azi al României. 

Vom folosi termenul generic de „SCRIERE CRIPTICA" pentru orice document al 
cărui conţinut nu este până în prezent clar precizat sau pentru care există cel puţin două 
variante de lectură a textului. Astfel, evităm întrebuinţarea unor sintagme cum ar fi: 
"scriere secretă", „scriere mistică" sau „esoterică ", deoarece s-ar îngusta prea mult 
câmpul de cuprindere al genurilor de scriere nedecriptate încă, ori cu o decriptare 
discutabilă. 

In anul 1961 au fost găsite la Tărtăria trei tăbliţe de lut ars, considerate de unii 
cercetători ca fiind primele "cărămizi" la construcţia civilizaţiei omenirii. Specialiştii datează 
scrierea pe care ele o cuprind - numită „scriere ideografică" - în prima jumătate a mileniului 
IV î.e.n.: „Cronologia cu radiocarbon calibrată arată că această scriere a fost folosită timp de 
un mileniu şi jumătate în epoca cuprului (sau chalcolitică) din Europa central-răsăriteană între 
5500 şi 4000 î.e.n.„ (Marija Gimbutas, Civilizaţia Marii Zeiţe şi sosirea cavalerilor 
războinici, Editura Lucreţius, Bucureşti, 1997, pag. 37). 

Cu alte cuvinte, este mai veche decât cea de pe tăbliţele sumeriene de la Uruk, care erau 
socotite cele mai vechi monumente grafice cunoscute în lume. Chiar şi scrierea vechilor 
egipteni se consideră că este mai recentă în raport cu cea descoperită pe teritoriul României. 




Cele trei tăbliţe de lut ars, descoperite de Nicolae Vlassa în săpăturile 
arheologice de la Tărtăria (judeţul Alba), în anul 1961, fac parte din străvechea 
cultură Turdaş-Vinca. Au fost datate ca aparţinând primei jumătăţi a mileniului IV 
î.e.n., cu un mileniu mai devreme decât monumentele scrierii sumeriene. Prezintă o 
structură protoliterală, un început de scriere pictografică, anterioară sau 
concomitentă, dar nu identică structurii protoliterale a plăcuţelor sumeriene. 




Textul uneia dintre tăbliţe enumeră şase totemuri antice, care coincid cu cele 
existente în manuscrisul din oraşul sumerian Djemet-Nasra şi, de asemenea, cu 
semnele ce aparţin culturii Keres. Semnele trebuie citite în sens circular, retrograd 
(în sens invers mişcării acelor de ceasornic). 




Potrivit uneia dintre decriptările textului aflat pe tăbliţa rotundă, datorată lui 
Paul Lazăr Tonciulescu, rezultă următorul conţinut: „NUN. KA. SA. UGULA. PI. 
IDIM. KARA. I.", cu traducerea: „(De către cele) patru conducătoare, pentru 
chipul zeului SAUE, cel mai în vârstă (preotul suprem) (în virtutea) adâncei 
înţelepciuni, a fost ars, unul".( Paul Lazăr Tonciulescu, De la Tărtăria la Ţara 
Luanei, Editura Miracol, Bucureşti, 1996, pag. 9-15). Această interpretare indică 
faptul că inscripţia de pe tăbliţă ar menţiona sacrificiul ritual al unui sacerdot. 

In cursul lunii mai 2009, o viitură a râului Bistriţa, produsă în zona localităţii 
Fărcaşa, din judeţul Neamţ, a eliberat din tainiţa lor milenară peste o sută de 
artefacte inscripţionate, asemănătoare cu tăbliţele de la Tărtăria. 

Arheologul dr. Vasile Boroneanţ are meritul de a fi semnalat lumii ştiinţifice existenţa 
unora dintre cele mai vechi forme de exprimare a mesajului scris. 

Intr-o lucrare extrem de bine documentată, Arheologia peşterilor şi minelor 
din România, eminentul om de ştiinţă prezintă câteva scrieri preistorice, aflate pe 
pereţii unor peşteri sau adăposturi naturale, locuite sau amenajate de om (peşteri, 
mine, cariere de piatră etc). Dintre acestea, este menţionată inscripţia existentă la 
Biserica rupestră din Dumbrăveni, comuna Independenţa, judeţul Constanţa: „pe 
podea se află o inscripţie greu de descifrat, ale cărei semne pot fi comparate cu cele 
de pe fundul vaselor de tip Dridu. Sunt rune sau semne de tipul răboajelor". (Vasile 



Boroneanţ, Arheologia peşterilor şi minelor din România, Institutul de Memorie 
Culturală, Bucureşti, 2000, pag. 101). 

Vasile Boroneanţ prezintă şi o altă interesantă curiozitate arheologică: 
stâncile de la Ditrău, din judeţul Harghita. Este vorba de 1 1 blocuri de stâncă, 
descoperite în anul 1913, având semne enigmatice. „Aceste semne aparţin unei 
tradiţii care poate fi mai veche decât neoliticul". (Vasile Boroneanţ, op. cit. 
pag. 11 6). 

Semne asemănătoare pot fi regăsite şi pe unele inscripţii arhaice, cunoscute 
sub denumirea de „semne lapidare, semne de olar, semne de plutaşi" şi „semne de 
răboj". 

O problemă care suscită un interes aparte este aceea referitoare la controversata scriere 
a dacilor. 

Unii cercetători au emis ipoteza că geto-dacii nu au cunoscut scrierea înainte de 
începutul influenţei civilizaţiei greceşti. Inscripţia „DECEBALUS PER SCORILO" 
(Hadrian Daicoviciu, Dacia de la Burebista la cucerirea romană, Editura Dacia, Cluj- 
Napoca, 1972, pag. 99 şi urm.), descoperită pe un vas la Sarmizegetusa, precum şi 
inscripţiile de la Ocniţa (D. Berciu, Scrierea cu litere latine la Ocniţa, în SCIV, 4, tom 
24, 1973, pag. 614-617) sunt alcătuite din litere latine, deşi provin din aşezări de tip dacic. 

Totuşi, atât în secolul trecut, cât mai ales în ultima vreme, tot mai mulţi specialişti au 
afirmat că dacii, precum şi urmaşii lor, au cunoscut o anumită formă de scriere. 

In anul 1882, cercetătoarea Torma Zsofia, din Orăştie, a publicat în Anuarul 
Societăţii de Istorie şi Arheologie a comitatului Hunedoara câteva dintre studiile 
sale, reunite sub titlul Contribuţii la preistoria comitatului Hunedoara. Lucrările 
fuseseră prezentate anterior la una din şedinţele societăţii amintite pe 3 
noiembrie 1880. 

Autoarea a înfăţişat, în această culegere de studii, o colecţie unică de 
obiecte preistorice, descoperite de ea la Turdaş şi Valea Nandrului. Cele mai 
preţioase sunt idolii de lut de la Turdaş şi Valea Nandrului, precum şi roţile de lut, 
conţinând rudimente de scriere. 

La cea de a Xl-a reuniune a antropologilor, desfăşurată la Berlin (5-12 
august 1880), Torma Zsofia a prezentat celor 400 de oameni de ştiinţă prezenţi 
rezultatele descoperirilor sale. 

In urma acestor comunicări, celebrul arheolog Schliemann a declarat că este 
de acord cu concluzia autoarei, conform căreia „străvechii locuitori ai 



Transilvaniei aparţineau aceluiaşi trunchi preistoric al unei familii de popoare 
ariene, precum cel din Hissalik". 

In comunicarea prezentată la Berlin, Torma Zsofia a abordat problema 
semnelor grafice existente pe obiectele descoperite la Turdaş şi Valea Nandrului, 
subliniind uimitoarea asemănare dintre grafemele amintite şi semnele aparţinând 
scrierilor din Troia şi Cipru, analizate de Schliemann în celebra sa carte Ilios şi de 
Cesnola în lucrarea Cypem. 

In finalul comunicării, cercetătoarea a atras atenţia asupra identităţii 
perfecte dintre cultura de la Troia şi aceea din Dacia. Totodată, autoarea a 
afirmat că locuitorii preistorici ai României au cunoscut scrierea. 

Prezentând câteva descoperiri istorice de pe teritoriul ţării noastre, B.P.Haşdeu 
concluziona că acestea reprezintă eşantioane de scriere arhaică (B. P. Haşdeu, Istoria critică 
a românilor, Editura Minerva, Bucureşti, 1984, Vol.L, Un alfabet mongoloid în Dacia, 
pag. 541 ; Alfabetul dacic al lui Dekeneu, pag. 545). 

Reluând datele făcute publice de Cezar Bolliac, privitoare la descoperirea vestigiilor 
unei exploatări miniere, lângă localitatea Slon (judeţul Prahova), în anul 1863, ilustrul om de 
ştiinţă aprecia că anumite pietre din totalul celor 58 găsite acolo conţin semne criptice, 
„despre care se poate zice că-i o grafică mongoloidă". 

Contrar tezelor contemporanilor săi, Haşdeu considera că scrierea dacilor nu a 
dispărut. Dimpotrivă, el aprecia că există relicve ale acesteia, care pot fi regăsite în 
înscrisuri ale vechilor secui. 

Alfabetul secuilor (ALPHABETUM SICULORUM) 
B. P. Haşdeu, Istoria critică a românilor, 
Voi. I, Tipografia Curţii (Lucrătorii Associaţi), 
Bucureşti, 1873; 



Cea mai veche dovadă a fost descoperită în temelia turnului bisericii din satul Crăciunel, 
judeţul Harghita, ridicată în secolul al XHI-lea, pe o piatră având o inscripţie în alfabetul runic 
secuiesc. Ulterior, alfabetul a fost găsit pe coperta interioară a unei cărţi tipărită la Nikolsburg 
(Mikulov-Cehia) în anul 1483, însoţit de textul: „Littere Siculorum quas sculpunt vel cidunt in 
lignis (Literele secuilor, pe care le gravează sau le taie în lemn)", iar apoi a fost descoperit notat 
şi pe o tipăritură executată în secolul al XVl-lea, la mănăstirea franciscană de la Şumuleu. 

In lucrarea Diplomatarium Transilvanico-Siculicum ab anno 1251-1807, este 
prezentat un manuscris, datat 1702, redactat de preotul Ştefan Lakatos, intitulat Siculia 
accuratius quam hactemus delineata, din care rezultă că secuii foloseau, în jurul anului 1700, 
un alfabet propriu, „alphabetum siculorum", denumit de ei ,,ROVASIRAS", textele citindu- 
se de la dreapta la stânga, la fel ca în cazul scrierilor semite. 

Simon Keza, în cronica Gesta hunnorum et hungarorum, dedicată regelui Ladislav al 
ni-lea (1272-1290), menţionează: ... ,?ion tamen in plano Panonie, cum Blackis in 
montibus confinii sortem habuerunt, unde Blackis commixti litteris ipsorum uu' 
perhibentur (... de aceea<secuii> - amestecându-se cu blacku <valahii> se zice că se 
foloseau de litrele for)". 

Haşdeu concluzionează că literele valahilor, , Jitterae blackorum", au existat cu adevărat şi 
au fost preluate de secui, ca urmare a convieţuirii lor cu aceştia şi că, în ceea ce priveşte 
ordinea literelor din alfabetele „ariane" sau „semitice" nu există nici o deosebire. Astfel, 
singurul monument epigrafic, cu litere valahe, conservat ca prin miracol până în zilele 
noastre, se datorează unui zugrav secui de la 1668. Textul este reprezentat de o inscripţie în 
limba maghiară, descoperită de Blasiu Orban în zona Odorheiului, în biserica secuiască 
unitariană de la Enlaka. 

Explicând existenţa acestor relicve ale alfabetului dacic, Haşdeu arată că: „Dekeneu 
a adus hieroglifele, semne sacre, din Egipt. Reformatorul nu a transplantat la Dunăre un alfabet 
pur egiptean ci, pe lângă unele ieroglife, a mai grupat şi o serie de caractere feniciene, 
zendice şi altele". 

Teoria de mai sus nu este nouă, Haşdeu reluând, de fapt, puncte de vedere ale 
unor autori antici, precum Strabon şi Dion Crisostom 



* 




După îndelungi cercetări, ing. Dan Romalo a publicat interesanta lucrare 
Cronică apocrifa pe plăci de plumb ?, la Editura Arvin Press (2003), reeditată sub 
titlul Cronica getă apocrifă pe plăci de plumb, la Editura Alcor (2005), în care 
autorul supune atenţiei specialiştilor o posibilă arhivă dacică, formată din plăcuţe 
de plumb, de formă dreptunghiulară, cu dimensiuni cuprinse între 93/98 mm şi 
354/255 mm. 

Peste o sută dintre aceste piese au fost păstrate o lungă perioadă de timp în 
depozitele Institutului de Arheologie „Vasile Pârvan" din Bucureşti, fiind 
fotografiate de Dan Romalo în perioada celui de al Doilea Război Mondial. La 
îndemnul arheologului Ioan Nestor, cu contribuţia Marioarei Golescu, aceste 
fotografii urmau să fie publicate, dar iniţiativa a eşuat. In urma cutremurului din 
1977, o parte din clişeele făcute în vremea războiului s-au pierdut, în prezent fiind 
disponibile cercetătorilor doar câteva zeci. 

Plăcuţele de plumb au inscripţii în relief, scrise într-o limbă necunoscută, 
marea majoritate cu caractere predominant greceşti. Imaginile prezintă luptători cu 
suliţe şi lănci, temple, palate, figuri de preoţi şi conducători, cetăţi, monograme şi 
însemne heraldice. Pare o întreagă istorie în imagini şi text. Scrierea foloseşte, în 
mod aparent, mai multe alfabete, dintre care unele par complet nedecriptabile. 

Potrivit tradiţiei orale, piesele de plumb, realizate în 1875, din dispoziţia 
regelui Carol I, la Fabrica de Cuie din Sinaia, ar fi reproduceri după tăbliţe 
originale din aur. Aceeaşi tradiţie afirmă că întregul tezaur din piese de aur ar fi 
fost descoperit în Poiana Văcăriei, unde urma să se sape fundaţia viitorului Palat 
Peleş. Aceste copii au fost aduse la Bucureşti şi au fost depozitate în subsolul 
Institutului de Arheologie. Aici, catalogate de la început ca fiind falsuri, au fost 
ignorate cu desăvârşire şi nu au fost nici măcar înscrise în evidenţa instituţiei. 

Doctorul în fizică Bogdan Constantinescu afirmă că plăcile sunt realizate 
din plumb tipografic de secol al XlX-lea, aşa cum rezultă din analiza efectuată în 
luna mai 2004, la Institutul de Fizică şi Inginerie Nucleară „Horia Hulubei". 

In iunie 2004, anul următor publicării de către Dan Romalo a ipotezelor 
privind ciudatele tăbliţe cu înscrisuri de la Sinaia, dr. Aurora Peţan, cercetător 
principal la Institutul de Lingvistică „Iorgu Iordan - Al. Rosetti" a susţinut la 
Academia Română o conferinţă cu acelaşi subiect, având ca titlu O posibilă sursă 
de cunoaştere a limbii dacilor, iar în ianuarie 2005, la Seminarul Arheologic 
Vasile Pârvan al Facultăţii de Istorie de la Universitatea din Bucureşti, conferinţa 
Tăbliţele de plumb dacice -fals monumental sau izvor istoric ignorat?. 




De-a lungul timpului, o parte dintre arheologii, istoricii şi lingviştii români, 
printre care îi menţionăm pe: Grigore Tocilescu, Vasile Pârvan, Radu Vulpe, 



Alexandru Vulpe, Sorin Olteanu, au apreciat, pe baza unor analize de specialitate 
întreprinse de fiecare în parte, că aceste tăbliţe nu reprezintă artefacte arheologice 
originale, ci sunt falsuri. Ca posibil autor al mistificării a fost bănuit Bogdan 
Petriceicu Haşdeu, planând însă suspiciuni şi asupra lui Nicolae Densuşianu. 

Iată, spre exemplu, concluzia studiului realizat de lingvistul Sorin Olteanu pe 
această temă: „Oricare ar fi motivaţia şi explicaţia creării tăbliţelor atât de 
controversate acum, orice judecată asupra lor trebuie să pornească de la realitatea 
mai presus de orice îndoială, şi constatată la toate nivelele analizei filologice, că 
ele nu sunt nici dacice şi nici antice, şi prin urmare nu pot avea nici o valoare în ce 
priveşte istoria poporului român şi a limbii române." (Sorin Olteanu, Tăbliţele de 
plumb "dagobete", august, 2005). 

Cu toate acestea, este aproape imposibil de desluşit motivul real al realizării 
unor astfel de contrafaceri, cu atât mai mult cu cât este vorba de peste o sută de 
piese, ceea ce unui falsificator i-ar fi fost extrem de greu, dacă nu imposibil, să 
realizeze în câţiva ani de muncă asiduă şi de unul singur. în plus, analiza clişeelor 
dovedeşte din partea autorului o uimitoare consecvenţă în ceea ce priveşte tratarea 
diverselor teme, perfectă continuitate în derularea ideilor, precum şi o riguroasă 
meticulozitate în aplicarea alfabetelor folosite (inventate sau reale). 

Din păcate, la nivel instituţional nu numai că nu există nici în prezent 
preocupări pentru un studiu multilateral al acestor artefacte controversate, dar nu se 
manifestă nici cel puţin un minim interes pentru protejarea pieselor, câteva zeci,, 
care mai sunt în incinta Institutului de Arheologie din Bucureşti, la Muzeul 
Mănăstirii Sinaia şi în câteva colecţii particulare. 

Purtătorii de cuvânt oficiali ai creştinismului au negat faptul că religia creştină primitivă 
ar fi avut un cult secret cu doctrine esoterice, deşi în Noul Testament se găsesc câteva texte 
ce ne duc cu gândul la acest lucru: Evanghelia Sf. Ioan, a Sf. Pavel, precum şi 
Apocalipsul. Mulţi creştini erau în căutarea unei forme noi de cunoaştere, care să fie mai 
profundă decât cunoaşterea religioasă, să fie o cunoaştere perfectă, o „gnosă", care să 
depăşească formele normale de sensibilitate umană şi intelectuală. Aşa a apărut 
„gnosticismul". 

In sens restrâns, gnosticismul indică o mişcare spirituală vastă, dezvoltată în primele 
secole ale mileniului I, în sânul Creştinismului. Gnosticii, care se considerau păstrători 
ai cunoaşterii desăvârşite şi salvatoare, ascunsă în simbolurile aflate în Cărţile Sfinte, 
transmisă oral şi în taină de Apostoli şi Sfintele Femei, erau împărţiţi în mici societăţi secrete. 
Cei mai cunoscuţi filosofi gnostici au fost: Simion Magul, Basiliade si Valentin Marcion. 
Drintre secte, o semnalăm pe cea a „ophiţilof" - adoratorii şarpelui. 

Gnosticismul a avut o răspândire în tot Imperiul Roman şi s-a aflat într-o continuă 
confruntare cu Părinţii Bisericii. Biserica de Răsărit, mai întâi, şi Catolicismul, mai târziu, vor 
combate aceste secte gnostice considerate „heterodoxe". De aceea, numeroase scrieri mistice 
sunt create cu diverse alfabete şi sisteme criptice pentru a abate atenţia celor care, în 
numele religiei oficiale, începuseră prigoana asupra aderenţilor. 

Inscripţiile cu rolul de invocare a zeului Iawo-Iahwe, scrise pe foiţe de cupru, 
plumb, argint sau aur, sunt specifice comunităţilor gnostice, având funcţii mistice. 
Ele pot fi întâlnite pe amulete-geme cum sunt cele descoperite la Sucidava, Orlea şi 
Romula (judeţul Olt), Porolissum (Moigrad). în complexele funerare ale gnosticilor, 
asemenea obiecte îndeplineau rolul unui „defixionum tabellae" (blestem, invocare a 
unor puteri magice). 

O criptogramă gnostică, aflată pe o plăcuţă de aur, cu dimensiunile 
80x30x0,2mm, a fost descoperită în timpul unor săpături arheologice efectuate în 
curtea Liceului din Orşova- Veche (fost castrul roman Dierna), în anul 1968. 

Plăcuţa are semne criptice şi litere incizate pe o foiţă ce a fost rulată iniţial sub 
forma unui mic sul. Câmpul scris al plăcuţei este împărţit în trei registre, dintre care 
primele reprezintă semne grafice asemănătoare cu literele majuscule greceşti, dar cu 
conţinut lingvistic semit, respectiv simboluri legate de divinităţi ebraice, iudeo- 
gnostice. Al treilea registru conţine o scriere latină, de formă romană. In partea 
laterală există un grupaj de vocale, îndeplinind rol magic pentru gnostici sau chiar 
simboluri criptografice - invocându-1 pe Iawo- Iahve, zeitate marcată printr-un 



chenar dreptunghiular, având în centru un punct (N.Vlassa, Plăcuţa de aur din 
Dierna, revista Acta Musei Napocensis, XIV, 1977). 

Şi în alte regiuni din România au fost găsite artefacte ce prezintă interes. In 
Munţii Buzăului, de exemplu, sunt câteva complexe isihastice (chilii, schituri, adăposturi 
etc), având inscripţii criptice. Pe pereţii acestor monumente rupestre - Agaton, Aluniş, 
Nucu, Pietrele Rotării etc. - există unele texte enigmatice, nedescifrate până în prezent, care 
trezesc o justificată curiozitate ştiinţifică. (Calin N. Turcu, Inscripţiile de la Pietrele 
Rotării, Almanah Anticipaţia, 1983, pag. 31). 

Unii dintre specialişti pun aceste inscripţii pe seama culturii geto-dacilor, având în 
vedere că ei construiau pe vârfurile unor munţi consideraţi sacri ( Grădiştea Muncelului, 
Ceahlău, Muntele Găina), aşa-numitele Hieropole (centre sacre de cult). Aici, marii pontifi 
(Zalmoxis, Deceneu) şi căpeteniile militare, în frunte cu regele dac, făceau procesiuni 
religioase, în fiecare an, în perioada solstiţiilor şi a echinocţiilor. 

Cercetările întreprinse în prezent au ca scop identificarea muntelui sacm în care s-ar 
putea localiza peştera lui Zalmoxis, sperându-se că prin decriptarea misterioaselor inscripţii se 
vor obţine şi indicii cu privire la aceasta. Nici peşterile nu rămân în afara cercetărilor de ordin 
criptologie. Arheologul Vasile Boroneanţ a investigat o grotă situată în Defileul Dunării, 
Peştera Chindiei, în raza comunei Pescari-Alibeg, din judeţul Caraş-Severin, pe pereţii 
căreia se află semne asemănătoare runelor, dar care din punct de vedere stilistic, se apropie 
de forma grafică a literelor vechiului alfabet slavon. Să fie oare şi ele relicve ale unei scrieri 
geto-dace sau sunt forme ale unor scrieri protoslave ? (V. Boroneanţ Arta rupestră din Peştera 
Gura Chindiei, comuna Pescaru (Jud. Caraş-Severin), Revista Muzeelor şi Arhivelor, 
Seria Monumente Istorice şi de Artă, nr. 1/1977, pag. 23-24). 

Printre cei care au studiat trecutul istoric al României, folosind dovezi de ordin 
criptografic, se numără şi eminentul cercetător Em. C. Grigoraş. într-o suită de articole 
publicate în Adevărul Literar şi Artistic şi în Propilee Literare, reunite apoi în lucrarea 
Criptografia şi istoria românească (Em. C. Grigoraş, Criptografia şi istoria românească, 
Editura Cultura Naţională, Bucureşti, 1924), acesta prezintă câteva ipoteze privind 
preistoria României (în sistemul cronologic al autorului, preistoria României ar 
corespunde mileniului I al erei noastre), formarea statelor feudale româneşti, 
evenimentele politice interne ale perioadei de început a feudalismului, primele scrieri ale 
culturii româneşti etc. 

Pentru a dovedi existenţa reală a unei secte bisericeşti valahe în legătură cu 
Egiptul, concurentă creştinismului oficial, prigonită de ortodoxie pentru că punea 



în discuţie problema originii divine a Mântuitorului, Em. C. Grigoraş a analizat 
câteva criptograme aflate în biserici din nordul şi din sudul Dunării. 

In concluzie, după Em. C. Grigoraş, Biserica Egipteană, de fapt Biserica 
Valahă, reprezintă o sectă pitagoriciană, secta din Memfis, adusă de Thales din 
Milet în Grecia şi trecută de Pitagora lui Zamolxis, în Dacia. 

Ipotezele lui Em. C. Grigoraş, prezentate în lucrarea Criptografia şi istoria 
românească,mcearcâ să demonstreze că istoria medievală a românilor este legată de 
lupta dintre diverse secte religioase, care îşi găsiseră adăpost la nordul Dunării. 

Autorul citat consideră că, până la Ştefan cel Mare, domnitorii moldoveni au 
fost influenţaţi de Ordinul Cavalerilor Templieri. Totodată, faptul că semnătura lui Mircea 
cel Bătrân avea trei puncte la sfârşit poate conduce la concluzia că şi acesta ar fi făcut 
parte, împreună cu fiul său, din Ordinul Templierilor. De altfel, s-ar confirma astfel o 
presupunere conform căreia Mircea ar fi devenit cavaler al Ordinului de Malta. Bisericile 
trilobate: Tismana, Cozia, Cotmeana etc, ctitorii ale familiei lui Mircea cel Bătrân, ar dovedi că 
familia acestuia, cu o excepţie, s-ar fi aflat sub obedienţă templieră. Lupta dinte urmaşii 
marelui Mircea, deci dinte Dăneşti şi Drăculeşti, este, de fapt, lupta dintre secta 
Templierilor şi secta pământeană (egipteano-pitagoriciană). 

Pe mormântul lui Jupan Stanciu, marele vistiernic al lui Laiotă Basarab (Verbilă), 
se află hexagonul teosofilor. Acest mare vistiernic a fost ucis de Radu Călugărul. Laiotă era 
dănesc, iar Radu Călugărul era drăculesc. Em. C. Grigoraş este de părere că Dăneştii erau 
pitagoricieni, iar Drăculeştii, templieri (Dracul fiind fiul lui Mircea). 

Acelaşi autor identifică semne pitagoriciene pe mormântul lui Nic. Alex. Basarab de 
la Câmpulung (8 puncte într-un grup compact la începutul inscripţiei). Vladislav, Radu 
Voievod de la Curtea de Argeş, cât şi o parte din Assani ar fi fost, de asemenea, 
pitagoricieni, o dovadă în acest sens fiind faptul că au zidit biserici în formă de cruce 
pătrată şi nu trilobată. 

Petru Cercel are tei puncte pe unul dinte tunurile rămase de la el, deci ar fi aparţinut şi el 
unei secte rivale aceleia zise pământene (secta Bisericii Valahe sau a 
pitagoricienilor). 

Mihai Viteazul ar fi făcut parte din secta pitagoriciană, de aceea iezuiţii de la Viena 
i-au grăbit sfârşitul. 

Matei Basarab are, la Arnota, o semnătură terminată în patru puncte, deci ar face parte 
din secta pământeană. 

Em. C. Grigoraş susţine că locul cel mai reprezentativ pentru identificarea 
criptogramelor mistice aparţinând sectei pitagoriciene este Curtea de Argeş. 



Semnificativ ar fi, de asemenea, numărul 4 (al perfecţiunii mistice), devenit un simbol. 
Acest simbol, ca şi credinţa căreia îi aparţine, ar fi fost adus în Grecia de la Memphis (Egipt), 
de către Thales şi transmisă de Pitagora lui Zamolxes, pentru a fi răspândită la Daci. 

Basarabii sunt de la Vidin şi au făcut parte din secta pitagoriciană, iar Assanii de 
dincoace de Dunăre, mai deduce Em. C. Grigoraş, care vede în acest IO din titlul 
domnitorilor români aparţineau sectei care foloseşte siglele ,Alfa" şi „Omega" drept 
semn de recunoaştere. 

înfăţişând metode specifice perioadei medievale, Em. C. Grigoraş descrie câteva 
procedee criptografice clasice (substituţie, transpoziţie, inserarea unor valori nule, 
procedee mixte etc. 

Metoda propusă de Em. C. Grigoraş comportă însă şi o serie de observaţii critice, în 
primul rând de ordin criptologie. Inventivitatea şi fantezia automlui, necenzurate de 
criterii ştiinţifice riguroase, conduc la posibilitatea unor lecturi arbitrare, chiar a alegerii 
subiective, premeditate, a sensului unor criptograme. Autorul îmbină metodele şi 
procedeele de interpretare criptologică cu cele specifice speculaţiilor teozofice. 

Este adevărat că divergenţele de ordin religios au reprezentat un fenomen istoric real, 
însă este exagerat a se concluziona că anumite evenimente capitale din istoria ţării noastre 
îşi au obârşia exclusiv în existenţa unor conflicte, divergenţe sau concurenţe de ordin 
religios. De asemenea, credem că este forţată afirmaţia autorului conform căreia lipsa 
documentelor scrise pentru perioadele timpurii ale culturii româneşti s-ar datora faptului că 
„aceste secte (rituri religioase na.) nu lăsau documente. Ele lăsau cel mult criptograme 
pentru iniţiaţi.'' Fie chiar şi pentru cei iniţiaţi în arta decriptării, semnele de recunoaştere 
constând în patru puncte, trei linii etc. este greu de crezut că pot constitui repere de 
diferenţiere ale unui sistem criptografic aparţinând Templierilor, de un altul aparţinând 
Bisericii Valahe (sectei religioase pământene). In ciuda acestor observaţii, tentativa 
autorului de a implica criptografia în elucidarea unor necunoscute de ordin istoric este 
remarcabilă. 



Inelul de la Ezeievo, a fost descoperit întâmplător în 1912. Are un diametru de 27 mm şi o 
greutate de 3 1 ,30 gr. Este confecţionat din aur, având un disc oval, care se poate învârti, fiind datat 
în secolul V î.e.n. Pe acest obiect se află 8 şiruri de litere cu aspect grecesc. Profesorul Adrian 
Bucurescu crede că textul reprezintă o poezie, cu ritm şi rimă, având acelaşi ritm cu cel al 
"Mioriţei" . Transformând şirul de litere cu aspect grecesc în litere latine, se obţine: 

ROIiSTENEAN 
ERENERTILTEANI 
S KORRAZE ADOMEAN 
TILEZVIITA 
MINERALZILTA 

Se observă repetarea trigramelor TIL şi RAZ, fapt ce poate sugera o nouă 
împărţire a succesiunii de litere: 

ERENER TIL TEANI 
SKOR REAZE A DOMEAN 
TIL EZVIITA 
MINE RALZILTA 

Traducere: 

„ROLIS, IA UN INEL LA TINE CA SĂ O IUBEŞTI PE RAZE! LA 
EL TE VEI UITA DAR ŞI MAI MULT (TE VEI UITA) LA RAZE!" 
Este, probabil, un mic descântec de dragoste. Cert este că ne aflăm în faţa 
unei poezii în limba geto-dacă (să nu uităm că Rolis era get!) şi că Raze ar putea fi 
„prima poetesă getă atestată", concluzionează Adrian Bucurescu (Adrian Bucurescu , 
Almanahul Luceafărul, 1980, pag. 162). 

Sluj ebnic( 1646) 
Anonim- Muntenia- 
Se observă iniţialele numelui lui Iisus Hristos, litere cărora numai cei care 
cunoşteau arta scrisului ori aveau pregătire teologică le puteau descifra 

semnificaţia reală 




CULTURA SECRETULUI LA ROMANI 



Strămoşii noştri aveau o viziune inedită în ceea ce priveşte folosirea mesajului scris. 
Astfel, geto-dacii, care vorbeau o limbă proprie, având un alfabet special, inventat de preotul 
dac Deceneu (sec. I î.e.n), compus din semne dacice, litere greceşti şi latine, 
împărtăşeau o filosofie a scrisului extrem de interesantă. Istoricii Antichităţii (Dio 
Cassius, Iordanes) relatează modul în care şi-a redactat Decebal mesajul trimis împăratului 
de la Roma, "îndemnându-l să se întoarcă înapoi şi să facă pace" . Acesta era alcătuit din litere 
latine, în limba dacă, scrise pe o ciupercă de mari dimensiuni. Modul original de a transmite 
astfel de comunicări relevă predilecţia strămoşilor noştri pentru o anumită manieră, puţin 
obişnuită, însă nu străină acelor timpuri - „scrierea criptică". 

Din perioada medievală, anterior secolului al XVII-lea, sunt foarte puţine 
informaţii despre folosirea criptologiei în cancelariile domneşti. 




Petru Rares 



In lucrarea Voievozi şi medici de curte, publicată la Editura Enciclopedică în 
anul 1973, de N. Vatamanu, am găsit totuşi o scrisoare adresată lui Carol al V-lea 
de Petru Rareş, cu scopul de a primi ajutor împotriva Imperiului Otoman. 



Pentru a asigura confidenţialitatea conţinutului, s-a folosit un text 
convenţional de solicitare a unui sprijin în domeniul medical a cărui semnificaţie 
reală a fost cunoscută şi comunicată destinatarului numai de către solul ce a dus 
acel mesaj (episcopul Vasile). Astfel, în scrisoare se vorbea de trei mii de ducaţi 
care reprezentau, de fapt, numărul de războinici de care dispunea Petru Rareş, de o 
durere în urechea dreaptă care semnifica prezenţa ameninţătoare a turcilor în sudul 
Moldovei etc. 

Cercetarea unor documente din veacul al XVII-lea pune în evidenţă informaţii 
valoroase privind cultura secretului la români în acele timpuri. 

Dintre lucrările mai vechi, remarcăm un pasaj din Istoria literaturii române vechi, de 
N. Cartojan, în care autorul citează un document, datat 24 iulie 1693, trimis de Francesco 
Renzi la Roma, Congregaţiunii De Propaganda Fide: 

, Acum 1 5 ani am venit în Moldova şi am fost repartizat la Iaşi. în toată ţara, pe atunci, nu 
era altcineva ca să vorbească sau să ştie limba latinească, afară de Mironaşco Costin, care 
a fost mare logofăt... Astăzi, toată floarea nobilimii vorbeşte latineşte, şi mulţi dintre dânşii 
chiar sunt foarte învăţaţi. Actualul principe Constantin Duca, în vârstă de 23 de ani, este un 
elev al meu; hatmanul, serdarul şi secretarii domneşti pentru corespondenţa cifrată sunt şi ei 
elevii şi fiii spirituali ai mei." (N. Cartojan, Istoria literaturii române vechi, Editura 
Minerva, Bucureşti, 1980, pag. 255). 

Deci, „secretarii domneşti pentru corespondenţa cifrată" erau elevii iezuitului 
Francesco Renzi. însuşi domnitorul Constantin Duca s-a numărat printre elevii 
italianului la Iaşi, unde, în afară de prozelitism religios, acesta se mai îndeletnicea şi cu 
instruirea secretarilor domneşti, ceea ce ne permite să apreciem că, la sfârşitul secolului al 
XVII-lea, criptografia era folosită intens în cancelariile celor două ţări române. 

Spre deosebire de epoca anterioară, spre sfârşitul secolului al XVII-lea avem 
dovezi certe privind instituţionalizarea funcţiei de „cifrator", adică a „secretarilor 
domneşti pentru corespondenţa cifrată", precum şi existenţa unor veritabili criptanalişti în 
cadrul aparatului administrativ. 

Domnitorii români foloseau scrierea cifrată în scopuri diplomatice, încă de la 
mijlocul secolului al XVII-lea. 



Vasile Lupu comunica cifrat cu Hatmanul Gheorghe, aflat la Constantinopol, şi 
presupunem că Pantelimon Ligaridis, grec originar din Hios, a fost cel care 1-a îndemnat 
pe Vasile Lupu să utilizeze scrierea cifrată în „corespondenţa de taină". într-adevăr, 
Ligaridis studiase în tinereţe la Institutul Gregorian De Propaganda Fide din Roma, unde 
obţinuse titlul de magister în filosofle şi teologie. El a predat în această calitate la Academia 
Teologică, pe care Vasile Lupu a organizat-o şi a patronat-o la Iaşi. Iezuitul Ligaridis 
cunoştea în mod cert elemente teoretice din domeniul criptografiei. 




Grigore Ghica, domnitor al Ţării Româneşti între 1660-1664 şi 1672-1673, a utilizat la 
rândul său corespondenţa cifrată. în studiul intitulat Pribegia lui Grigoraşcu Vodă prin 
Ungaria şi aiurea, 1664-1672, semnat de istoricul A. Veress {Analele Academiei Române, 
Sect. Ist. Seria HI, Tom n, Mem. 1924, pag. 23), se afirmă că, în 1663, Grigore Ghica a 
răscumpărat de la tătari pe iezuitul Ioan Lingoi, care, ulterior, ajungând în slujba împăratului 
Austriei, s-a ocupat cu cifrarea mesajelor austriecilor şi cu descifrarea scrisorilor româneşti 
interceptate de aceştia. 

Domnitorii Moldovei, dintre care menţionăm pe Ioan Teodor Callimachi (1758-1761) 
şi pe fiul său Grigore Callimachi (1761-1764 şi 1767-1769), întrebuinţau funcţionari 



specializaţi în redactarea şi manipularea corespondenţei externe, având o pregătire specială în 
domeniul criptografiei. 

Nicolae Iorga aminteşte numele lui I. Millo, Pierre la Roche şi Petrachi Giani, 
secretari domneşti pentru corespondenţa străină, care aveau misiunea de a asigura 
descifrarea corespondenţei franceze, trimisă de la Constantinopol şi tranzitată prin 
Moldova (Doc. Callimachi, vol.l, pag. XXXV, pag. 334, voi. 2, pag. XXX-XXXII). 

Aceste preocupări susţinute privind activitatea criptologică în Ţările Române, 
din care noi nu am prezentat doar câteva exemple, se înscriu în contextul mai larg al 
acţiunilor similare, desfăşurate si de alte state europene (austriac, polonez etc). 

Amănunte interesante privind interceptarea la graniţă a corespondenţei moldo- 
polone sunt înfăţişate în lucrările: Gh. Ghibănescu, Sama Visteriei Moldovei în 1763, 
N. Iorga, Documente Callimachi, Gh. Duzinchevici, Documente din arhivele Poloniei, 
relative la istoria românilor-sec. XVI-XIX. 

In articolul intitulat Cel mai vechi raport diplomatic în limba română (Revista 
Limba Română, nr. 1/1986 pag. 3744), cercetătorul Al. Mareş prezintă şi el date 
interesante asupra trecutului criptologiei româneşti. Autorul citat a analizat conţinutul 
Doc. VI/57, B. A. R, de fapt o filă cifrată, scrisă în slove chirilice. Până la publicarea 
acestui articol, cu excepţia notaţiei marginale: „Din Arhivele Ungariei, dăruite de dl. A. 
Veress", nu se deţineau alte informaţii privind acest text enigmatic. într-adevăr, 
istoricul A. Veress donase Academiei fotocopiile a două documente interesante. 

Unul din ele (doc. VI/57, B.A.R.) era un raport diplomatic, purtând menţiunea în 
original: "Scoasă după cifră". Al. Mareş a stabilit textul clar al documentului, de fapt un 
raport diplomatic, redactat în româneşte, adresat din Constantinopol unui domnitor român. 
Conţinutul său se referă la o serie de evenimente privind, în special, Transilvania, inclusiv 
iminenta izbucnire a unui conflict turco-austriac. Evenimentele pot fi identificate, ajungându- 
se la concluzia că redactarea a avut loc în perioada noiembrie-decembrie 1662. Raportul 
prezintă informaţii privind acţiunile turcilor îndreptate împotriva Ţării Româneşti, destinatarul 
fiind, probabil, Grigore Ghica, aflat în acel an în scaunul domniei la Bucureşti. Cel care a 
redactat informarea, folosind mijloacele oferite de criptografie, era ambasadorul 
(„capuchehaia") domnului muntean la Constantinopol. 

Studiul lui Al. Mareş are calitatea de a reprezenta o veritabilă reuşită, autorul nefiind 
criptanalist de meserie, ci un reputat specialist în domeniul istoriei scrisului la români. Prin 
textul clar obţinut, Al. Mareş corectează afirmaţia lui N. Iorga conform căreia cel mai 
vechi raport diplomatic cifrat aparţinea lui Ienachi Porphyrita (1682), agent diplomatic 



al lui Şerban Cantacuzino la Constantinopol (Revista Studii şi documente cu privire la istoria 
românilor, III, Bucureşti, 1901, pag. 96-98). 

Perioada cuprinsă între jumătatea secolului al XVH-lea şi începutul secolului al XVIII- 
lea se caracterizează printr-un declin militar al Imperiului Otoman şi o sporire a forţei militare 
a puterilor creştine: Austria, Polonia şi Rusia. 

După victoria obţinută sub zidurile Vienei împotriva asediatorilor otomani 
(1683), armatele austriece au trecut la o puternică contraofensivă, care s-a soldat cu 
alungarea turcilor din Ungaria şi Transilvania. Austria nu s-a mulţumit numai cu atât, ea 
urmărind crearea unei frontiere naturale cu Imperiul Otoman de-a lungul Dunării, de fapt 
anexarea Ţării Româneşti. 

In aceeaşi perioadă, Polonia, mânată şi ea de ambiţii expansioniste, ocupase o parte din 
Moldova, pe care va fi nevoită s-o părăsească în anul 1699, în timpul primei domnii a lui 
Antioh Cantemir. 

La rândul său, Imperiul Otoman se străduia să stăvilească înaintarea armatelor 
austriece şi polone, să-şi păstreze poziţiile din Răsăritul şi Centrul Europei şi, dacă acest lucm 
ar fi devenit posibil, să transforme Ţările Române în provincii turceşti. 

Ca o consecinţă directă, se constată o întărire a relaţiilor cu Rusia, dictată de năzuinţa 
domnitorilor români de a contracara tendinţele anexioniste ale Austriei, Poloniei şi 
Imperiului Otoman. 

Intr-o asemenea conjunctură internaţională, diplomaţiile celor două ţări româneşti 
au avut sarcini dificile, fiind obligate să navigheze cu deosebită dibăcie. 

Pentru realizarea unei politici externe abile, nuanţate şi flexibile, domnitorii Şerban 
Cantacuzino, Antioh Cantemir şi Constantin Brâncoveanu au desfăşurat o intensă activitate 
diplomatică. întreţinerea unei bogate corespondenţe cu monarhi şi alte personalităţi ale vieţii 
politice din vremea aceea a necesitat cifrarea mesajelor, cu scopul de a ascunde conţinutul lor, 
inclusiv din cauza modului în care se făcea transportul acestora, prin soli ce trebuiau să 
parcurgă distanţe mari şi care puteau fi prinşi de duşmani sau cumpăraţi. 



ŞERBANU CANTACUZENC, DOMNULC MUNTENIEI. 



In arhivele Ministerului de Interne al Austriei se găsesc două documente cifrate 
semnate de Şerban Cantacuzino (o scrisoare din Bucureşti, datată 16 aprilie 1687, 
adresată împăratului Leopold al Austriei, precum şi un alt act, din 5 decembrie 1687). 

Aceste documente sunt dovada legăturilor secrete existente între Şerban 
Cantacuzino şi Viena şi au fost studiate de Leon Ruzicka. (Revista Studii şi documente cu 
privire la istoria românilor, III, Bucureşti, 1901, pag. 96-98). 

Cifrul lui Şerban Cantacuzino 



* 

In lucrarea Expertiza grafică, Bucureşti, 1914, cercetătorul I. T. Ulic prezintă 
începutul unei scrisori cifrate aparţinând lui Antioh Cantemir (fost domn al Moldovei 
în două rânduri, 1695-1700 şi 1705 - 1707) şi adresată ţarului Rusiei, Petru cel Mare (ţar, 
1682-1721 şi împărat al Rusiei, 1721-1725). I.T.Ulic relatează în lucrarea sa că 
scrisoarea cifrată a primit-o în copie de la celebrul profesor Grigore Tocilescu, 
originalul acesteia găsindu-se în arhiva din Petersburg, unde a fost consultat şi copiat 
de renumitul istoric. 

Aşa cum reiese din textul scrisorii, sistemul de cifru utilizat face parte din clasa 
substituţiilor simple, fiecărei litere clare îi corespunde o literă a alfabetului chirilic, latin sau 
grec, o cifră sau un semn simbolic. 




Scrisoarea cifrată a domnitorului Antioh Cantemir, redactată într-o frumoasă limbă 
românească a începutului de secol al XVIII-lea, are următorul conţinut introductiv: 

„Pre măritului slăvitului puternicului împărat oblăduitoriului şi 
stăpânitoriului ale tuturor ţărilor Moscului cu multă smerenie şi cu păru la 
pământu căzutu plecăciune sărutu luminate tălpele împărăţiii tale dupre acee 
puternice şi mult cătră toţi milostive împărate ştiută şi mult cătră toţi milostive 
în toată lume vestită fiindu multă milostivire şi mare bunătate împărăţiii tale şi 
dintru toate mie şi mai aeve ..." 



* 




Constantin Brâncoveanu, domn al Ţării Româneşti între anii 1688 - 1714, a 
ocupat un loc deosebit în dezvoltarea criptologiei româneşti, având temeinice cunoştinţe în 
domeniu încă de pe timpul când era logofăt la curtea lui Şerban Cantacuzino. Unele 
reprezentări asemănătoare dintre cifrul lui Şerban Cantacuzino şi cel al lui Constantin 
Brâncoveanu duc la ipoteza că acesta din urmă, în calitate de logofăt, datorită înclinaţiei 
sale naturale pentru „lucrurile de taină", a elaborat şi cifrul lui Şerban Cantacuzino. Mai 
adăugăm că sfetnicul cel mai apropiat al domnitorului, stolnicul Constantin Cantacuzino, se 
iniţiase în tainele criptologiei pe timpul studiilor făcute la Padova. 

Pentru sporirea securităţii corespondenţei oficiale cifrate, domnitorul a întreprins o 
serie de măsuri speciale: 

a) schimbarea cheii cifrului; 

b) reorganizarea sistemului de transmitere a corespondenţei cifrate; 

c) restrângerea persoanelor autorizate să cunoască cifrul. 

După restrângerea numărului persoanelor care cunoşteau cheia cifrului, acces la 
corespondeţa secretă aveau doar: Spătarul Mihai Cantacuzino, comisul Gheorghe Castriotul 
şi Teodor Corbea, secretar al cancelariei domneşti, iar la Moscova, Petru cel Mare, cancelarii 
Golovin şi apoi Golovkin, Spătarul Nicolae Milescu, care era translator, precum şi 
David Corbea - reprezentantul permanent al Ţării Româneşti în Rusia. In Ucraina, cheia 
cifrului era cunoscută de hatmanul Ivan Mazepa, de Filip Orlik - şeful cancelariei, precum şi 
de secretarul Zguri. 

O primă schimbare a cheii cifrului a avut loc în anul 1695, după ce generalul 
austriac Federigo Veterani a fost învins şi ucis de turci în lupta de la Lugoj, documentele 



pe care le avea asupra lui, inclusiv corespondenţa cifrată cu Brâncoveanu, căzând în mâna 
turcilor. 

O altă schimbare a cheii cifrului este menţionată în toamna anului 1707, 
determinată fiind de trădarea hatmanului cazac Ivan Mazepa, care trecuse de partea 
suedezilor în războiul cu ruşii. Deoarece acesta era unul dintre cunoscătorii cheii cifrului 
utilizat de Brâncoveanu în mesajele către Petru cel Mare, exista temerea justificată că ar fi 
putut să o dezvăluie turcilor. 

Domnitorul a reorganizat şi sistemul de transmitere a corespondenţei, prin înfiinţarea 
unor ştafete, în care curierii din prima etapă nu cunoşteau destinaţia scrisorilor, curierii 
din ultima etapă nu ştiau de unde vin, iar cei din etapele intermediare nu cunoşteau nici 
expeditorul, nici destinatarul acestora. 

Sistemul de cifru utilizat de Constantin Brâncoveanu era cifrul de stat al Ţării 
Româneşti 

Scrierea cifrată a fost utilizată de domnitorul Constantin Brâncoveanu şi pentru 
jurnalul său intim, cât şi pentru unele însemnări făcute pe marginea unor calendare anuale, 
traduse din limba italiană şi executate în mod special pentru folosinţa sa personală. 

Traducătorul a mai adăugat calendarelor şi date astrologice, alcătuite în 
conformitate cu gândurile şi preferinţele voevodului, care nu dorea pentru turci decât 
înfrângeri. 

însemnările reflectă atitudinea domnitorului faţă de anumite întâmplări şi 
oameni, felul în care îi privea pe turci şi stăpânirea lor, cuprinzând şi unele date privind 
viaţa sa strict personală şi a rudelor sale. 

Spre exemplu, o menţiune cifrată are următorul conţinut: 

"28 aprilie 1695. . . Ne-a venit veste de la Odrii cu Stoian vătaf de călăraşi că au 
mazilit pe Aii Paşa vizirul cu toată lăcomia şi spurcata Poarta lui şi-au pus vizir pe 
Mehmet Paşa. . .". 

Intre curtea domnitorului de la Bucureşti şi Francisc Rakoczi (1676-1735), 
conducătorul răscoalei „curuţilor", s-a purtat o intensă corespondenţă cifrată în limbile 
latină şi maghiară, prin intermediul secretarului de taină Teodor Corbea, a lui Damaschin, 
Episcop de Râmnic, a fraţilor Mihai Spătarul şi Constantin Stolnicul ori a nepotului lor, 
Toma Cantacuzino. 

Din relatările autorului maghiar Svekus Oliver rezultă că Arhiva Naţională a 
Ungariei păstrează, din vremea lui Rakoczi, mai mult de 90 de chei şi sisteme de scriere 
secretă (Svekus Oliver, Titkosirasok, Mora, Editura Ferenc Konyvkiado, Budapest, 
1964, pag. 46 -47). 



Şi cercetătorul Paul Cernovodeanu a descoperit în arhive poloneze documente 
cifrate aparţinând domnitorului român. 

Activitatea criptologică organizată de Brâncoveanu nu s-a redus doar la folosirea ei 
pentru protejarea propriei corespondenţe, ci a fost întrebuinţată şi pentru decriptarea unor 
mesaje obţinute prin interceptarea corespondenţei străine. Această activitate era favorizată 
de faptul că Anglia, Franţa, Olanda, Austria şi Rusia, din cauza factorilor de risc care 
existau pe diferitele trasee de comunicaţii europene, preferau Ţara Românească ntru 
tranzitul corespondenţei diplomatice. 

Intr-un raport adresat împăratului Leopold I de Habsburg, contele Luigi Fernando 
Marsigli preciza că a văzut la domnitorul Constantin Brâncoveanu un sac plin cu scrisori 
interceptate. 



* 

Scriitor, istoric şi savant umanist, Dimitrie Cantemir a reprezentat o culme a 
geniului românesc, la cumpăna dintre veacurile al XVII-lea şi al XVIII-lea. 




Dimitrie Cantemir 
(1673-1723) 



Ostatic la Constantinopol de la vârsta de 15 ani, a primit învăţătura din 
partea teologului şi iatrofilosofului cretan Ieremia Cacavela, predicator ce studiase 
în tinereţe la Leipzig şi Viena. Acesta i-a deschis calea spre domenii de cunoaştere 
dintre cele mai variate: filosofie, logică, teologie, geografie, istorie, muzică, 
medicină, folclor, limbi occidentale şi orientale (turcă, persană, arabă). 

Ajuns domn al Moldovei, s-a situat în conflictul ruso-turc de partea ţarului 
şi, după înfrângerea de la Stănileşti (1711), a fost obligat să ia calea exilului, 
rămânând în Rusia până la sfârşitul vieţii. 

La 14 iunie 1714, a fost ales membru al Academiei din Berlin. 



Prima sa lucrare, Divanul sau Gâlceava înţeleptului cu lumea sau Giudeţul 
sufletului cu trupul (Iaşi, 1698), îl consacră drept un erudit de o vastă şi 
surprinzătoare cultură (cunoscător al textelor religioase şi laice orientale şi 
apusene, antice şi medievale, materializate în numeroase citate celebre, maxime, 
sentinţe şi figuri de stil memorabile). A mai scris: Hronicul vechimei a româno- 
moldo-vlahilor, Incrementa Atque Decrementa Aulae Otomanice {Istoria 
Imperiului Otoman), Descriptio Moldaviae (Descrierea Moldovei) şi altele. 

Cea mai importantă operă a lui Cantemir rămâne însă Istoria ieroglifică, 
prima încercare din literatura română de pamflet politico-social, scrisă la 
Constantinopol, în limba română, între 1703-1705. Este o compoziţie ermetică, în 
care alegoriile fac trimitere la evenimente ştiute sau secrete ale luptei pentru 
cucerirea puterii între partidele boiereşti. 

Cheia romanului, dezvăluită de autor pentru cititori, exprimă în mod clar 
dorinţa sa de a capta interesul acestora asupra adevăratei identităţi a personajelor. 
Formele criptice demonstrează cunoştinţele lui Cantemir în domeniu şi 
familiarizarea cu metodele secrete de comunicare. Credem că pasiunea pentru 
criptologie i-a fost insuflată de vestiţii săi profesori: Spandonis Vizantios, Meletie 
de Arta, Hrisant Notară (urcat în scaunul de Patriarh al Ierusalimului în 1707), ori 
de ambasadorii străini aflaţi la Constantinopol în perioada şederii sale acolo: de 
Feriol, al Franţei, Collier, al Olandei, şi Petru Andreevici Tolstoi, al Rusiei. 

Pentru posteritatea critică a operelor lui Cantemir, precizăm că Em. C. 
Grigoraş, prin ediţia pe care a îngrijit-o în 1927, este cel care a pus primul în 
valoare importanţa cunoştinţelor criptografice stăpânite de autor. 

Acelaşi cercetător a semnat şi prefaţa la traducerea parţială, realizată de 
Nicodim Locusteanu în 1928, la editura Ancora din Bucureşti, sub titlul 
Metafizica, a tratatului scris de Dimitrie Cantemir la Constantinopol, în 1700, 
Sacrosanctae Scientiaiae Indepingipilis Imago (Imaginea ştiinţei sacre care nu se 
poate zugrăvi). 

Limbajul codificat din această lucrare, dedicată teologo-fizicii, îmbracă 
sofisticarea specifică domeniului abordat, „oferind sub forma unei doctrine ascunse 
o reflecţie asupra raporturilor dintre filosofie şi teologie, o cosmogonie care 
proiectează principiile fizicii asupra Genezei biblice, o meditaţie asupra timpului" 
(Conf. dr. Vlad Alexandrescu, Universitatea Bucureşti, Raport de cercetare - 
GRANT - Aspecte metafizice, politice, ştiinţifice, morale şi juridice cuprinse în 
programele de reformă a cunoaşterii în secolul al XVII-lea). 



* 



Sfârşitul secolului al XVHI-lea şi prima jumătate a secolului al XlX-lea au stat sub 
semnul ideilor iluministe, idei ce au străbătut Europa de la un capăt la altul. De altfel, 
Revoluţia de la 1789 a prefaţat valul uriaş al revendicărilor, fiind semnalul declanşării 
mişcărilor de eliberare naţională şi socială. 

In faţa acestui amplu fenomen, reacţiunea europeană şi-a coalizat forţele, veghind la 
menţinerea vechilor rânduieli, perimate şi retrograde, iar lupta împotriva oprimării sociale 
şi naţionale a căpătat nuanţe variate, de la forme simple (secrete sau publice), materializate în 
constituirea unor asociaţii (ligi, societăţi), până la modalităţile de luptă generalizată. 

In condiţii vitrege, de deplină conspirativitate, ca urmare a măsurilor represive adoptate 
de regimurile reacţionare din Europa, au luat fiinţă un număr însemnat de organizaţii 
secrete. Ele au întrebuinţat în mod curent criptografia, ca protecţie pentru activităţile lor 
clandestine. 

Iniţial, aceste asociaţii şi-au disimulat scopurile politice urmărite prin intermediul 
unor programe paravan, al căror scop declarativ era dezvoltarea culturii, educarea şi 
luminarea maselor, promovarea valorilor culturii naţionale etc. Activitatea pe tărâm cultural 
era însă dublată de o activitate politică bine definită, cu caracter secret. 

In această perioadă se face puternic simţită prezenţa expertizei de tehnică a 
conspiraţiilor, proprie francmasoneriei, în activităţile clandestine ale organizaţiilor 
şi societăţilor secrete româneşti 



Ulterior, acţiunile de ordin politic au devenit predominante şi, în contextul interzicerii 
manifestărilor de acest gen, s-a trecut la o activitate clandestină, cu adoptarea unor metode 
şi tactici adecvate. 



Revoluţia de la 1848 din Tara Românească 

La începutul secolului al XlX-lea, o serie de intelectuali români aflaţi la studii în Franţa 
(Vasile Alecsandri, Ion Heliade Rădulescu, Mihail Kogălniceanu, CARosetti, Alecu Russo 
etc.) au primit iniţierea masonică în cadml lojei Atheneul Străinilor. întorşi în ţară au înfiinţat 
la Bucureşti şi Iaşi loji francmasonice (Lumina, Fraternitatea, Fiii Coloniei lui Troian, Steaua 
Dunării etc), participând activ atât la Revoluţia din 1848, cât şi la evoluţia politică ulterioară 
care pregătea Unirea. 

Sursele bibliografice consultate îl indică pe Ion Ghica drept „profesorul de cifru al 
generaţiei de la 1848" (Al. Papadopol-Calimachi, Amintiri şi istorie, mss 864, B.A.R., f. 
286-287). 

Iun Ghica (1816 - 1897) 



Din nefericire, datele privitoare la mijloacele criptografice utilizate de 
revoluţionarii români, în preajma sau ulterior anului 1 848, sunt relativ sărace. 

Dintre autorii care au abordat în studiile lor acest subiect amintim pe CD. 
Aricescu, G. Zâne, Elena G. Zâne şi Cornelia Bodea. 

Penuria de analize referitoare la chestiunea menţionată are la bază motive obiective. Pe 
de o parte, multe din documentele criptografiate (statute, scrisori etc.) au fost distruse de înşişi 
autorii lor, aşa cum rezultă din scrisoarea lui Bălcescu, din 6 martie 1850, adresată de la Paris 
lui Ion Ghica: „Ar trebui să te îngrijeşti ca să arzi acele scrisori ale mele care vorbesc de 
Comitetul de la Londra". Excepţie fac însă documentele în legătură cu care autorii şi-au 
exprimat dorinţa păstrării: „Aş vrea să păstrezi toate aceste scrisori - recomanda N. 
Bălcescu lui Ion Ghica, în scrisoarea trimisă celui din urmă la Pesta, la 6 iunie 1 849 (n.n.) - ele 
ne pot fi trebuincioase mai târziu, când patrioţii ne-or acuza că am vrut să vindem ţara sau naţia 
la unguri...". 

Pe de altă parte, deşi există indicii certe că Bălcescu a purtat corespondenţă cifrată şi 
anterior anului 1848, posibilele dovezi sunt iremediabil pierdute. In incendiul produs la 
Arhivele Stalului din Bucureşti, ca urmare a bombardamentului din 4 aprilie 1944, au ars, 
odată cu alte documente, şi actele şi manuscrisele aparţinând revoluţionarilor de la 1848. 

Pornind de la convingerea că folosirea criptografiei ca armă de luptă era o 
necesitate bine înţeleasă de revoluţionarii români de la 1 848, trebuie să analizăm în ce măsură 
mijloacele criptografice utilizate pentru păstrarea secretului corespundeau exigenţelor impuse 
de scopul propus. Nicolae Bălcescu era conştient că metodele de cifrare, sistemele avute la 
îndemână, erau vulnerabile, motiv pentru care unele documente, scrisori etc. au fost cifrate cu 
mai multe sisteme deodată. Este ştiut că alternanţa text clar/text cifrat dă 
posibilitatea unui inamic mai abil să descopere cheia criptogramei şi astfel să afle conţinutul 
textului cifrat. 

Utilizarea a două, trei sau mai multe metode diferite în procesul cifrării nu conduce, 
atunci când sistemele sunt rudimentare, la asigurarea deplină a secretului, ci doar la o 
relativă îngreunare a procesului de decriptare. 

Este sigur că revoluţionarii români de la 1848 se temeau de aflarea conţinutului 
secret al mesajelor comunicate, în cazul unor eventuale pierderi, sustrageri sau deconspirări 
prin trădare a sistemelor de cifru folosite. In acest fel se explică, pe de o parte, faptul că 
fiecare grup de 2-3 persoane utiliza o variantă precis individualizată, iar pe de altă parte, 
motivul pentru care, într-un singur mesaj, se foloseau mai multe chei de cifrare. In 
scrisoarea trimisă de Bălcescu, din Orşova, lui LI. Filipescu, datată 15 august 1849, se 



precizează că mesajul din 21 iulie nu a putut fi citit de Bălcescu, neavând cheia cifrului, dar 
„dacă aş fi dispus de timp aş fi putut să o descifrez singur". 

A 

In realitate, sistemele respective aveau la bază acelaşi principiu, variabilă fiind doar 
cheia de cifrare, ceea ce constituia o mare slăbiciune pentru securitatea mesajului 
criptografiat. 

Analiza corespondenţei cifrate a revoluţionarilor români, precum şi a documentelor 
provenite de la alte organizaţii secrete, reprezintă pentru cercetători un dublu interes: de 
ordin criptologie, în privinţa nivelul de cunoştinţe criptografice atins, dar şi de ordin pur 
istoric. 

Un important studiu teoretic asupra corespondenţei criptografice şi a metodelor utilizate 
de revoluţionarii români paşoptişti îl realizează G. Zâne, în anul 1940, reluat ulterior, mai 
aprofundat, de Elena G. Zâne, sub titlul Criptografia în corespondenţa revoluţionarilor români 
de la 1848 - Contribuţii la istoria scrisului la români. 

Meritul studiului realizat de G. Zâne constă în faptul că a restituit, pe cât posibil fără 
erori, manuscrisele criptografiate ale conducătorilor Revoluţiei de la 1848. In paralel cu 
înlăturarea inadvertenţelor existente în ediţia primă a Amintirilor... lui Ion Ghica, s-a 
urmărit şi prezentarea metodelor de cifrare utilizate de revoluţionarii români. 

Reluând aceeaşi problematică, Elena G. Zâne precizează numele revoluţionarilor care 
au utilizat cifruri şi coduri în contextul Revoluţiei de la 1848: Bălcescu, Ghica, 
Bălăceanu, Mânu, Nenişor-Florescu, Filipescu, Caracaş, Bolliac, Paleologu, Catargiu, Negri, 
Golescu-Albu, Ioranu şi alţii. 




înfrângerea mişcării revoluţionare din Moldova precum şi a Revoluţiei de la 1848 din 
Ţara Românească nu a reuşit să stăvilească activitatea desfăşurată de paşoptişti care, luând 
calea pribegiei, au continuat să militeze şi dincolo de graniţele ţării pentru a-şi realiza 
idealurile. 

Intre revoluţionarii aflaţi în exil şi „fraţii" lor rămaşi acasă a avut loc un frecvent 
schimb de mesaje, prin care s-a realizat o continuă informare, cu caracter reciproc, 
asupra situaţiei din ţară, precum şi din mediile europene. 

Intr-o amplă şi documentată contribuţie de ordin istoric, dedicată perioadei 
postpaşoptiste, Cornelia Bodea a analizat şi numeroase documente originale conţinând 
eşantioane de scriere cifrată. Referindu-se la munca de editare a documentelor cifrate, 
cercetătoarea menţionează greutăţile întâmpinate în „relevarea" mesajului clar al textelor 
criptate şi prezintă metodele de cifrare utilizate de revoluţionari, oferind cititorilor posibilitatea 
să verifice, ei înşişi, modul în care au fost obţinute textele clare. 



* 

Perioada Unirii Principatelor a însemnat o etapă esenţială în modernizarea 
criptologiei româneşti. Eforturile domnitorului Alexandru Ioan Cuza de a organiza structurile 
funcţionale ale aparatului de stat, în accepţiunea sa modernă, au vizat în primul rând latura 
legislativă. 

Numele lui Alexandra Ioan Cuza este legat şi de instituirea unui serviciu modem de 
comunicaţii pe lângă Ministerul Afacerilor Străine. 

începând cu data de 1 ianuarie 1860, la ministerele de Externe ale Principatelor 
Unite (Iaşi şi Bucureşti), s-au creat birouri de corespondenţă cu străinătatea având ca rol 
transmiterea depeşelor cifrate la Constantinopol, Paris şi Londra. 

Este demn de subliniat că, la 26 august 1860, Ion Alecsandri, şeful Agenţiei 
diplomatice de la Paris, fratele poetului Vasile Alecsandri, cerea ministmlui de Externe al 
Franţei, Edouard-Antoine Thouvenel, dreptul de a utiliza cifrul în corespondenţa 
purtată de misiunea diplomatică română cu autorităţile politice şi administrative din ţară. 

„Acesta este un favor cu totul special - remarca I. Alecsandri (n.n.) - de vreme ce 
regulamentele internaţionale cele mai recente exclud de la acest privilegiu pe cei ce nu sunt 
diplomaţi acreditaţi. Consider acest favor ca o nouă garanţie pentru succesul cerinţelor 
noastre viitoare." ( D. Bolintineanu, Viaţa lui Cuza-Vodă, Memoriu Istoric, ed. a V-a, 
Bucureşti, 1873, pag. 13). 

Trebuie, deci, remarcat faptul că una dintre primele acceptări pe plan 
internaţional a existenţei Principatelor Unite, ca entitate statală, a fost făcută prin 
intermediul diplomaţiei discrete, respectiv în domeniul cifrului. Dreptul de a 
transmite telegrame cifrate a însemnat, implicit, o recunoaştere a independenţei de 
stat a României, cu aproape 17 ani mai devreme decât proclamarea oficială a 
acesteia. 




Alexandru Ioan Cuza poate fi considerat şi creatorul serviciului criptologie 
modern al României, prin iniţierea unor măsuri de ordin administrativ şi organizatoric. 

Apreciind valoarea mijloacelor criptografice pentru apărarea secretelor statului, 
domnitorul a dat dispoziţii ca toate informaţiile având importanţă politică şi militară, trimise în 
străinătate sau primite de acolo, să fie cifrate în mod obligatoriu. 

însuşi domnitorul român a utilizat un cifru, aflat în prezent la Biblioteca Academiei 
Române, pentru corespondenţa purtată de el cu personalităţi politice sau militare, aflate în 
diferite regiuni ale ţării. 



Carnet cu cifrul domnitorului Al. I. Cuza 



Un rol important l-au avut sugestiile oferite de câţiva consilieri militari francezi, din 
cadml misiunii conduse de Lt. Col. E. Lamy, care au contribuit la reorganizarea pe baze 
moderne a armatei române, inclusiv a comunicaţiilor cifrate. 

De asemenea, două personalităţi apropiate domnitomlui Cuza: diplomatul francez 
Arthur Baligot de Beyne (1820-1 884) şi belgianul Cezar Leopold Librecht, s-au remarcat 
în activităţile specifice muncii de cifru. 

In perioada domniei lui Alexandru Ioan Cuza, au apărut primele agenţii diplomatice în sens 
modem şi s-au pus bazele instituţiei Cifiului de Stat şi a Serviciului de Curierat. 

Primul agent diplomatic al Principatelor Unite, Costache Negri, a fost la 
Constantinopol (1859 - 1863). In tinereţe, acesta ucenicise, ca mulţi alţi revoluţionari români de 
la 1848, în cadrul unor organizaţii conspirative, „luând parte în mai multe conspiraţii 
cu societăţile carbonarilor pentru libertatea Italiei şi a patriei sale". (D. Vitcu, Diplomaţii 
Unirii, Editura Academiei R.S.R., Bucureşti, 1979, pag. 107). 




Costache Negri 



Costache Negri a avut merite incontestabile în atragerea unor intelectuali francezi 
(Edgar Quinet, Jules Michelet etc.) de partea intereselor României, inclusiv pentru cauza 
Unirii. 

Cu vasta sa experienţă, dobândită în perioada paşoptistă, C. Negri înţelegea şi aplica 
rigorile şi regulile ce guvernează activitatea criptografică în cadrul diplomaţiei. în acest 
sens, a trecut imediat la reorganizarea agenţiei diplomatice româneşti de la Constantinopol, 
instituind un control riguros asupra circuitului actelor semnate de cancelaria Agenţiei din 
capitala Imperiului Otoman. {Scrisoarea lui C. Negri către Al. I. Cuza, datată 30 ianuarie 
1859, trimisă de la Constantinopol la Bucureşti, B.A.R., mss 4643, f.l71-171v, copie, 
Dosar C. Negri). 

Intr-un mesaj adresat lui Cuza, diplomatul român îi atrăgea acestuia atenţia asupra 
precauţiilor ce trebuie luate în ceea ce priveşte legătura dintre domnitor şi rezidentul său 
diplomatic de la Constantinopol : „Vă rugăm să ne trimiteţi, din când în când, câte un tătar 
(prin acest termen trebuie înţeles un mesager sigur, un om de încredere, un curier 
diplomatic, n.n.), cu care să vă putem expedia scrisorile noastre în mai multă siguranţă". 
(Scrisoarea lui C. Negri către Al. I. Cuza, datată 30 ianuarie 1859, trimisă de la 
Constantinopol la Bucureşti, B.A.R., mss 4643, f.l71-171v, copie, Dosar C. Negri). Intr- 
un alt mesaj, datat 9/12 februarie 1859, C. Negri transmitea printr-un curier ("tătar") 
următoarele: „Trimite-ţi-ne regulat tătari, căci mult avem de scris şi nu putem... Vă trimit 



cifra". {Corespondenţa D. A. Sturza, B.A.R., Mapa XVI, original mss 4643, f. 196-196v., 201- 
202, Scrisoare din Constantinopol), 

Cu acest cifru („cifră"), Negri i-a trimis lui Al. I. Cuza, în luna martie, precum şi în 
perioada imediat următoare, câteva rapoarte diplomatice. 

Printre oamenii de încredere utilizaţi, se numărau Catargi şi col. Mavrichi. Ei au 
mdeplinit, în acelaşi timp, atât misiuni diplomatice, în calitate de emisari, cât şi misiuni 
specifice unor curieri. 

Preocupările lui C. Negri pentru asigurarea secretului corespondenţei diplomatice 
erau perfect justificate, după cum rezultă dintr-un mesaj adresat lui Cuza, în anul 1861: „Eu 
nu am putut în această perioadă să dau Alteţei Voastre decât rareori ştiri de aici, căci nu 
sunt sigur că îi parvin, fără ca şi alţii să ia cunoştinţă de ele, decât atunci când i le 
expediez, ca de această dată, prin tătarul nostru. Ambasadele Franţei şi Sardiniei 
profită şi ele de această cale pentru a-şi expedia depeşele, care altfel, trimise printr-un alt 
mijloc, sunt deschise întotdeauna". (Arhiva Cuza-Vodă, I, f 173, B. A. R.). 

în sfârşit, să mai menţionăm încă un aspect legat de dezvoltarea criptologiei în 
vremea lui Alexandru Ioan Cuza: apariţia primelor manuale de criptografie destinate 
funcţionarilor de stat. Amintim aici pe cel semnat de Elie Bosianu, intitulat: Tratat de 
Stenografie şi Cryptografie Coordonat în limba română, Typographie Franco-Roumaine, 
ediţia I-a, 1861, reeditat în 1864. 

E. Bosianu a fost un absolvent sârguincios al primului curs de stenografie inaugurat în 
România de E. Winterhalder (1808-1889), la data de 25 ianuarie 1861, la Colegiul Sf. Sava. 
Cursul, bazat pe metoda H. Tondeur, având o durată de trei luni, a fost absolvit de un număr 
de 8 participanţi. Bosianu a reluat cursul maestrului său, predând în mod gratuit lecţii de 
stenografie şi criptografie. Lecţiile predate în 1861 au fost tipărite, în acelaşi an, sub 
forma manualului menţionat, având 61 de file, din care criptografiei îi sunt dedicate 
cinci. Autorul a indicat sursa compilaţiei sale ca fiind un autor francez, Manuel Roret, 
sistemele criptografice fiind atribuite acestuia. 

Definind criptografia drept „arta de a scrie cu cifre", E. Bosianu îi preciza scopul: 
„această scriere s-a inventat cu scopul de a-şi asigura cineva corespondenţa contra 
indiscreţiunii". In lucrare sunt prezentate succint trei metode de cifrare: un sistem de 
codificare cu ajutoml dicţionarului, precum şi două metode de substituţie. 

In ciuda volumului redus de informaţii criptografice, manualul are meritul de a fi 
prima tipăritură cu profil didactic, în domeniul criptografiei, fiind o dovadă 
concludentă asupra preocupărilor existente în România pentru dezvoltarea acestei 
discipline în forme instirutionalizate. 



Dezvoltarea relaţiilor externe ale statului proaspăt apărut pe harta politică a Europei 
mijlocului de veac al XlX-lea impunea înfiinţarea, potrivit unor principii modeme, a unui 
departament specializat, având atribuţiile unui minister de Externe, cu funcţii 
similare celor existente în ţările dezvoltate ale continentului. 

Primii paşi au fost făcuţi în anul 1859, apoi în 1862, când s-a realizat unificarea 
aparatelor ministerelor de Externe ale celor două Principate: Moldova şi Ţara Românească. 
Noul organism administrativ unificat cuprindea: Secretariatul Consiliului de Miniştri, 
precum şi un număr de trei secţii: Politică, Afaceri Consulare şi Contencios. 




Mihail Kogălniceanu 



Primele agenţii diplomatice, în sens modem, au fost cele din Constantinopol (1859), 
Paris (1860), Belgrad (1863), Viena (1868), Berlin (1862), Roma (1873) şi St. 
Petersburg (1874). Existenţa acestora, precum şi deschiderea altora în celelalte capitale 
europene, impuneau reorganizarea departamentului pentru relaţii cu străinătatea sub înfăţişarea 
unui minister de sine-stătător. 



Adunarea Deputaţilor a votat, la 14 februarie 1 873 (cu 8 1 de voturi pentru şi 1 împotrivă), 
Legea pentru Organizarea Ministerului Afacerilor Străine care a trecut, la 3 martie acelaşi 
an, şi de votul Senatului (24 de voturi pentru, 1 împotrivă şi 10 abţineri), fiind promulgată de 
principele Carol la 16 februarie 1873. 

Legea enumeră „atribuţiile principale ale Ministerului Afacerilor Străine" (Partea I- 
a, Titlul II), dintre care remarcăm pe cele stipulate de art. 21: „Ministerul întreţine 
corespondenţa cu agenţii diplomatici şi consulii generali acreditaţi pe lângă guvernul 
român" şi, de asemenea, pe cele prevăzute la art. 22: „întreţine corespondenţa cu 
agenţii României în străinătate". 

Se remarcă faptul că, în cadrul Cabinetului Ministrului, era inclus şi 
compartimentul ce va fi cunoscut ulterior şi sub denumirea de „Camera Neagră" a 
Ministerului de Externe - Biroul de Cifru, care va redacta, prelucra, clasa şi înregistra 
corespondenţa confidenţială (secretă) a ministrului. 

Astfel, în rândul personalului Diviziunii Politice - cel mai numeros - erau incluşi 
cifratorii şi traducătorii de limbi străine, a căror principală obligaţie consta în lecturarea 
ziarelor străine şi evidenţierea articolelor ce prezentau interes. 

Prin acelaşi act normativ au fost puse şi bazele Serviciului de Curierat. Acesta era 
compus dintr-un şef de serviciu, în a cărui subordine se aflau un curier, doi „lipcani" 
(curieri) călări şi patru pedeştri. 

Regulamentul pentru Serviciul Interior, promulgat la 29 ianuarie 1874, reitera obligaţiile 
privind redactarea întregii corespondenţe particulare sau confidenţiale, încredinţate de ministru 
sau de secretarul general, precum şi clasarea şi conservarea corespondenţei confidenţiale (art. 
3). 

In art. 7 al Regulamentului, se sublinia o cerinţă importantă: "toţi funcţionarii 
Ministerului Afacerilor Străine sunt supuşi, pe lângă altele, la o îndatorire superioară şi 
specială, aceea a discreţiunii. Acela care va încălca această datorie poate fi expus la 
pedeapsa cea mai severă, adică a destituirii". 

Acest document impunea o regulă importantă: "Corespondenţa confidenţială între 
Departamentul Afacerilor Străine şi agenţii săi, rapoartele, memoriile şi alte documente 
adresate de aceştia din urmă în calitatea lor oficială, sunt proprietatea statului şi se depun în 
Arhiva Generală a Ministerului„(art. 47). 

Conform legii, telegramele confidenţiale aveau un regim special, fiind proprietatea 
exclusivă a statului. Manipularea şi păstrarea acestora căpătau un regim oficial, fiind 
depozitate, după caz, în Arhiva Ministerului, cele ieşite din uz, sau la Cabinetul 



Diviziunii Politice, cele curente. La data de 20 iunie 1880, a intrat în vigoare şi 
Regulamentul Consular, care preciza îndatoririle şi atribuţiile consulilor. 

Capitolul intitulat Despre Corespondenţa Consulară (Titlul IV) conţine câteva 
prevederi interesante. Astfel, art. 131 prevede obligaţia ca toată corespondenţa 
oficială a Consulatului să fie redactată în limba română. Cum telegramele 
confidenţiale se cifrau cu coduri în limba franceză, rezultă că numai ambasadele, oficiile 
diplomatice, puteau comunica cifrat cu centrala. 

In schimb, consulii erau obligaţi să ţină evidenţa corespondenţei oficiale într-un 
registru special, cu precizarea imperativă ca documentele primite să fie conservate 
în original. 

Actul din 1880 instituia şi pentru consuli următoarele: „fără o autorizare specială din 
partea Ministerului Afacerilor Străine, consulii nu pot publica nimic din corespondenţele 
urmate sau documentele ce le posedă, nici scrie sau subscrie broşure sau articole politice prin 
ziare" (art. 133), cu alte cuvinte regula „silentio stampa" 

Regula menţionată reitera, de fapt, un principiu aplicabil mai ales diplomaţilor, 
deoarece, pe lângă motivaţii de oportunitate politică, se avea în vedere şi necesitatea de a 
proteja conţinutul telegramelor transmise cifrat din centrală spre oficii. Publicarea 
conţinutului clar al unei telegrame cifrate facilitează foarte mult munca de decriptare a 
codului folosit de centrală în corespondenţa cu agenţiile diplomatice, de către serviciile 
specializate adverse. 

Numai că regulile, judicios şi imperativ enunţate în legi şi regulamente, nu prea erau 
respectate. Iată, spre exemplu, o telegramă cifrată transmisă la data de 5 august 1876, de 
către Ministerul Afacerilor Străine de la Bucureşti, lui Callimaki Catargi, agentul diplomatic 
al României la Paris. 

Textul clar al telegramei: 
"Par une indiscretion de son correspondance de Constantinopole, Memorial 
Diplomatique vient de publier notre memoire ainsi que note circulaire adressee a 
nos agents (s.n.), en precisant notre situation vis a vis de la Sublime Porte. Cette 
publicite permet a 1 Europe de apprecier la legitimite ainsi que la moderation de 
nos demandes. La Roumanie en particulier voyant construir ses relations avec le 
gouvernement ottoman etant jusqu a ce jour mal definies. Opinion publique dans le 
pays va s' empare de cette question et reclamer imperieusement un changement 
dans etat actuel des choses qui ne saurait se prolonger sans de serieuxes dangers 
pour la Roumanie. Dans un momemnt donne ce courent d idees peut en effet etre 
assez fort pour obliger gouvernement roumain a se departir de la ligne de conduite 



qu il s'est tracee et qu il a religieusement suivie jusque ici. II importe donc de 
profiter de ce circumstances pour agir aupres du gouvernement francais et 
provoquer une action commime de la part de grandes puissances en vue a une 
prompte solution des questions qui nous interessent et qui font objet du memoir. = 
KOGĂLNICEANU". 

Legea de organizare a activităţii diplomatice din anul 1873 a suferit câteva 
amendamente importante, dintre care cele mai semnificative au fost adoptate în anii 1894 
şi 1912. Prin aceste reglementări, s-au stabilit clar atribuţiile ministrului român de Externe, 
serviciul de cifru căpătând un rol mai important în activitatea sa. 

O cutumă păstrată în cadrul ministerului impunea noilor angajaţi, aspiranţi la statutul 
de diplomat, să treacă, pentru o perioadă de minimum doi ani, prin aşa numita „Cameră 
Neagră", Cabinetul de Cifru, pentru a deprinde tainele meseriei de criptograf. Nu puteai fi 
acreditat ca diplomat într-o ţară străină dacă nu întruneai două condiţii: să cunoşti limba 
franceză şi să poţi să cifrezi sau să descifrezi un mesaj confidenţial. 

Prima condiţie, şi anume cea legată de cunoaşterea obligatorie a limbii franceze, 
avea la bază o cauză absolut obiectivă: primele coduri diplomatice fuseseră create de către 
criptologi francezi, în limba franceză, încă din perioada lui Cuza. Cu ajutorul lor se cifrau 
depeşele diplomatice, motiv pentru care era obligatoriu ca diplomaţii români să 
cunoască limba franceză, ca limbă nu numai a diplomaţiei, dar mai ales pentru a putea utiliza 
aceste coduri. 

Cel mai vechi cod, conceput de către criptologi francezi, se află, în prezent, 
în fondul Bibliotecii Naţionale, intitulându-se Dictionnaire Chiffre. El a fost editat 
la Bucureşti, în anul 1863. Conţine 259 de pagini, fiind tipărit la Imprimeria 
Statului. 

Pentru corespondenţa administrativă pe teritoriul României, s-a utilizat un cod redactat în 
limba română de G. I. Filionescu, intitulat Dicţionar cifrat, editat în anul 1 873 şi tipărit tot 
la Imprimeria Statului. Autorul său era în acea vreme Dirigintele Oficiului 
Telegrafic Central şi profesor al Şcolii de Telegrafie Electrică. 

In fondul Bibliotecii Academiei Române există un exemplar dintr-un cod destinat 
corespondenţei politice sau administrative curente, intitulat DICŢIONARU CIFRATU - 
EDIŢIE OFICIALĂ, Bucureşti, Imprimeria Statului, 1891. 

In timpul Războiului de Independenţă de la 1877, militarii Companiei de 
telegrafie, aflaţi pe câmpul de luptă, şi-au făcut pe deplin datoria, transmiţând un număr 
impresionant de telegrame, inclusiv cifrate. 




Staţie TSF (telegrafie fără fir-fr.) de la sfârşitul 
secolului XIX 



Trebuie subliniată contribuţia românilor la dezvoltarea metodelor de cifrare a 
mesajelor militare, în sensul că, în cursul Războiului de Independenţă, armata română, 
ca şi cea turcă, a folosit codurile militare pentru prima dată în lume. 

Codurile militare turceşti au fost concepute de criptologi germani. Codurile utilizate 
de către armata română se numeau "dicţionare cifrate" şi, spre deosebire de cele diplomatice, 
aveau partea clară în limba română, pentru a putea fi rapid şi exact înţelese de către militari, 
indiferent de gradul lor de pregătire în domeniul limbilor străine. 

începând cu anul 1883, un rol important în răspândirea cunoştinţelor de 
criptografie în rândul militarilor armatei române 1-a avut Revista Armatei. 

Primul articol dedicat criptografiei militare este datorat locotenentului C. Florescu 
(Criptografia Militară, 1886). Potrivit precizărilor autorului, conţinutul acestei lucrări a 
constituit obiectul unei expuneri anterioare, prezentate ofiţerilor Regimentului 2 Linie de 
către locotenent-colonelul Comăneanu, ceea ce dovedeşte că, în materie de cifru, 
pregătirea era efectuată până la nivel de regiment. 

Din cele prezentate, rezultă că pregătirii de cifru i se acorda atenţia cuvenită, 
criptografiei dându-i-se o importanţă din ce în ce mai mare în desfăşurarea operaţiunilor 
militare. 



De-a lungul timpului, din rândul ofiţerilor de carieră s-au remarcat câţiva 
criptografi de excepţie, care au contribuit prin lucrările lor teoretice la dezvoltarea 
acestei ştiinţe în România: I. T. Ulic, Gr. Georgescu, E. Cantea şi alţii. 

Unul dintre pionierii criptologiei în România a fost I. T. Ulic, criptograf şi 
francmason, având o bogată activitate publicistică. Absolvent al Şcolii Militare Iaşi 
(1884), a urcat treptele ierarhiei militare, până la gradul de colonel. In anul 1926, când 
a fost trecut în rezervă, semna articolele şi cărţile sale cu formula: ,J. T. Ulic, colonel, 
inginer, expert grafic". 

Militând pentru răspândirea cunoştinţelor criptografice în rândul societăţii civile, 
I.T.Ulic a ţinut la Ateneul Român un număr de conferinţe publice, având ca subiect 
criptologia (1901,1902,1903,1908,1910,1911). Ziarele vremii au consemnat ecoul 
succesului de public avut de aceste prelegeri (Epoca, Universul etc). 

In anul 1914, a publicat lucrarea Expertiza grafică, cu o elogioasă prefaţă semnată 
de prof . dr. Ştefan Minovici. 

I. T. Ulic este singurul român care, după Primul Război Mondial (1926), a publicat 
în străinătate un articol pe teme de criptologie - La Cryptographie actuelle 
(Diplomatique)- într-o revistă de largă răspândire, Revue Internationale. 

De asemenea, trebuie semnalate meritele acestuia în ceea ce priveşte 
sistematizarea, din punct de vedere teoretic, a cunoştinţelor de criptologie, tratate mai pe 
larg de către autor în lucrarea Din amfiteatrul Paleografiei - Grafogonia, Bucureşti, 1926. 

In perioada Primului Război Mondial, atât armata, cât şi celelalte structuri de forţă ale 
statului român au folosit în comunicările confidenţiale, în mod curent, transmisiile cifrate. 

In paralel cu măsurile de protejare a propriilor informaţii secrete, românii au dezvoltat 
şi acţiuni de interceptare a comunicaţiilor inamicilor şi de decriptare a mesajelor obţinute. 
Astfel, în rândul activităţilor desfăşurate de armata română s-au numărat şi cele de 
supraveghere a traficului radio al adversarilor şi de cercetare radio, prin goniometrarea staţiilor 
de emisie-recepţie aparţinând acestora. In primele luni ale războiului, din cauza penuriei 
de mijloace tehnice şi lipsei cadrelor special instruite în domeniu, aparatura destinată 
asigurării legăturilor proprii era folosită, concomitent, şi pentru astfel de acţiuni de 
interceptare. 

în cursul anului 1916, s-au efectuat primele încercări de organizare în armata română 
a unui serviciu radiogoniometric. Astfel, în luna septembrie 1916, misiunea militară franceză 
a adus în România trei staţii radiogoniometrice, care au fost instalate la Bucureşti, 



Ghimpaţi şi Slobozia, în scopul determinării raioanelor de dispunere a posturilor T.F.F. 
inamice. 

La început, pentru buna funcţionare a acestei noi aparaturi, s-a utilizat personal 
francez până la finalizarea instruirii transmisioniştilor români. 

După retragerea armatei române din Muntenia, la sfârşitul anului 1916, au 
fost instalate „staţii gonio şi de ascultare" în câteva localităţi din Moldova (Tecuci, 
Galaţi, Gabroveni etc), perfecţionându-se metodele de interceptare a emisiunilor de 
semnale ale staţiilor radio-telegrafice germane. 

Col. George Bora, participant direct la acest gen de operaţiuni în timpul Primului Război 
Mondial, consemna: „Obiectivele noastre constau în: determinarea poziţiilor inamice de pe 
linia frontului şi a altora ce, eventual, ar putea fi interceptate; interceptarea indicativelor 
de serviciu şi operative, în scopul de a se putea deduce intensitatea lucrului lor cât şi a 
sistemului folosit; interceptarea unor cât mai multe şi mai complete radiograme ale inamicului 
pentru ca, din conţinutul lor, să se poată identifica codul de cifrare şi deci să se poată efectua 
decriptarea". (Col. George Bora, Cum a început telegrafia fiară fir la noi, Revista Geniului, 
noiembrie 1939). 

Serviciul de ascultare era organizat pe durata a 24 de ore, M.C.G. primind zilnic 
rapoarte privind rezultatele interceptării şi exploatând informaţiile operative primite. 

Din relatările amintite se deduce ideea că, în cursul Primului Război Mondial, 
românii au efectuat şi activităţi de decriptare, însă nu putem cunoaşte în detaliu 
eficienţa acestora. După cum se afirmă în literatura de specialitate, cu prilejul ofensivei 
germane împotriva Armatei I, cât şi în timpul operaţiunilor din Galiţia, din anul 1917, 
Comandamentul român a putut cunoaşte, cu ajutorul acestor posturi de radio, multe dintre 
mişcările Comandamentelor germane. 

începând cu iarna anului 1917, românii au utilizat noi metode de secretizare, având 
o rezistenţă criptografică superioară: codurile. Ele vor fi din ce în ce mai folosite până la 
sfârşitul conflictului. 

în plus, românii au revoluţionat practica în domeniul criptografiei militare, folosind 
codul cu supracifrare. 

Dar, din primăvara anului 1917, şi germanii utilizau codurile pe Frontul de Vest, 
gest ce va fi urmat şi de forţele Antantei. Din acel moment, activitatea de criptanaliză 
începe să devină ineficientă, mai ales că multe coduri erau schimbate din uz la intervale 
destul de scurte. 



* 

în perioada interbelică, în ceea ce priveşte situaţia cifrului extern al României, pe 
lângă Ministerul Afacerilor Străine, a existat un serviciu de cifru independent. 




Palatul Sturdza 
Sediul Ministerului Afacerilor Străine în perioada 1901-1946 



Pentru cifrarea corespondenţei, Ministerul Afacerilor Străine a utilizat sistemul 
„cod-cifrat". Pentru probleme extrem de secrete şi importante s-a folosit sistemul de 
supracifrare. 

Dupa cum am arătat, regula era ca numai mesajele foarte secrete şi foarte urgente să 
fie trimise pe această cale. Restul erau rezolvate prin curierii diplomatici. 

Viorel Tilea, ataşat al Legaţiei României din Londra în 1918, într-un jurnal personal, 
publicat la Londra (Viorel Tilea, Envoy Extraordinary. Memoirs of a Romanian 
Diplomat, Editura Haggerston Press, Londra, 1988), îşi aminteşte că funcţionarii acestei 
misiuni diplomatice, în mod stupid, cifrau articolele din presa britanică pe care le 
transmiteau în ţară. Acestea, în afară de faptul că nu conţineau date confidenţiale, necesitau 
şi un efort deosebit în cadrul operaţiunilor de cifrare şi descifrare. In plus, aşa cum am mai 
menţionat, o asemenea practică este una dintre greşelile fundamentale pe care le poate 
comite factorul uman în cadrul procesului de protejare a unei comunicaţii: să transmiţi prin 
cifru un text deja cunoscut de către cel care vrea să spargă sistemul de criptare. 



La oficiile diplomatice româneşti, în paralel cu sistemul de cifru al Externelor, erau 
utilizate si codurile lucrătorilor de informaţii (S.S.I.) precum şi alte sisteme de codificare, 
aparţinând ataşaţilor militari. 

In general, pentru informaţii mai puţin secrete, se foloseau şi dicţionare 
(coduri) care aveau o vechime mai mare de un an, existând prezumţia că acestea au 
putut fi între timp decriptate. 

Serviciul de Informaţii Militare, ca şi celelalte structuri informative din cadrul 
Poliţiei, Siguranţei Stalului, Serviciului de Informaţii Externe (S.S.I.), au folosit cifruri şi 
coduri pentru transmiterea datelor culese de agenţii lor. 

In primii ani ce au urmat încheierii războiului, numeroase articole cu subiect 
criptologie au fost tipărite mai ales în revistele militare: România Militară, Revista 
Infanteriei, Revista Artileriei, Revista Armatei, Revista Geniu etc. Se remarcă acurateţea 
materialelor publicate de specialiştii în cifru, militari de carieră: Marinescu Petre, Gr. 
Bârzotescu, I. Gheorghe, Alex. Hamat, Tiberiu Petrescu, Gh. Bora, V. Zaharescu, I. 
Furtună, V. Focşăneanu, I. Căţoiu etc. 

Pe lângă lucrări cu conţinut memorialistic, în care sunt incluse şi probleme legate 
de utilizarea criptografiei în conflictele militare, au fost tipărite şi cărţi dedicate exclusiv 
acestei ştiinţe, cum sunt cele aparţinând maiomlui E. Cantea sau cursurile pentru şcolile 
militare ale lui Ch. T. Atanasie. 

In ceea ce priveşte producerea aparaturii de cifru, a maşinilor de cifrat, inteligenţa 
românească în acest domeniu s-a manifestat prin crearea unor aparate de concepţie 
indigenă. Ingeniozitatea inventatorilor români în domeniul tehnicii criptografice şi-a găsit 
materializarea şi într-o remarcabilă realizare tehnică: prima maşină de cifrat de concepţie 
românească. Aceasta a fost brevetată de Petre Lupan, în anul 1940. (Petre Lupan, Maşina 
de cifrat şi descifrat corespondenţa, Chilia Veche, Jud. Tulcea, Brevet 31391/1940). 

In principiu, maşina utiliza soluţii similare celor mai avansate maşini de cifrat ale 
acelui timp: Damm, Hebem, Scherbius, Kryha, Vernam, Hagelin şi Enigma 

In anul 1925, au fost purtate intense discuţii pentru utilizarea telegrafiei şi radio- 
telegrafiei în scopuri strategico-militare. 

In anul următor, ca urmare a primirii aprobărilor de rigoare, a luat fiinţă Biroul de 
Radio Informaţii din cadrul Marelui Stat Major, având ca sarcină studierea şi propunerea 
unor măsuri privind organizarea culegerii de informaţii prin mijloace radio, acest 
serviciu urmând să conducă nemijlocit activitatea amintită. 



La data de 10 decembrie 1926, s-a înfiinţat Serviciul Gonio-Informativ al armatei 
române. 

Codurile erau utilizate şi de către structurile de informaţii din cadrul 
Ministerului de Interne. Prin legea de reorganizare a acestui minister, din 22 iunie 1919, se 
prevedea existenţa unor servicii speciale şi servicii centrale. 

Din rândul serviciilor speciale făcea parte şi Direcţia Poliţiei şi Siguranţei Generale. 
In perioada 1924-1929, aceasta a fost condusă de un director general şi de un subdirector. 
Cel mai important compartiment se intitula Direcţia Poliţiei de Siguranţă, ca organ central, 
compusă la rândul ei din: Serviciul Controlului Străinilor, Serviciul Siguranţei şi patru 
brigăzi centrale. 

Partea organizatorică din cadrul Ministerului de Interne se concentra în 
compartimentul numit Direcţia Administraţiei şi Personalului. 



Aici s-a conceput şi editat Dicţionarul Cifrat, ediţia 1923, având caracter strict secret. In partea 
clară a acestui cod apar numele unor personalităţi politice ale timpului, ale unor partide 
politice etc: Averescu, Brătianu, Cristescu, Lenin, Partidul Comunist, Partidul 
Conservator, Partidul Liberal, Partidul Naţional, Partidul Naţionalist Democrat, Partidul 
Progresist, Partidul Socialist, Partidul Ţărănesc etc. 

Dicţionarul Cifrat, 
ediţia 1923 



In anul 1929, Ministerul de Interne a cunoscut o nouă restructurare. 
Principalul serviciu care coordona activitatea de ordine şi informaţii pe teritoriul României 
era Direcţia Generală a Poliţiei. Ca organ subordonat, şi cel mai important în acelaşi timp, 
era Direcţia Poliţiei de Siguranţă, cu două compartimente: a) Serviciul de Informaţii şi b) 
Serviciul Controlul Străinilor. 

Serviciul de Informaţii din cadrul Direcţiei Poliţiei de Siguranţă executa, conform 
rezoluţiilor propuse de către şeful Direcţiei, cifrarea şi descifrarea corespondenţei 
telegrafice sau radiotelegrafice. Pentru aceasta, a fost editat un cod special, intitulat 
Dicţionar Cifrat, Ediţia 1931, tipărit la Imprimeriile Statului. 

In 1931, în subordinea Direcţiei Poliţiei de Siguranţă a intrat o nouă structură, numită 
Corpul Detectivilor, care până atunci fusese formată din brigăzile centrale de siguranţă şi se 
ocupase cu obţinerea de informaţii prin metode specifice: agentură, filaj, interceptări 
telefonice şi de corespondenţă. După 1931 această structură s-a reorganizat pe grupe, 
secţiuni, echipe şi birouri. Dintre echipele cuprinse în organigramă, una era autorizată 
special să se ocupe cu interceptările telefonice. Aceasta îşi desfăşura activitatea de 
monitorizare a transmisiunilor în incinta Societăţii Anonime a Telefoanelor din 
Bucureşti, răspunzând astfel solicitărilor de interceptare adresate de Direcţia Generală a Poliţiei, 
Direcţia Poliţiei de Siguranţă, Serviciul Secret, Marele Stat Major şi Parchete (Cristian 
Trancotă, Mihail Moruzov şi Serviciul Secret de Informaţii al Armatei, Editura 
Evenimentul Românesc, Bucureşti, 1997, pag. 123-124). 

In conformitate cu Decretul 999, s-a constituit în anul 1924 Consiliul Superior al Apărării 
Ţării, avându-1 drept Comandant pe regele Ferdinand. în acelaşi an, s-a înfiinţat Serviciul Secret 
de Informaţii, denumit ulterior Serviciul Special de Informaţii. 

Serviciul Secret de Informaţii s-a aflat în structura Marelui Stat Major. începând cu 
anul 1924, acesta a fost inclus în Secţia a Ii-a, după modelul serviciului francez similar. 

Un compartiment important al S.S.I. era Biroul Radio, înfiinţat în 1934, care asigura 
legăturile radio cifrate dinte Centrală, centrele informative din teritoriu şi rezidenţele din 
străinătate. Acestea din urmă erau instalate în cadml legaţiilor româneşti, lucrau complet 
acoperit, iar de existenţa lor nu ştia decât reprezentantul S.S.I.-ului, care activa în cadrul 
legaţiei ca diplomat, precum şi şeful legaţiei. 

In ţară, Biroul Radio a organizat posturi de goniometrie, ce se ocupau cu depistarea 
emiţătoarelor clandestine ale agenţilor străini care acţionau pe teritoriul României 

Cifrurile folosite erau diferite, dar se utilizau mai ales cele cu „grilă specială". 
Elaborarea cifrurilor şi descifrarea telegramelor se făcea la Biroul Central al Cifrului, de pe 
lângă Secretariatul General, încadrat cu ofiţeri specialişti proveniţi din structurile armatei. 



Mai exista, însă, şi o categorie de cifruri individuale speciale, întrebuinţate de şeful 
Serviciului, Mihail Moruzov, care descifra personal anumite mesaje ce-i erau destinate 
în exclusivitate. 




Mihail Moruzov 
şeful S.S.I. în perioada 
12.04.1924-13.09.1940 



Pentru activităţile externe, specialiştii Biroului Central al Cifrului au conceput şi au 
executat o valiză diplomatică specială, blindată, de mici dimensiuni, care conţinea un post de 
radio-emisie. Valiza era folosită la deplasările în străinătate ale curierilor diplomatici. De 
obicei, în cadrul legaţiilor şi ambasadelor româneşti, corespondenţa diplomatică 
oficială confidenţială se trimitea numai prin curieri diplomatici. 

In cazul unor informaţii confidenţiale urgente, şeful misiunii putea apela la staţia 
radio a rezidentului acoperit, dar era obligat să cifreze mesajul cu cifrul propriu cu 
care era dotat. 

Oficialităţile din România foloseau staţia radio a Serviciului Secret pentru a 
transmite mesaje cifrate şefilor de legaţii aflaţi la post în străinătate. (Cristian Trancotă, 



Istoria serviciilor secrete româneşti - de la Cuza la Ceauşescu", Editura Ion 
Cristoiu, Bucureşti, 1999, pag. 136-137). 

Un pas înainte în evoluţia acestui serviciu secret de informaţii 1-a constituit 
momentul transformării lui, în septembrie 1940, prin Decretul-lege nr. 3083, în Serviciu 
Special de Informaţii (S.S.I.) . 

Deoarece România se afla în preajma intrării în război, era evidentă necesitatea 
folosirii unor mijloace adecvate de obţinere a informaţiilor, diferite de cele folosite în timp 
de pace. Prin urmare, s-a discutat şi chestiunea înfiinţării unui "serviciu de radio- 
ascultare, unul de goniometrie şi altul de decriptare", pentru a se obţine date şi 
informaţii pe căi specifice criptologiei. 

In cadrul Ministerului Apărării Naţionale funcţiona, aşadar, un Serviciu Secret de 
Informaţii (transformat ulterior în Serviciu Special de Informaţii - S.S.I.) dar şi un altul, care 
se numea Serviciul de Informaţii Militare (cunoscut şi sub denumirea de Secţia a 5-a, 
ulterior Secţia a Ii-a a Marelui Stat Major). 

Serviciul de Informaţii Militare (Secţia a Ii-a a M.St.M.) avea în componenţa sa patru 
birouri: Biroul 1 - Informaţii directe, Biroul 2 - Contrainformaţii, Biroul 3 - Propagandă şi 
Biroul 4 - Cifru. Desigur, în timp, această instituţie a suferit o serie de modificări organizatorice 
şi de structură, dar în toate schemele de organizare a fost menţinut un serviciu special, care 
avea ca misiune obţinerea de informaţii prin radio-ascultare şi goniometrare, precum şi 
serviciul de ataşaţi militari. în anul 1940, existau un număr de 13 posturi de ataşaţi militari 
romani. 

In urma constatării unor supărătoare deficienţe de organizare, aşa cum rezultau din 
studiile de specialitate întocmite de specialiştii români, s-a acţionat pentru reglementarea 
unitară a funcţionării cifrului de stat (Decretul-lege nr. 4209/23.12.1940, Monitorul 
Oficial nr. 305/ 30.12.1940), s-a prevăzut crearea unei Comisii Permanente a Cifrului de 
Stat, pe lângă Preşedinţia Consiliului de Miniştri (dar care să funcţioneze efectiv la Marele 
Stat Major), ca organ de conducere, coordonare şi control a funcţionării cifrului de stat, 

Acest organism, deşi reprezenta un pas înainte în domeniul muncii de cifru, a avut o 
activitate greoaie, birocratică, lipsită de coordonare. 

De altfel, Serviciul de Cifru al Ministerului Afacerilor Străine nici măcar nu a dorit 
să participe la lucrările acestei Comisii Permanente a Cifrului. 

In baza Decretelor Lege nr. 3083, din 8 septembrie 1940, şi 3813, din 12 
noiembrie 1940, s-a înfiinţat Serviciul Special de Informaţii (S.S.I.), subordonat 
Preşedinţiei Consiliului de Miniştri, precum şi Secretariatului General, respectiv 



Ministerului Apărării Naţionale, din punct de vedere administrativ şi al fondurilor 
bugetare. 

Din structura S.S.I. făceau parte: 

Secţia I Informaţii, care avea misiunea de a procura Marelui Stat Major date 
şi informaţii utile, provenind din străinătate, de la centrele informative şi rezidenţii 
externi; 

Secţia II Contrainformaţii; 

Secţia III Legături cu serviciile de informaţii străine; 

Secţia IV Contraspionaj; 

Secţia V Tehnică; 

Biroul Secretariat; 

Biroul Cifru; 

Biroul Radio; 

Biroul Juridic; 

Biroul Personal; 

Biroul Auto şi Biroul Casierie. 

Biroul Cifru avea următoarele atribuţii: 
„- Cifrarea şi descifrarea corespondenţei expediate şi primite de către SSI; 

- întocmirea şi distribuirea sistemelor de cifrare necesare funcţionării S.S.I.; 

- Instruirea personalului SSI, în vederea utilizării acestor sisteme" (Cristian 
Troncotă, Glorie şi Tragedii, Momente din Istoria Serviciilor de Informaţii şi 
Contrainformaţii române pe Frontul de Est (1941 -1944), Editura Nemira, 
Bucureşti, 2003, pag. 140). 

Pentru asigurarea legăturilor radio cifrate ale Centralei cu structurile S.S.I. 
din ţară şi străinătate, s-a înfiinţat Secţia a X-a radio, condusă de maiorul Nicolae 
Luca, având şi misiuni de filaj şi de goniometrare radio, de interceptare şi ascultare 
a transmisiunilor secrete străine. Toate filialele fiind dotate cu staţii radio fixe 
(peste 30), procurate de la firma Marconi din Italia, dar şi mobile (tip valiză), s-a 
reuşit crearea unei totale independenţe a S.S.I. în domeniu. In plus, au fost obţinute 
de la Ministerul de Război o serie de staţii radio poloneze instalate pe automobile, 
aflate în România după invazia nemţilor în Polonia. 

Intr-un raport al S.S.I. din decembrie 1942 se preciza: „în afară de 
transmisiunile radio, interne şi operative, SSI a realizat legături internaţionale 
neoficiale. Proba cea mai grea o trece Secţia a X-a când se substituie unor spioni şi 



ia legătura cu Centrala de spionaj maghiar". (Cristian Troncotă, Omul de taină al 
Mareşalului, Editura Elion, Bucureşti, 2005, pag. 43). 

S.S.I. colabora cu Poşta Centrală şi cu Societatea de Telefoane, de la care 
obţinea, la cerere, extrase din interceptările corespondenţei sau ale convorbirilor 
telefonice. 




Eugen Cristescu 
şeful S.S.I. în perioada 



13.11.1940 - 23.03.1944 

Rezidenţii externi erau recrutaţi din rândul ofiţerilor activi sau de rezervă, 
"care cunoaşteau cel puţin o limbă străină, nu erau înregimentaţi politic, capabili, 
corecţi şi devotaţi intereselor României". Ei urmau să lucreze ca funcţionari ai 
legaţiilor sau ambasadelor româneşti din străinătate, în calitate de consuli, 
viceconsuli, secretari sau ataşaţi de presă, dar, pentru diversificarea acoperirii lor, 
puteau fi trimişi şi ca agenţi comerciali ai unor întreprinderi industriale, funcţionari 
ai Serviciului Maritim Român etc. 

Legăturile operative ale rezidenţilor români din străinătate cu Centrala S.S.I. 
erau asigurate lunar de curierii Ministerului Afacerilor Străine sau se făceau prin 
intermediul cifrului. Atunci când volumul de muncă impunea, rezidentul dispunea 
de un post T.F.F. propriu şi de un radiotelegrafist, care transmitea din sediul 
ambasadei. 



In afara misiunilor de ordin informativ, rezidenţii trebuiau să asigure 
supravegherea şi apărarea activităţilor desfăşurate în interiorul misiunilor 
diplomatice proprii. 

In anul 1938, serviciile italiene de informaţii au reuşit sustragerea 
Dicţionarului Cifrat al ataşatului român de la Roma, colonelul Petrescu Gheorghe. 

In Bulgaria, serviciile secrete din această ţară au sustras, pe peronul Gării din 
Sofia, servieta cu documente secrete a căpitanului Pauliuc, care îndeplinea 
misiunea de curier diplomatic al Ministerului Afacerilor Străine. Ca urmare, 
căpitanul Pauliuc s-a sinucis, iar evenimentul s-a soldat cu măsura însoţirii 
curierilor diplomatici de către un cadru S.S.I. 

După începerea războiului, pe Frontul de Est s-a organizat o structură 
specială a S.S.I. , intitulată Eşalonul Mobil, care însoţea trupele române şi avea 
misiunea de a culege informaţii din zonele de conflict. 

Decriptarea era statuată în Regulamentul de informaţii şi conîrainformaţii 
(A5), intrat în vigoare la 23 decembrie 1940, ca fiind unul dintre mijloacele 
importante de căutare a informaţiilor: „Serviciile de decriptare urmăresc să 
transforme în clar textele transmise cifrat de către inamic. Activitatea acestor 
servicii cere o pregătire tehnică deosebită şi un personal dotat cu însuşiri speciale. 
Importanţa şi utilitatea informaţiilor rezultând din decriptarea unor astfel de texte 
este din cele mai mari". (Cristian Troncotă, Glorie şi Tragedii, Momente din 
Istoria Serviciilor de Informaţii şi Contrainformaţii române pe Frontul de Est 
(1941 - 1944), Editura Nemira, Bucureşti, 2003, pag.206). 




Ioan Lissievici 



Unul dintre conducătorii Secţiei I Informaţii, colonelul Ioan Lissievici, opina 
că Serviciul de Informaţii ar fi trebuit să dispună încă din timp de pace de un 
serviciu de radio-ascultare, unul de goniometrie şi altul de decriptare. 

Din păcate, serviciile de decriptare nu s-au constituit nici în structura S.S.I., 
nici în cea a Marelui Stat Major, deoarece în planurile de campanie, puse la punct 
anterior anului 1941, nu fusese prevăzută participarea armatei române la un război 
în afara graniţelor. Ca urmare, românii au fost lipsiţi pe toată durata conflagraţiei 
de această armă specială care este decriptarea, cu consecinţele de rigoare. 

Secţia din România a Abwehr-ului pusese la dispoziţia S.S.I. câteva staţii 
T.F.F. şi câteva maşini de cifrat, care, conform asigurărilor date de germani, 
folosind 40 000 de chei de cifrare, asigurau deplina confidenţialitate a 
comunicaţiilor. Desigur, însă, că nu şi faţă de ei! 

Având în memorie pierderile imense suferite în Primul Război Mondial, 
cauzate de spargerea de către inamici a cifrurilor folosite de români, mareşalul Ion 
Antonescu, în contextul măsurilor militare pe care guvernul le lua „în vederea 
pregătirii de război a oştirii", la data de 11.01.1941, pe o notă a Siguranţei, a pus 
următorul ordin rezolutiv: „Se interzice cu desăvârşire autorităţilor civile de stat 
(ministere, poliţie, siguranţa generală, poşta, c.f.r. etc, dacă nu au autorizaţie 
specială) să comunice în clar sau cifrat informaţii sau rapoarte asupra unităţilor 
militare" (Mareşalul Ion Antonescu, Secretele guvernării, Editura Românul, 
Bucureşti, 1992, pag. 43). 

Evenimentele istorice care au urmat i-au dat dreptate cu prisosinţă 
Mareşalului. Inamicii nu au făcut greşala de neiertat a românilor de a neglija 
oportunităţile imense oferite de criptologie. 

Vorba latinilor: „a contrarie..". 



In 1947, Serviciul Cifrului a fost încadrat la Diviziunea Cabinetului şi a 
Cifrului, cu titulatura de Birou de Cifru, având în subordine numai secţiile A şi B. 
Activitatea sa era coordonată la început de un şef cu grad de prim-consul general, 
apoi de director şi, în sfârşit, de director adjunct. 

Din 1949, conducerea acestei structuri s-a subordonat direct ministrului de 
Externe. Personalul de cifru era format din diplomaţi sau consuli de carieră. 

In mod practic, în toată această perioadă, pentru transmiterea prin cifru a 
mesajelor diplomaţilor români, au fost folosite sisteme criptografice manuale, 
Codul regal (cu 10 000 de expresii) şi maşini mecanice de cifrat. Fiind în uz 
codurile anterioare, a fost elaborat material de supracifrare numai în cantităţi 
reduse. Acesta era tipărit la Tipografia Cifrului de Stat, aflată într-una din 
încăperile clădirii Monitorului Oficial. 

In cadrul schimbului de informaţii dintre conducerea P.M.R. şi celelălte 
partide „frăţeşti", la începutul perioadei s-au folosit curieri speciali şi sisteme de 
cifru furnizate de Moscova. 

La 25 mai 1951, au fost aprobate instrucţiuni "cu privire la folosirea 
telegramelor cifrate" de către cadrele partidului. Conform acestora, prin telegrame 
se transmiteau "în mod obligatoriu comunicările strict secrete şi urgente". Se 
considerau strict secrete "comunicările cu caracter politic, economic şi militar care, 
cunoscute de duşman, i-ar da acestuia posibilitatea să lovească şi să submineze 
partidul şi statul". 

Instrucţiunile cuprindeau într-o anexă un tabel cu numele celor care aveau 
dreptul de a transmite comunicări cifrate şi a lua cunoştinţă de conţinutul lor : Gh. 
Gheorghiu-Dej, Ana Pauker, Vasile Luca, Teohari Georgescu, I. Chişinevschi, Al. 
Moghioroş, I. Vinţe, L. Răutu, C. Pârvulescu, Gisella Vass, Ofelia Manole, Raia 
Vidraşcu, M. Gavriliuc, Lenuţa Tudorache, Ladislau Vass, E. Mureşan, Mellita 
Apostol, S. Babenco, Pavel Chirtoacă şi Zina Brâncu. De-a lungul timpului au fost 
tăiate de pe lista iniţială numele a 12 persoane, ca urmare a căderii lor în dizgraţie. 

La comitetele regionale de partid, cei ce puteau folosi telegramele cifrate 
erau primii secretari şi locţiitorii lor, care însă trebuiau să fie confirmaţi de către 
Secretariatul CC. al P.M.R. (Alina Ilinca, Liviu Marius Bejenaru, Studii şi 
Materiale de Istorie Contemporană, Serie Nouă, voi. V, 2006, pag. 121 -150). 



In privinţa instituţiilor de stat, se poate spune că, în perioada 1944-1951, au 
existat unele eforturi vizând crearea unui cadru legal unitar pentru cifrul de stat, 
dar propunerile şi studiile făcute nu au avut finalităţile aşteptate. Abia după 1952, 
ca urmare a unei analize la nivelul tuturor ministerelor, s-a trecut la reorganizarea 
acestor activităţi. 

Astfel, în primul rând, a fost creat Serviciul Central de Cifru (Serviciul „H", 
devenit apoi Serviciul „H.T."), în cadrul Ministerului Afacerilor Interne, cu scopul 
gestionării tuturor materialelor criptografice - carnetele de supracifrare - primite 
din U.R.S.S. 

In 1955, ca urmare a presiunilor exercitate de sovietici, s-a înfiinţat ca organ 
independent pe lângă Consiliul de Miniştri o direcţie strict secretă denumită 
Direcţia Evidenţei Speciale (D.E.S.). Activitatea acesteia se baza pe un regulament 
propriu de organizare şi funcţionare, emis de Consiliul de Miniştri într-o hotărâre 
cuprinzând Instrucţiuni de organizare şi funcţionare a muncii de cifru în 
ministerele şi instituţiile din R.P.R". 

Această organizare permitea criptologilor sovietici să fie permanent la curent 
cu evidenţa distribuirii materialelor criptografice la toate structurile implicate în 
comunicaţii oficiale, putând astfel monitoriza întreaga activitate românească în 
domeniu. 

Orice eventual dubiu în privinţa acestor afirmaţii se va spulbera dacă vom 
aminti că Direcţia Evidenţei Speciale, în toată perioada funcţionării ei (1955- 
1957), a fost condusă de Grigore Rogojinski, ofiţer sovietic de informaţii, care nu 
ştia nici măcar să vorbească româneşte, folosind un translator pentru a se adresa 
subordonaţilor. 

Direcţia Evidenţei Speciale a fost desfiinţată în 1957, activitatea ei fiind 
preluată de fostul Serviciu „H" din Ministerul Afacerilor Interne, care a devenit din 
nou Serviciul Central de Cifru. 

In 1957, specialiştii Serviciului Central de Cifru au început procesul de 
producere prin mijloace proprii a materialului criptografic, astfel încât, importul 
carnetelor de supracifrare reducându-se treptat, în final s-a renunţat la folosirea 
celor furnizate de sovietici. 

In anii 1962-1964, majoritatea transmisiunilor oficiale s-au efectuat cu 
material criptografic de producţie românească, realizat în condiţii empirice. 
Obţinerea şirurilor de numere aleatoare pentru confecţionarea tabelelor de 
supracifrare se făcea folosind dispozitive de tip Loto şi zaruri cu zece laturi. 



Puterea de protejare a textelor era comparabilă cu cea oferită de materialele 
importate până atunci. Rezistenţa criptografică (aleatorismul acestor materiale) era 
verificată cu singurul calculator, de tip Elliot-802, aflat în acea perioadă în 
România, la Hunedoara. 

In 1964, au fost achiziţionate maşini electronice de cifrat HAGELIN- 
CRYPTO-CX-52, din Elveţia (care puteau funcţiona şi manual), precum şi EMI 
(criptograf asociat unui teleimprimator, având doi fotocititori) şi o centrală de 
benzi aleatoare Trier, din R.F. Germană. Aleatorismul materialelor criptografice 
produse de aceste echipamente era verificat la acelaşi calculator aflat la Hunedoara, 
printr-un soft conceput de col. ing. Ilie Cristescu, cu sprijinul specialiştilor de la 
Catedra de calculatoare a Institutului Politehnic din Timişoara. 

începând cu anul 1967 activitatea cifrului de stat a fost reglementată de o 
altă Hotărâre a Consiliului de Miniştri (H.C.M. nr. 3074/1967), care a reorganizat 
întregul domeniu pe baze noi. 

Prin acest act normativ guvernamental s-a înfiinţat Serviciul Central de Cifru 
şi Transmisiuni Cifrate (S.C.C.T.C.), care a fost pus în structura Ministerului 
Afacerilor Interne (devenit ulterior Ministerul de Interne), care era obligat să 
asigure încadrarea lui cu personal militar de specialitate, deservire tehnică şi pază. 

Deşi era asigurat un cadru unitar de desfăşurare a activităţilor, la art. 3 se 
preciza faptul că Ministerul Afacerilor Interne şi Ministerul Forţelor Armate, 
devenit ulterior Ministerul Apărării Naţionale, au dreptul de a avea organe de cifru 
proprii, pentru a menţine legăturile cifrate între organele subordonate, cât şi între 
conducerile armatelor Tratatului de la Varşovia şi conducerea Ministerului Forţelor 
Armate, printr-o conexiune specială. 

Structura nou înfiinţată a preluat toate activităţile cifrate cu exteriorul, 
anterior acestea fiind efectuate separat de Ministerul Afacerilor Externe, Ministerul 
Forţelor Armate şi Ministerul Afacerilor Interne şi a primit în totalitate sarcina de a 
selecţiona pentru încadrare personalul militar şi civil necesar. S-a prevăzut condiţia 
ca membrii personalului civil să îndeplinească condiţiile cerute de Statutul corpului 
ofiţerilor pentru a fi încadraţi ca militari activi. 

Odată cu această Hotărâre a Consiliului de Miniştri, a fost aprobat şi 
Regulamentul privind organizarea şi funcţionarea activităţii de cifru şi 
transmisiuni cifrate, precum şi Regulamentul pentru organizarea şi funcţionarea 
legăturilor cifrate cu misiunile diplomatice, consulare şi unele agenţii economice. 



In corelaţie cu actul normativ menţionat, ulterior a fost emisă şi Hotărârea 
Consiliului de Miniştri, care se referea la asigurarea securităţii şi pazei 
reprezentanţelor diplomatice ale României, conţinând totodată şi reglementări 
referitoare la activitatea de cifru. 

în perioada 01.03.1967-01.04.1972, Serviciul Central de Cifru şi 
Transmisiuni Cifrate a fost integrat în U.M.0802, fiind cunoscut sub denumirea de 
Serviciul "E". 

In aceeaşi unitate, aparţinând Departamentului Securităţii Statului, funcţiona 
în paralel şi Serviciul "H", care realiza comunicaţiile interne oficiale ale 
României şi care, în prezent, este organism guvernamental cu structură 
independentă, funcţionând sub denumirea de Serviciul de Telecomunicaţii Speciale 
(S.T.S.). 

Prin măsurile organizatorice întreprinse în cadrul Ministerului de Interne în 
anul 1972, munca de cifru a fost subordonată la nivel central Departamentului 
Securităţii Statului, fiind inclusă în competenţele Direcţiei de Informaţii Externe 
(D.I.E.), mai precis a U.M.0920, unde, împreună cu Serviciul de Curieri 
Diplomatici şi Serviciul Tehnic, era cuprinsă într-o structură specială numită 
Brigada „M". 

începând cu 01.11.1978, activitatea de cifru pe linie externă s-a desfăşurat 
într-un alt cadru, determinat de măsurile adoptate în acel an la nivelul Direcţiei de 
Informaţii Externe, după fuga în străinătate şi solicitarea de azil politic în S.U.A. a 
lui Ion Mihai Pacepa, fost prim-adjunct al şefului acestei instituţii. Astfel, începând 
cu data menţionată, Serviciul Central de Cifru şi Transmisiuni Cifrate a primit 
denumirea de Centrul de Cifru şi Transmisiuni Cifrate (C.C.T.C.), formând 
U.M.0525 şi funcţionând ca direcţie independentă, subordonată direct şefului 
Departamentului Securităţii Statului. In această formulă, Centrul de Cifru şi 
Transmisiuni Cifrate producea materialul criptografic necesar pentru comunicaţiile 
confidenţiale ce se efectuau pe plan intern şi extern, asigurând totodată şi 
transmisiunile cifrate în exterior. 

In privinţa dotărilor tehnice, putem arăta că, după 1968, a fost procurată din 
străinătate aparatură de emisie şi recepţie ultrarapidă, cu sisteme de corectare a 
erorilor. S-a construit o centrală de telecomunicaţii pe unde scurte, care acoperea 
toate ţările din lume, folosită numai pentru transmisiile în exterior ale Centrului de 
Cifru şi Transmisiuni Cifrate şi ale Ministerului Afacerilor Externe, inclusiv 
comunicaţiile cu aeronava prezidenţială, când aceasta se afla în străinătate. 



Modernizarea legăturilor radio s-a realizat prin achiziţionarea de 
echipamente de la firmele Rhode&Schwarz, Marconi , Brown&Bovery şi Siemens. 
In domeniul activităţilor de protecţie criptografică a mesajelor oficiale, au fost 
procurate maşini electronice de cifrat (MAG-5622, EMI, Crypto, ROMCIF, 
teleimprimatoare Siemens T 100 etc. ). 




Teleimprimator Siemens T 100 



în paralel cu latura defensivă a activităţilor de protecţie a informaţiilor 
confidenţiale, în cadrul sistemului cifrului de stat s-a dezvoltat şi decriptarea ca 
latură ofensivă. 

Până la unificarea activităţilor de cifru, în 1967, criptanaliza era în 
competenţa specialiştilor din Biroul de Inspecţie al Serviciului Central de Cifru 
("H"). Decriptările efectuate de aceştia se limitau la mesajele realizate cu sisteme 
de criptare relativ simple, de nivel mediu. 

Paşi importanţi au fost făcuţi după crearea Serviciului Central de Cifru şi 
Transmisiuni Cifrate, care avea în structură şi o Secţie de Decriptare. Şeful acestei 
Secţii, colonelul ing. Ilie Cristescu, împreună cu matematicienii şi filologii din 
subordine, au pus pe baze moderne, cu rezultate remarcabile, procesul de 
criptanaliză. 

Ulterior anului 1989, aceste activităţi fascinante, de investigaţii în domeniul 
matematicii, al filologiei, al fizicii etc, cu realizări spectaculoase în zona obţinerii 
de informaţii secrete importante şi sigure, au fost continuate pe un plan ştiinţific 
superior şi cu mijloace informatice de mare performanţă, sub conducerea 
generalului de brigadă (r.) mat. Ilie Torsan. 



Evenimentele istorice petrecute în decembrie 1989 nu au avut asupra 
Centrului de Cifru şi Transmisiuni Cifrate efectele violente, uneori cu finalităţi 
distructive, pe care le-au resimţit celelalte instituţii angrenate în sistemul naţional 
de apărare a ţării. 

In pofida tendinţelor şi realităţilor destructurante care au caracterizat 
tranziţia dintr-un regim politic în altul, instituţia cifrului de stat şi lucrătorii ei de 
excelentă valoare profesională şi probitate morală au beneficiat de condiţii fireşti 
de activitate. Aceasta s-a datorat unor factori multipli, între care, în primul rând, 
recunoaşterii unicităţii şi nevoii de continuitate a unui sistem, el însuşi criptat, în 
faţa căruia elanurile fals reformiste s-au temperat. Mai mult, au existat şi etape, ca 
aceea a anilor 1995-2000 când, în pofida diminuării drastice a puterii economice 
naţionale, Centrul Naţional de Cifru şi Transmisiuni Cifrate, în contextul 
modernizării logisticii Serviciului de Informaţii Externe, a cunoscut consolidări 
semnificative, care i-au menţinut şi dezvoltat performanţele. 

Structură cu o activitate prin excelenţă tehnică, strict delimitată, evoluţia 
sistemului cifrului de stat a înregistrat elemente în planul perfecţionării activităţilor 
conform cerinţelor determinate de noua strategie de apărare a României şi de 
posibilităţile tehnico-informatice aflate într-o ascensiune impresionantă pe plan 
mondial. 

Efortul tuturor factorilor implicaţi a determinat obţinerea unui nivel al 
performanţelor echivalent realizărilor în domeniu ale unor structuri occidentale 
partenere, cu care Centrul Naţional de Cifru şi Transmisiuni Cifrate s-a putut 
compara în procesul de cooperare. 

Necesitatea încadrării legislative a acestor schimbări a determinat emiterea 
în 1994 a unei Hotărâri Guvernamentale privind organizarea şi executarea 
activităţii oficiale de cifru în România (H.G. 00422), în cuprinsul căreia s-a 
aprobat şi Regulamentul de aplicare. 

H.G. 00422/1994 conferă cifrului oficial caracterul de Secret de Stat Ea 
reglementează regimul general de funcţionare a cifrului la nivelul instituţiilor care 
fac parte din sistemul naţional de apărare şi aprobă organizarea şi executarea 
activităţilor oficiale de cifru în România, atât de către Centrul Naţional de Cifru şi 
Transmisiuni Cifrate (C.N.C.T.C.), aflat în structura organizatorică a Serviciului 
de Informaţii Externe, cât şi de către Ministerul Apărării Naţionale, pentru 
componenta specifică. 



Dezvoltarea sistemului cifrului de stat după 1989 a beneficiat de prezenţa la 
conducerea Serviciului de Informaţii Externe a directorilor: Mihai Caraman, Ioan 
Talpeş, Cătălin Harnagea, Gheorghe Fulga, Mihai Răzvan Ungureanu şi Teodor 
Melescanu. 

Cătălin Harnagea Gheorghe Fulga 




Mihai Răzvan Ungureanu Teodor Meleşcanu 



încheiem această incursiune în cultura secretului la români, prin prezentarea 
şefilor care au asigurat managementul cifrului de stat după încheierea celui de al 
Doilea Război Mondial: 

Victor Rădulescu Pogoneanu - august 1944 - martie 1945; 
Emil Oprişan martie 1945 - noiembrie 1947; 
Gheorghe Iason noiembrie 1947 - noiembrie 1950; 
Istvan (Ştefan) Kolumban - noiembrie 1950 - aprilie 1964; 
Ion Cernat aprilie 1964 - martie 1967; 
Col. (r) Nicolae Leu - martie 1967 - dec. 1968; 
Locţiitori: Col.(r) Gheorghe Stoenescu; 
Col.(r) Emil Munteanu; 
Col.(r) Vasile Polmolea. 
Gen. mr. (r) Teodor Sârbu - decembrie 1968 - martie 1972; 
Locţiitori: Col.(r) V. Tilincă; 

Col.(r) Emil Munteanu; 
Col.(r) Ilie Cristescu. 
Col. (r) Victor Dorobanţu - martie 1972 - ianuarie 1974; 
Col (r) Ion Tomescu - ianuarie 1974 - noiembrie 1978; 
Gen.mr.(r) Gheorghe Radu noiembriel978 - ianuarie 1990; 
Col. (r) Ion Tomescu - ianuarie 1990 - 01 mai 1991; 
Gen. br. (r) Vasile Maierean - 01 mai 1991 - 01 septembrie 2003. 

Locţiitori: 

Gen. br. (r) Dimitrie Dobre; Col. (r) Vasile Corneliu Aciubotăriţei; 
Gen. br. (r) Ilie Enache, Col. (r) Mircea Popescu, Col. (r) Aurel Andrei. 

Şefi de servicii: 

Serv. "Producţie şi protecţie fizică" - Col. (r)Marius Dragosin; 
Serv. "Protecţie criptografică"- Gen. br.(r) mat. Ilie Torsan; Col.(r) dr. mat. 

Andrei Simion; 

Serv. "Protecţie emisii secundare" Gen. br. (r) dr. fiz. Ioan Amihăesei. 



în loc de Postfaţă 

Expozeu la lansarea lucrării 
O istorie a criptologiei româneşti 
(RAO, Bucureşti) 
-09.06.2010- 



Onorat auditoriu, 

Avem în faţa noastră nu numai o carte din categoria celor care apar rar, ci şi 
o carte cu mesaje fundamentale, bazate pe adevăruri tulburătoare. 

Suntem martorii unui eveniment editorial de referinţă, prin care autorii oferă 
istoriografiei naţionale o operă de pionierat . 

Iată şi faptele: 

• Sunt primii autori români din interiorul "citadelei" cifrului de stat, locul cel 
mai strajnic păzit peste tot în lume, care ies în spaţiul comunicării publice şi 
lansează în Galaxia Gutemberg O istorie a criptologiei româneşti; 

• până la aceast moment, în România nu au apărut lucrări academice de 
sinteză autohtone, dedicate culturii secretului, deşi în lumea de azi dictatura 
secretul este un fenomen social. Aceasta, în pofida diversităţii abordărilor 
existente pe plan internaţional, dar şi într-o relaţie dihotomică cu 
"protocronismul" ce ne este specific, inclusiv în domeniul ideografiei şi 
criptografiei; 

• dovezile, de-a dreptul tulburătoare, pe care se întemeiază marile mesaje 
transmise de autori, nu pot să nu ne determine să amendăm osârdia unora 
de a le ascunde, ignora ori expedia în derizoriu. Cu toate că pe teritoriul 
României de azi există monumente grafice de dincolo de neolitic 
(inscripţiile de pe stâncile de la Ditrău, judeţul Harghita), altele mai vechi cu 
un mileniu decât monumentele scrierii sumeriene (tăbliţele de lut ars de la 
Tărtăria), scrieri rupestre anterioare creştinismului (biserica rupestră din 
Dumbrăveni, judeţul Constanţa), iar scrierea dacică este atestată ca fiind 



folosită înaintea scrierii latine (preluată de vechii secui şi descoperită în 
temelia turnului bisericii din satul Crăciunel, judeţul Harghita), toate aceste 
izvoare sunt ignorate. Cei care încearcă să le aducă în atenţia comunităţilor 
ştiinţifice şi să le pună în circuitul valorilor patrimoniului universal al 
umanităţii devin periculoşi pentru apărătorii unor discutabile "tabu-uri", prin 
care s-au uzurpat identităţi şi priorităţi de covârşitoare importanţă în 
ecuaţiile şi evoluţiile geopolitice şi geostrategice care "mişcă" motorul 
istoriei universale. Asemenea temerari ai descifrării izvoarelor criptice ale 
istoriei lumii - în rândul cărora au intrat de acum şi Vasile Maierean şi Dan 
Dulciu - riscă, nu de puţine ori, să devină ţinte ale agresiunilor 
contrainformaţionale, special proiectate pentru a expedia temele promovate 
în derizoriu. Asta în cel mai fericit caz. Asemenea procedee de "dispute 
ştiinţifice", prin ridiculizarea evidenţelor se utilizează, îndeobşte, în absenţa 
contrargumentelor ştiinţifice. 

Intr-un asemenea context, lucrarea scrisă de Vasile Maierean şi Dan Dulciu 
nu este doar conturul, în premieră, al unei istorii a criptologiei româneşti, ci este şi 
o readucere în actualitate, cu noi forţe şi semnificaţii, a unor adevăruri pe care 
puternici ai lumii le doresc ascunse. Adevăruri ce atestă, prin mărturii criptice, 
primatul civilizaţiei umane pe teritoriul cuprins între frontierele actuale ale 
României, în unitate cu spaţiul din sudul Dunării. 

Această minunată carte, care este, în acelaşi timp, şi un giuvaer de artă 
grafică, îndelung chibzuită şi adânc trudită, reprezintă, atât în planul informaţiilor 
şi al conexiunilor inedite, cât şi al interpretărilor ştiinţifice interdisciplinare, 
complinirea absenţei unor abordări etno-istorice şi socio-politice ale secretului ca 
instituţie fundamentală şi cel dintâi pilon de rezistenţă al civilizaţiilor, trecute ori 
prezente şi pe care politica 1-a sacralizat ca instrument al guvernării. 

"Scrierea ascunsă", ca ultraspecializare a armei informaţiilor şi 
contrainformaţiilor, este o permanenţă, în multiple roluri şi ipostaze, a istoriei 
umanităţii, care a îndeplinit şi continuă a îndeplini, în forme tot mai evoluate 
tehnologic, inportante funcţii de apărare a patrimoniului cunoştinţelor vitale pe 
care popoarele şi-au definit identitatea şi şi-au clădit civilizaţiile. 

Avem mari exemple de civilizaţii - China si Japonia - care au dăinuit în 
istorie datorită cultului secretului. 

China este martora dispariţiei civilizaţiilor egipteană, asiriană, babiloniană, 
greacă, romană, maiaşă, aztecă, incaşă. Lista poate continua. . . Explicaţia ? 



Civilizaţia chineză este fundamentată pe cultul criptologiei, al secretului. Şi- 
a apărat patrimoniul de informaţii şi cunoştinţe. 

Japonia a venit vertiginos din urmă şi este astăzi o supercivilizaţie 
tehnologică şi a eficienţei. Explicaţia ? Cultul secretului a făcut ca japonezii să 
creadă că spionajul le este resursa fundamentală de supravieţuire şi progres şi, în 
consecinţă, întreaga naţiune japoneză a acţionat ca atare. 

Fiind onorat a scrie postfaţa operei autorilor, după repetate lecturi şi reflecţii, 
am intitulat-o De la tainele genezei la dictatura secretului ca fenomen social. 

Este astăzi aproape unanim recunoscut, faptul că dăinuirea în timp a marilor 
civilizaţii s-a datorat, nu în ultimă instanţă, cultului pentru secret. In acelaşi timp, 
diferitele civilizaţii dispărute ne-au lăsat, ca mărturii ale existenţei lor, poate şi 
avertismente (!) sub forma monumentelor criptice, încă ascunse înţelegerii 
noastre. 

Exprimarea prin simboluri grafice a gândurilor, vorbirii şi proceselor psihice 
de interacţiune ale omului cu universul constituie, în sine, o taină încă incomplet 
descifrată şi susceptibilă de a ne rezerva surprize ştiinţifice revoluţionare. 

Trebuie, de asemenea, să observăm că ancestralitatea preocupărilor omului 
de de a folosi procedee de criptare a informaţiilor, comunicărilor şi cunoştinţelor, 
dar şi de inventare a scrierii criptate în ideograme (egiptenii antici, chinezii, 
japonezii, coreenii) este de natură să ateste miza reprezentată de secret ca resursă 
de supravieţuire. 

Intre mijloacele de apărare a secretelor, criptologia s-a impus ca instituţie a 
societăţii moderne, reprezentată oficial de structurile cifrului de stat, diplomatic, 
militar, al serviciilor de informaţii şi securitate ş.a., precum şi de autorităţi 
certificate pentru criptarea comunicaţiilor electronice. 

Stă în meritul autorilor de a fi surprins importanţa covârşitoare a rezistenţei 
cifrului, supremaţia ce o conferă acesta în faţa adversarului, dar şi dezastrele 
declanşate de trădările celor care mânuiesc documentele criptografiate sau a căderii 
(„spargerii") cifrului. 

In toate conflagraţiile militare, România va înscrie contribuţii notabile la 
propria istorie a criptologiei, dar va înregistra şi eşecurile catastrofale datorate unor 
mari trădări. Miza extraordinară a controlului comunicaţiilor cifrate aruncă în 
luptă cele mai performante resurse ale spionajului şi contraspionajului. 

In perioada postbelică, criptologia a căpătat valenţe de ştiinţă, dar şi de 
măiestrie şi imaginaţie artistică. Autorii realizează, atât cât economia lucrării 



permite, o trecere în revistă a acestor noi dezvoltări, dar mai cu seamă, pun la 
îndemâna cititorului interesat ample şi competente referinţe bibliografice. 

Fără a epuiza argumentele pentru care această lucrare este un binevenit 
eveniment editorial, subliniez în plus originalitatea şi ineditul abordărilor, dublate 
de temeinicia efortului documentar, grija pentru acurateţea redactării, dar mai cu 
seama valoarea informaţională de excepţie pe care o aduce. 

Constatările şi predicţiile îngrijorătoare în ceea ce priveşte pericolul 
reprezentat de capcana „criptării electronice" pentru libertatea individului, pentru 
suveranitatea naţiunilor şi securitatea statelor, cărora globalizarea le estompează, 
până la dispariţie, caracteristicile esenţiale, fac opera autorilor să fie şi un pretext 
pentru a avertiza umanitatea că 1984 al lui Orwell, în întreaga lui monstruozitate, 
abia se întrezăreşte la orizont. . . 

Alte mesaje subliminale ale lucrării mă duc cu gândul: 

• la „cyberware", ca război total, aflat la temelia organizării şi funcţionării 
societăţii ca „stat global", adică a infrastructurii infomatice, a bazelor de date 
şi a softurilor de securitate; 

• la ceea ce însemnă să ne mişcăm „liber", cu tot felul de cârduri asupră-ne; 

• la ce pericole teribile pentru viaţa personală ne expunem, dovedind 
credulitate idioată în securizarea electronic a comunicaţiilor; 

• la codurile care ascund tainele iniţiale ale Universului; 

• la cât de aproape şi de banale s-ar putea să fie cheile misterelor; 

• la ce nu ştim, încă, să facem cu maşinăria de criptat-decriptat din creierul 
nostru, caci nu întâmplător ni s-au lăsat de înaintaşi atâtea monumente 
criptice, cărora generaţii de savanţi nu le-au descifrat încă mesajele. 

General de brigadă (rez.) Aurel I. Rogojan 



Ilustrate cu tematică enigmistică 
(începutul Secolului XX) 




A acoperi o faptă rea, este a deveni complicele ei. 



